বিশেষ বাৰ্তা – Dainandin Barta Live\nCategory: বিশেষ বাৰ্তা\nজিলা প্ৰশাসনৰ মৰমত প্ৰান পাই উঠে সঞ্জীৱনী নাৰ্ছীংহোমে আৰ টি আইনক বুঢ়া আঙুলি ৰাজহুৱা স্বাৰ্থজনিত গোচৰ তৰাৰ সিদ্বান্ত অসমীয়া যুৱ মঞ্চৰ দৈনন্দিন বাৰ্তা Live@ দেৰগাঁও ২০ফেব্ৰুৱাৰী : গোলাঘাট ,যোৰহাট জিলা প্ৰশাসন আৰু চিকিৎসা বিভাগৰ একাংশ দূৰ্নীতি গ্ৰস্থ বিষয়া কৰ্মচাৰিৰ বাবে অবৈধ ভাৱে চিকিৎসা সেৱা আগবঢ়োৱা সঞ্জীৱনী নাৰ্ছীংহোমে প্ৰান পাই উঠে – এই অভিযোগ অসমীয়া যুৱ মঞ্চ গোলাঘাট জিলা সমিতিৰ । চিকিৎসাৰ নামত ৰুগীক হাৰাশাস্তি আৰু মানসিক অত্যাচাৰ চলোৱা যোৰহাটস্থিত সঞ্জীৱনী নাৰ্ছীং হোমৰ বিৰূদ্বে অসমীয়া যুৱ মঞ্চ গোলাঘাট জিলা সমিতিয়ে গোলাঘাট জিলা উপায়ূক্ত ক অলপতে এখন স্মাৰক পত্ৰ প্ৰদান কৰে গোলাঘাট…\nসৃজনগ্ৰাম উন্নয়ন খণ্ডৰ কাৰ্যালয়ত ক্ষুব্ধ ৰাইজে লগালে তলা ( দিনৰ ১২ বজাালৈ উপস্থিত নহল এজনো কৰ্মচাৰী ) দৈনন্দিন বাৰ্তাlive@ অভয়াপুৰী, ১৪ ফেব্ৰুৱাৰী: এই নতুন চৰকাৰখনে পৰিৱৰ্তনৰ নামত যিমানেই নীতি-নিৰ্দেশনা প্ৰদান নকৰোক কিয় ৰাজ্য চৰকাৰৰ একাংশ বিষয়া-কৰ্মচাৰীয়ে কেৰেপ নকৰে এই নিৰ্দেশনাক । কিছুদিন পূৰ্ৱে ৰাজ্যৰ অতিৰিক্ত মুখ্য সচিব এম জি ভি কে ভানুয়ে আন আন জিলাসমুহৰ লগতে বঙাইগাঁওৰ সৃজনগ্ৰাম উন্নয়ন খণ্ডৰ কাৰ্যালয় পৰিদৰ্শন কৰাৰ সময়ত বিষয়া কৰ্মচাৰীসকলোক কাৰ্য্যালয়ৰ বাসভৱনত থাকিবলৈ নিৰ্দেশ দিছিল যদিও এই নিৰ্দেশনাক অংগুষ্ঠ দেখুৱালে বিষয়া- কৰ্মচাৰীসকলে । জানিবলৈ পোৱা মতে , সৃজনগ্ৰাম উন্নয়ন খণ্ডৰ কৰ্মৰোত বিষয়া-কৰ্মচাৰীসকল দীৰ্ঘদিন ধৰি…\nধুবুৰী আৰক্ষীৰ বৃহৎ সাফল্য, বৃহৎ পৰিমানৰ কফ্ ছিৰাপৰ লগতে এজনক আটক\nধুবুৰী আৰক্ষীৰ বৃহৎ সাফল্য, বৃহৎ পৰিমানৰ কফ্ ছিৰাপৰ লগতে এজনক আটক দৈনন্দিন বাৰ্তা Live@ প্ৰতিবেদক,ধৰ্মশালা, ১৩ ফেব্ৰৱাৰীঃ আজি ধুবুৰী আৰক্ষীয়ে গোপন সুত্ৰৰ পমখেদি চহৰ খনৰ পৰা ব়হৎ পৰিমানৰ কফ্ ছিৰাফ জব্দ কৰিবলৈ সক্ষম হৈছে বুলি জানিব পৰা গৈছে ৷ ঘটনাৰ প্ৰাপ্ত খবৰ মতে আজি বিয়লি ৩ বজাত ধুবুৰী আৰক্ষীয়ে গোপন সূত্ৰে খবৰ এজন ড্ৰাগছ ব্যৱসায়ীক হাতে-নাতে ধৰা পেলায় ৷ জানিব পৰা মতে ব্যৱসায়ী জন ধুবুৰীৰ ১৪ নং ৱাৰ্ডৰ আই জি ৰোডৰ স্বৰ্গীয় জিয়াউদ্দিন সেখৰ পুত্ৰ মনোৱাৰ হুছাইন (৪১) বুলি আৰক্ষীয়ে জানিবলৈ দিয়ে ৷ পিছত ড্ৰাগছ বিক্ৰেতা জনৰ পৰা আৰক্ষীয়ে…\nসুলভ মূল্যৰ চাউল কলা বজাৰত বিক্ৰীৰ অভিযোগ জিলা উপায়ুক্তক ঃ সুখচৰ সমবায় সমিতিৰ এজেণ্টৰ ঃ\nFebruary 6, 2018 DainandinBarta Live\nসুলভ মূল্যৰ চাউল কলা বজাৰত বিক্ৰীৰ অভিযোগ জিলা উপায়ুক্তক ঃ সুখচৰ সমবায় সমিতিৰ এজেণ্টৰ ঃ দৈনন্দিন বাৰ্তাLive@ দঃশালমাৰা ৬ ফেব্ৰুৱাৰী ঃ নবগঠিত দঃশালমাৰা হাটশিঙিমাৰী জিলাৰ খাদ্য আৰু অসামৰিক যোগান বিভাগৰ অধীনত থকা সুখচৰ সমবায় সমিতিৰ এজেণ্ট আব্দুল কাদেৰৰ বিৰুদ্ধে সুলভ মূল্যৰ চাউল আত্মসাৎ কৰাত জিলা উপায়ুক্ত অভিযোগ দিয়াত অঞ্চলটোত ব্যাপক প্ৰতিঞয়া সৃষ্টি হৈছে ।প্ৰাপ্ত অভিযোগ মতে ২০১৭ চনৰ এপ্ৰিল মাহত সুখচৰ সমবায় সমিতিৰ পৰা ৩ টকা কিলোৰ ছাউ আৰু নীলা কে কেৰাচিন তেল হিতাধিকাৰীৰ নামত আৱণ্ট হয়, আৰু আৱণ্টিত চৰকাৰী চাউল, নীলা কেৰাচিন তেল সুলভ মূল্যৰ দোকানী আব্দুল কাদেৰ…\nগৰিয়া কাৱৈমাৰী বালক মোক্তাৱ বিদ্যালয়ৰ প্ৰধান শিক্ষকৰ বিৰুদ্ধে ৰাগিয়াল বস্তৰ সেৱন কৰাৰ অভিযোগ বিদ্যালয়ৰ পৰিচালনা সমিতিৰ\nগৰিয়া কাৱৈমাৰী বালক মোক্তাৱ বিদ্যালয়ৰ প্ৰধান শিক্ষকৰ বিৰুদ্ধে ৰাগিয়াল বস্তৰ সেৱন কৰাৰ অভিযোগ বিদ্যালয়ৰ পৰিচালনা সমিতিৰ : শৈক্ষিক পৰিৱেশ বিনষ্ট : শিক্ষা বিভাগৰ নগ্ন প্ৰতিছবি উন্মোচিত : দৈনন্দিন বাৰ্তা Live@দিলদাৰ হুছেইন, টুকটুকী ;6ফেব্ৰুৱাৰী: যি সময়ত বিনাবেতনে শিক্ষকতা কৰি ৰাজ্যখনৰ হাজাৰ হাজাৰ শিক্ষকে ছাত্ৰ – ছাত্ৰীৰ জীৱন – জ্ঞান বিলাই আহিছে, আনকি ৰাজ্যৰ শিক্ষা মন্ত্ৰীয়ে শিক্ষাৰ মানদণ্ড অধিক গতিশীল আৰু ত্বৰাম্বিত কৰি তোলাৰ লক্ষ্য ৰে বিভাগটো স্বচ্ছ, নিকা আৰু সংস্কাৰমুখী কৰাৰ উদ্দেশ্য আগত ৰাখি বৰ্তমান সময়ত গুনোৎসৱৰ দৰে কাৰ্যসূচী হাতত লৈ শিক্ষাৰ আমুল পৰিবৰ্তন অনাৰ যিমানেই চেষ্টা নকৰক কিয়…\nহোজাই জিলা সমবায় সমিতি সমূহৰ বাৰ্ষিক সাধাৰণ সভা৷\nহোজাই জিলা সমবায় সমিতি সমূহৰ বাৰ্ষিক সাধাৰণ সভা৷ *************************** দৈনন্দিন বাৰ্তাLive@ছাদিকুজ জামান মোৰাঝাৰ,মোৰাঝাৰ ৬ ফেব্ৰুৱাৰী হোজাই জিলাৰ সমবায় সমিতিসমূহৰ সহকাৰী পঞ্জীয়কে এক জাননী যোগে জানিবলৈ দিছে যে ২০০৭ চনৰ অসমৰ সমবায় সমিতিৰ আইন অনুসৰি বিত্তীয় বৰ্ষ শেষ হোৱাৰ পৰা ৬ মাহৰ ভিতৰত প্ৰতিখন পঞ্জীয়ন ভুক্ত সমবায় সমিতিৰ বাৰ্ষিক সভা অনুষ্টিত নকৰিলে আইন অনুসৰি তেনে সমবায় সমিতিৰ সংশ্লিষ্ট সঞ্চালকমণ্ডলী স্বয়ংক্ৰীয় ভাৱে ভংগ হৈ যাব৷এনেদৰে বংগ হোৱা বা বা কৰ্তৃপক্ষই ভংগ কৰি দিয়া সমবায় সমিতিৰ সঞ্চালকমণ্ডলীৰ সদস্যই উপ বিধি অনুসৰি পুনৰ নিৰ্বাচনৰ অযোগ্যতা অৰ্জন কৰিব পাৰে৷আগন্তুক ২০১৮-২০১৯ বছৰত যিবিলাক সমবায় সমিতিৰ সঞ্চালকমণ্ডলীৰ…\n*অসম উচ্চতৰ মাধ্যমিক মুক্ত শিক্ষাৰ নামত মুকলি ব্যাৱসায়ত নামিছে ইদ্ৰিছ মে’মৰিয়েলৰ অধ্যক্ষই*ব্যাপক প্ৰতিক্ৰিয়া*\nFebruary 5, 2018 DainandinBarta Live\nঅসম উচ্চতৰ মাধ্যমিক মুক্ত শিক্ষাৰ নামত মুকলি ব্যাৱসায়ত নামিছে ইদ্ৰিছ মে’মৰিয়েলৰ অধ্যক্ষই* ব্যাপক প্ৰতিক্ৰিয়া দৈনন্দিন বাৰ্তাLive@(জহিৰুল ইছলাম)-ৰূপহীহাট-৫ ফেব্ৰুৱাৰীঃঅসম উচ্চৰত মাধ্যমিক শিক্ষা সংসদৰ অধীনত মুক্ত শিক্ষাৰ নামত নগাঁও জিলাৰ ২০৮ নম্বৰ ইদ্ৰিছ মে’মৰিয়েল জুনিয়ৰ গাৰ্লছ কলেজ অধ্যয়ন কেন্দ্ৰৰ অধ্যক্ষ ৰিয়াজুল ইছলামে মুকলিকৈ ব্যাৱসায়ত নামাৰ এক গুৰুতৰ অভিযোগ উত্থাপিত হৈছে ৷প্ৰাপ্ত অভিযোগ মতে ইদ্ৰিছ মে’মৰিয়েলৰ অধ্যক্ষ ৰিয়াজুল ইছলামে ২০১৭ বৰ্ষৰ ‘এ’ব্লকৰ বাবে প্ৰায় ৪০০ ছাত্ৰ-ছাত্ৰীৰ পৰা অসম উচ্চতৰ মাধ্যমিক শিক্ষা সংসদে নিৰ্ধাৰন কৰি দিয়া মাছুলৰ পৰা প্ৰায় দুগুন মাছুল বৃদ্বি কৰি ৬৫০০ টকাকৈ লৈ ছাত্ৰ-ছাত্ৰীক মানি ৰিছিভ প্ৰধান কৰিছিল ৷কিন্তু অধ্যক্ষ জনে…\nনাজিৰাত পাণ মছলা , গুটখাৰ অবাধ প্ৰচলন\nFebruary 2, 2018 February 2, 2018 DainandinBarta Live\nনাজিৰাত পাণ মছলা , গুটখাৰ অবাধ প্ৰচলন দৈনন্দিন বাৰ্তা LIVE@পংকজ মহন্ত,মেছাগড়ৰ প্ৰতিবেদক ২ ফেব্ৰুৱাৰী ঃ নাজিৰা মহকুমাৰ নগৰ আৰু গ্ৰাম্যাঞ্চলত মহকুমা প্ৰশাসন আৰু আৰক্ষীক বুঢ়া আঙুলি দেখুৱাই সৰহ সংখ্যক পাণ তামোলৰ ব্যৱসায়ীয়ে পাণ তামোলৰ ব্যৱসায় কৰাৰ নামত নিষিদ্ধ গুটখা জাতীয় সামগ্ৰীৰ বেহা সৃষ্টি কৰাৰ লগতে পাণ মছলাৰো ক’লা বজাৰৰ সৃষ্টি কৰিছে । গুটখাজাতীয় সামগ্ৰীৰ বন্ধ কৰাৰ বিষয়ত বিভিন্ন সময়ত স্থানীয় দল-সংগঠন সমূহে মাত মাতি অহাৰ দেখা পোৱা যায় যদিও বৰ্তমান নিৰৱ ভূমিকাত দেখা গৈছে । তদুপৰি এই নিষিদ্ধ সামগ্ৰীসমূহৰ প্ৰচলন বন্ধ কৰাৰ বাবে মহকুমা প্ৰশাসনৰ ভূমিকা ৰহস্যজনক। শৈক্ষিক…\nডিমৌত আৰক্ষী থানাৰপৰা অপৰাধীৰ পলায়ন : ধোঁৱাচাঙত আৰক্ষী বেহুৰ নিৰাপত্তা ডিমৌ,২ জানুৱাৰী:- বৃহস্পতিবাৰে ডিমৌত সংঘটিত হ’ল এক আজৱ ঘটনা । খোদ আৰক্ষী থানাৰ পৰাই আৰক্ষীৰ চকুত ধূলি দি পলাল কুখ্যাত অপৰাধী । মুঠ ৬ জনকৈ আৰক্ষী বিষয়া আৰু কনিষ্টবলেৰে গিজগিজাই থকা ডিমৌ আৰক্ষী থানাৰ পৰা দিন-দুপৰতে এটা কুখ্যাত অপৰাধীয়ে পলায়ন কৰা ঘটনাই সৰ্বত্তে তীব্ৰ চাঞ্চল্যৰ সৃষ্টি কৰিছে । জানিবপৰা অনুসৰি,ডিমৌ আৰক্ষীৰ চূড়ান্ত দায়িত্বহীনতাত থানাৰপৰা পলাই যোৱা অপৰাধীটোৰ নাম ইক্ৰামুল হক ওৰফে বদং । ধৃত অপৰাধীটোৰ ঘৰ ডিমৌৰ সমীপৰ জাপিসজীয়া গাঁৱত । তদুপৰি, বদং ওৰফে কুখ্যাত ইক্ৰামুল একাধিক অপৰাধজনিত ঘটনাৰ সৈতে…\nছাত্ৰ- ছাত্ৰীৰ অনুমাতে পৰ্য্যাপ্ত শিক্ষক নথকাত পাঠদানত ব্যাঘাত জন্মিছে ফৰাজী বস্তী মজলীয়া বিদ্যালয়ত\nFebruary 2, 2018 February 3, 2018 DainandinBarta Live\n? ছাত্ৰ- ছাত্ৰীৰ অনুমাতে পৰ্য্যাপ্ত শিক্ষক নথকাত পাঠদানত ব্যাঘাত জন্মিছে ফৰাজী বস্তী মজলীয়া বিদ্যালয়ত । ?বাৰম্বাৰ অৱগত কৰি অহাৰ পিছতো নীৰৱ সংশ্লিষ্ট কৰ্তৃপক্ষ । ?আমাৰ পঢ়িবলৈ মন-আমাক শিক্ষক দিয়ক – শিক্ষা মন্ত্ৰীলৈ এই আহ্বান কণ কণ ছাত্ৰ ছাত্ৰীৰ । ————————– দৈনন্দিন বাৰ্তাLive@ ছাইদুল ইছলাম , ধিং , ২ ফেব্ৰুৱাৰী :প্ৰাথমিক শিক্ষাক সাৰ্বজনীন কৰাৰ লক্ষ্যৰে চৰকাৰে কেতবোৰ অভিলাষী আঁচনি ৰূপায়ণ কৰা বুলি দাবী কৰি অহাৰ সমতে ধিঙৰ কমলসূতি চৰত ইয়াৰ বিপৰীত ছবি খনহে দেখা গৈছে । বহু সংখ্যক বিদ্যালয়ত প্ৰয়োজনীয় আন্ত:গাঁঠনিৰ সামান্তৰালকৈ ছাত্ৰ ছাত্ৰীৰ অনুমাতে পৰ্য্যাপ্ত শিক্ষক নথকাত পাঠদানত ব্যাঘাত…\nআপুনি ও আগবাঢ়ি আহক ? মৃণাল কুমাৰ ডেকা সপোন পুৰণৰ বাবে আপোনাৰ কিছু সহায় প্ৰয়োজন\nমৃণাল কুমাৰ ডেকা সপোন পুৰণৰ বাবে আপোনাৰ কিছু সহায় প্ৰয়োজন আপুনি ও আগবাঢ়ি আহক দৈনন্দিন বাৰ্তা Live@ বিশ্বনাথ চাৰিআলি ১ ফেব্ৰুৱাৰী ; শোণিতপুৰ জিলাৰ চাৰিদুৱাৰৰ এজন যুৱকে দুৰাৰোগ্য যকৃতৰ ৰোগত আক্ৰান্ত হৈ অাৰ্থিক দুৰৱস্থাৰ বাবে উন্নত চিকিৎসা কৰিব নোৱাৰাত উপায়হীন হৈ পৰিছে । চাৰিদুৱাৰ ৰাজহ চক্ৰৰ অন্তৰ্গত চাৰিদুৱাৰ সমীপৰ ননকে বাকোলাৰ যুৱক মৃণাল কুমাৰ ডেকা(২২)ই বিগত তিনিবছৰে দুৰাৰোগ্য যকৃতৰ ৰোগত আক্ৰান্ত হৈ আছে । জানিব পৰা মতে, ২০১৫ বৰ্ষতে চফল ডেকাজনৰ গাত এই ৰোগে দেখা দিয়াৰ পিছতে মৃণালৰ জীৱনত নামি আহে অমানিশা । কাৰণ, দিন হাজিৰা কৰি কোনোমতে পৰিয়ালটো পোহপাল…\nমৰাণত মৃতদেহ উদ্ধাৰকলৈ চাঞ্চল্য\nমৰাণত মৃতদেহ উদ্ধাৰকলৈ চাঞ্চল্য ————————————————————– দৈনন্দিন বাৰ্তাLive@ কৰুণা ফুকন,মৰাণ;১ ফেব্ৰুৱাৰী: মৰাণ আৰক্ষী থানাৰ অন্তৰ্গত মৰাণৰ পানীতোলাত এটা পুৰুষৰ মৃতদেহ উদ্ধাৰক লৈ চাঞ্চল্য সৃষ্টি কৰিছে । এখন হাবিত এজোপা গছত ওলমি থকা অৱস্থাত প্ৰত্যক্ষ কৰা মৃতদেহটো মৰাণ পানীতোলাৰ নিবাসী অতুল শইকীয়া(৪৫)বুলি চিনাক্ত কৰিছে স্থানীয় ৰাইজ তথা পৰিয়ালৰলোকে।মৰাণ থানাৰ আৰক্ষীয়ে মৃতদেহটো উদ্ধাৰ কৰি ঘটনাৰ সন্দৰ্ভত তদন্ত আৰম্ভ কৰিছে। লোকজনক যোৱা নিশা পৰা নিৰুদ্দেৰ্শ হৈ আছিল। পৰিয়ালৰ লগত পাৰিৰ্বাৰিক কন্দল লাগি ঘৰৰ পৰা ওলাই যোৱা লোকজনে আত্মহত্যা কৰা বুলি সন্দেহ কৰিছে স্থানীয় ৰাইজে।প্ৰয়াত লোকজনে মৃত্যু সময়ত পত্নী, এক পুত্ৰ-বোৱাৰী আৰু দুই নাতিয়েকক ইহসংসাৰত এৰি…\nশিঙৰীত ধৰ্ষিতা মুকবধিৰ কিশোৰীৰ বাসগৃহত দুই ছাত্ৰ সংগঠনৰ প্ৰতিনিধিঃ তীব্ৰ নিন্দা দোষীক কঠোৰ শাস্তিৰ দাবীঃ\nFebruary 1, 2018 February 1, 2018 DainandinBarta Live\nশিঙৰীত ধৰ্ষিতা মুকবধিৰ কিশোৰীৰ বাসগৃহত দুই ছাত্ৰ সংগঠনৰ প্ৰতিনিধিঃ তীব্ৰ নিন্দা দোষীক কঠোৰ শাস্তিৰ দাবীঃ ____________________________________________________________________ দৈনন্দিন বাৰ্তাLive@পবিত্ৰ কুমাৰ দাস,ঢেকীয়াজুলিঃ১ফেব্ৰুৱাৰীঃ শোণিতপুৰ জিলাৰ শিঙৰী আৰক্ষী চকীৰ অন্তৰ্গত কালিস্থান নিকটবৰ্তী ঘোঁৰামৰাত দুজন লম্পট যুৱকৰ কামনাৰ বলি হোৱা মুকবধিৰ কিশোৰী গৰাকীৰ বাসগৃহত কালি উপস্থিত হ’ল অসম জাতীয়তাবাদী যুৱ-ছাত্ৰ পৰিষদ আৰু সদৌ অসম আদিবাসী ছাত্ৰ সন্থাৰ প্ৰতিনিধি দল এটাই৷উল্লেখ্য যে,কেইদিন মান পূৰ্বে শিঙৰীৰ কালিস্থান নিকটবৰ্তী ঘোঁৰামৰা গাঁৱত এগৰাকী মুকবধিৰ কিশোৰীয়ে গাঁও খনত হোৱা এটা পৰিয়ালৰ বিয়াৰ অনুষ্ঠানৰ পৰা নিজৰ ঘৰলৈ ওভতি অহাৰ বাটতে আগভেটি ধৰি দুটা লম্পটে ধৰ্ষণ কৰিছিল মুকবধিৰ কিশোৰী গৰাকীক৷ঘটনা সন্দৰ্ভত শিঙৰী আৰক্ষী…\nপাটসাঁকো মহাবিদ্যালয়ৰ ছাত্ৰ একতা সভা গঠন\nপাটসাঁকো মহাবিদ্যালয়ৰ ছাত্ৰ একতা সভা গঠন দৈনন্দিন বাৰ্তাLive@বকতাৰ পৰা প্ৰাঞ্জল বৰুৱা‌ৰ এক প্ৰতিবেদন ,বকতা,১ ফ্ৰেব্ৰুৱাৰী :- নৱগঠিত চৰাইদেউ আৰু শিৱসাগৰ জিলাৰ সীমান্তবৰ্তী অঞ্চলত অৱস্থিত চাৰিটাকৈ বৃহৎ মৌজা বকতা, খালৈঘোগুৰা, শিলাকুটি আৰু মাহমৰা‌ৰ একমাত্ৰ উচ্চ শিক্ষানুষ্ঠান পাটসাঁকো মহাবিদ্যালয়। যোৱা ১ ফ্ৰেব্ৰুৱাৰী তাৰিখে মহাবিদ্যালয়‌খনিৰ ২০১৮-১৯ বৰ্ষৰ ছাত্র একতা সভাখনি গঠন কৰা হয়। নতুনকৈ গঠন হোৱা ছাত্ৰ একতা সভাৰ বিষয়ববীয়াসকল হল, সৰলা মহন (অধ্যক্ষ), সভাপতি; মুনিল কোঁৱৰ, উপ সভাপতি; ভূপেন ফুকন, সাধাৰণ সম্পাদক; সংগীতা নাথ, সহকাৰী সাধাৰণ সম্পাদক; কল্যাণ মহন, গুৰু ক্ৰীড়া সম্পাদক; দীপশিখা মহন, লঘু ক্ৰীড়া সম্পাদক; পাপৰি সন্দিকৈ, সাহিত্য সম্পাদক; কনকলতা…


বাৰ্তা:ক্ৰমবিকাশ - অসমীয়া ৱিকিপিডিয়া\nক্ৰম'বিকাশৰ পৰা[সম্পাদনা কৰক]\n'ক্ৰমবিকাশ' জীৱৰ উৎপত্তি (Origin of Life): আমাৰ পৃথিৱীখনত থকা বস্তুবোৰক আমি দুটা প্রধান ভাগত ভাগ কৰিব পাৰো, সেয়া হ’ল অজৈৱ জগত আৰু জৈৱ জগত। জৈৱ জগতৰ জীৱ জন্তু আৰু উদ্ভিদৰাশি ক’ৰ পৰা কেনেকৈ উৎপত্তি হৈ আজিৰ এই বৈচিত্ৰ্র্যময় জীৱজগতৰ সৃষ্টি কৰিছে, সেয়া এক ডাঙৰ প্রশ্ন। এসময়ত মানুহে ভাবিছিল যে এই বিভিন্ন প্রকাৰৰ জীৱবোৰ সৃষ্টিৰ পাতনিতে কোনো সৃষ্টিকর্তাই আমি আজি যি ভাবে দেখিছো সেই ভাবেই তৈয়াৰ কৰিছিল। আজিও বহুতে ভাবে যে পঁচা কাঠত কাঠফুলাৰ নিজে নিজে সৃষ্টি হয়, আৰু পঁচা জৈৱ পদার্থত বেক্টেৰিয়াৰ জন্ম হয়। যিয়ে নহওঁক, 18 শ শতিকাত লেজেৰ’ স্পেলেনজানি (Lazzaro Spallenzanni) নামৰ ইটালীৰ বৈজ্ঞানিক আৰু1864 খৃষ্টাব্দত লুই পেষ্টইওৰ (Louis Pasteur) নামৰ ফৰাচী বৈজ্ঞানিক দুজনে প্রমাণ কৰি দেখুৱালে যে কোনো ঠাইতে স্বতঃস্ফূর্ত্ত ভাবে জীৱৰ সৃষ্টি হব নোৱাৰে। পুৰণি জীৱৰ পৰাহে নতুন জীৱৰ বিকাশ হয়। পৃথিৱীৰ সকলো ঠাইতে বেক্টেৰিয়া পোৱা যায়, আৰু এই বেক্টেৰিয়াবোৰ অনুকূল পৰিৱেশ পালেই বাঢ়িবলৈ ধৰে। তাৰোপৰি আৱিষ্কৃত জীৱাশ্মবোৰে প্রমাণ কৰে যে সময়ৰ গতিত জীৱ জগতখন ক্ৰমাগত ভাবে বিকশিত হৈ আহিছে। পোন প্রথমবাৰৰ বাবে চালর্চ ডাৰউইনৰ “প্রাকৃতিক নির্বাচনৰ” সূত্ৰই পূর্বস্থিত জীৱৰ পৰাই আজিৰ এই বৈচিত্ৰ্যময় জীৱ জগতখন কেনেকৈ বিকশিত হৈছে তাৰ এটা বৈজ্ঞানিক ব্যাখ্যা আগবঢ়াইছিল। বিশ্ব-ব্রহ্মাণ্ড খন প্রায় 20 বিলিয়ন বছৰ পুৰণি। অসংখ্য হাতীপটি (Galaxy) লগ হৈ বিশ্ব-ব্রহ্মাণ্ডখন সৃষ্টি হৈছে। হাতীপটি বিলাক হ’ল তৰা, ধূলি আৰু গেছৰ সমষ্টি। মহানাদ তত্বৰ (Big Bang Theory) দ্বাৰা বিশ্ব-ব্রহ্মাণ্ডৰ উৎপত্তিৰ ব্যাখ্যা আগবঢ়োৱা হয়। এই মতবাদ অনুসৰি এক কল্পনাতীত বৃহৎ উদ্‌গীৰণৰ ফলত বিশ্ব-ব্রহ্মাণ্ডৰ সৃষ্টি হৈছিল। ক্ৰমান্বয়ে এইবোৰ প্রসাৰিত হৈ তাপমাত্ৰা নিম্নগামী হবলৈ ধৰিলে। ইয়াৰ পাছত লাহে লাহে হাইড্র’জেন আৰু হিলিয়ামৰ সৃষ্টি হবলৈ ধৰিলে। মহাকর্ষণ শক্তিৰ ফলত এই গেছবোৰ গোট মাৰিবলৈ ধৰিলে আৰু এনেদৰে বিশ্ব-ব্রহ্মাণ্ডৰ হাতীপটিবোৰৰ সৃষ্টি হৈছিল। সৌৰজগতৰ হাতীপটিবোৰ পৃথিৱী সৃষ্টি হোৱাৰ 4.5 বিলিয়ন বছৰ আগতে সৃষ্টি হোৱা বুলি বিশ্বাস কৰা হয়। পৃথিৱীৰ উৎপত্তি সর্ম্পকেও বহুতো মতবাদ আছে। ইয়াৰে বিজ্ঞানৰ দ্বাৰা প্রমাণিত বহুস্ৱীকৃত মতবাদটো হ’ল নীহাৰিকা মতবাদ। এই মতবাদ অনুসৰি প্রায় 3-4 শ কোটি বছৰ আগেয়ে সূর্যৰ পৰা পৃথিৱীৰ উৎপত্তি হৈছে। আৱির্ভাবৰ প্রাথমিক অৱস্থাত পৃথিৱী এটা জলন্ত গেছৰ পিণ্ড আছিল। প্রায় ডেৰশ কোটি বছৰ পাছত ই ক্ৰমে গোট মাৰিবলৈ আৰম্ভ কৰে আৰু আজিৰ পৰা প্রায় এশ কোটি বছৰ আগৰ পৰাহে ইয়াত প্রাণী জীয়াই থকাৰ পৰিৱেশ সৃষ্টি হৈছিল। সেই সময়ত কেনেকৈ জীৱৰ সৃষ্টি হৈছিল সেয়া কোনেও সঠিককৈ কব পৰা নাই। জীৱৰ প্রাৰম্ভিক পদার্থটো হ’ল প্রট’প্লাজম। গতিকে এই প্রট’প্লাজমৰ সৃষ্টি ক’ৰ পৰা কেনেকৈ হ’ল সেই বিষয়ে বহুতো মতবাদ আছে। এইটো অনুমেয় যে সৃষ্টিৰ পাতনিৰ কোনো এক সন্ধিক্ষণত অনুকূল পৰিৱেশত অজৈৱ পদার্থ কিছুমানৰ ৰাসায়নিক আৰু ভৌতিক পৰিৱর্তন ঘটি পোন প্রথমে পানীত প্রট’প্লাজমৰ সৃষ্টি হৈছিল। এই প্রট’প্লাজমৰ পৰাই কোটি কোটি বছৰজুৰি ক্ৰমবর্দ্ধন আৰু ক্ৰমবিকাশ হৈ হৈ আজিৰ এই বৈচিত্ৰ্যময় জীৱজগত খনৰ সৃষ্টি হৈছে। জীৱৰ উৎপত্তি সর্ম্পকে নানান মতবাদ আছে। ইয়াৰে কেইটামান মতবাদ তলত আলোচনা কৰা হ’ল। জীৱৰ উৎপত্তিৰ পৌৰাণিক মতবাদ(Ancient Theory of Origin of Species): 1. বিশেষ সৃষ্টি তত্ব (Theory of Special Creation): 19 শ শতিকাৰ মাজভাগলৈকে মানুহে বিশ্বাস কৰিছিল যে অজান প্রাকৃতিক শক্তিৰ দ্বাৰা হঠাৎ নাইবা ক্ৰমাগত পদ্ধতিত পৃথিৱীত জীৱৰ আৱির্ভাব হৈছিল। খ্রৃষ্টিয়ান আৰু হিন্দু আখ্যানত এই ক্ষেত্ৰত বেলেগ বেলেগ মতবাদ দেখিবলৈ পোৱা যায়। বাইবেল শাস্ত্রমতে পৃথিৱীখনৰ সৃষ্টি হৈছিল ছয় দিনৰ ভিতৰত। প্রথমদিনা খন পৃথিৱী আৰু স্ৱর্গৰ সৃষ্টি হৈছিল আৰু দ্বিতীয়দিনা আকাশৰ সৃষ্টি হৈছিল। তৃতীয়দিনাখন পৃথিৱীৰ বুকুখন শুকাবলৈ লৈছিল আৰু ইয়াত জীৱ জীয়াই থকাৰ অনুকূল পৰিৱেশ সৃষ্টি হৈছিল। সূর্য, চন্দ্র আৰু তৰাবোৰ সৃষ্টি হৈছিল চতুর্থ দিনাখন। পঞ্চম দিনাখনত সৃষ্টি হৈছিল চৰাই আৰু মাছবিলাকৰ। মানুহ আৰু পশুবোৰক সৃষ্টি কৰা হৈছিল ষষ্ঠ দিনাখন। আকৌ মতা মানুহৰ 12 নং কামিহাড়ৰ পৰা মাইকী মানুহৰ সৃষ্টি কৰা হৈছিল। হিন্দু শাস্ত্রৰ মতে ভগৱাণ ব্রহ্মাই পৃথিৱীৰ সৃষ্টিকর্তা। ব্রহ্মাৰ মূৰৰ পৰা মানুহ আৰু ৰাক্ষসৰ সৃষ্টি হৈছিল, চৰাইবোৰ তেওঁৰ বুকুৰ পৰা, ছাগলী তেওঁৰ মুখৰ পৰা আৰু উদ্ভিদবোৰ তেওঁৰ শৰীৰৰ নোমৰ পৰা উদ্ভৱ হৈছিল। এই মতবাদবোৰে বিৱর্তনৰ কথা স্ৱীকাৰ নকৰে। অৱেশ্য এই মতবাদৰ কোনো বৈজ্ঞানিক ভিত্তিও নাই। 2. অন্য গ্রহৰ পৰা জীৱৰ আৱির্ভাব (Cosmic origin of life): পুৰণি কালত কিছুমান পণ্ডিতে বিশ্ৱাস কৰিছিল যে অন্য কোনো গ্রহৰ পৰা উল্কাপিণ্ডৰ লগত নিম্নশ্রেণীৰ প্রাণী আহি পৃথিৱীত পৰিছিলহি, আৰু তাৰ পৰাই প্রাথমিক জীৱৰ উৎপত্তি হৈছিল। পৰৱর্তী সময়ত এই মতবাদৰ ওপৰত যুক্তি যুক্ততা আগবঢ়াই ইয়াক নাকছ কৰা হৈছিল। 3. জীৱৰ স্ৱতঃস্ফূর্ত্ত উৎপত্তি (Spontaneous origin of life): সপ্তদশ শতিকা পর্যন্ত পণ্ডিত সকলৰ অন্ধবিশ্ৱাস আছিল যে গেলা-পঁচা পদার্থ অথবা বোকাৰ পৰা স্বতঃস্ফূর্ত্ত ভাবে কীট-পতংগ প্রভৃত জীৱ আদিৰ সৃষ্টি হৈ আছে। প্রাচীন যুগৰ দার্শনিক সকলেও ধাৰণা কৰিছিল যে সাধাৰণ পানীত বসবাস কৰা প্রাণীসমূহ প্রত্যেক বছৰে মৰি যায় আৰু বসন্ত কাল আহিলে সেই প্রাণীবোৰ পুনৰায় জন্ম হয়। খৃষ্টপূর্ব চতুর্থ শতিকাত এৰিষ্ট’টলে এই ধাৰণা অসম্ভৱ বুলি ঘোষণা কৰিছিল। 1680 চনত ইটালীৰ বিজ্ঞানী ফ্রান্সেস্ক’ ৰেডিয়ে (Francesco Redi) বৈজ্ঞানিক পৰীক্ষাৰ সহায়ত এৰিষ্ট’টলৰ ধাৰণা সত্য বুলি প্রমাণিত কৰে। ৰেডিৰ পৰৱর্তী কালৰ বিজ্ঞানী লুই পেষ্টিওৰে (Louis Pasteur,1822-1895) নিশ্চিত ভাৱে প্রমাণ কৰিলে যে কোনো পঁচা পদার্থ বা বোকাৰ উপাদানৰ পৰা কীট পতংগৰ সৃষ্টি হব নোৱাৰে। 4. প্রাকৃতিক বিপর্য্যয়বাদ (Theory of Catastrophism): প্রত্নতবিদ কুভিয়েৰে (Cuvier) নানান ধৰণৰ জীৱাশ্ম পৰীক্ষা কৰি প্রমাণ কৰিছিল যে প্রাকৃতিক বিপর্য্যয়ৰ ফলত জীৱ জগতখন একাধিক বাৰ আংশিক ভাৱে ধ্বংস হৈছিল আৰু প্রতি বাৰে বাছি থকা খিনিৰ পৰা উন্নত ধৰণৰ জীৱৰ উৎপত্তি হৈছিল। এই মতবাদকে প্রাকৃতিক বিপর্য্যয়বাদ বোলা হয়। 5. ভাইৰাছ বা বিষাণু মতবাদ (Virus Theory): বিজ্ঞানী সকলে বিশ্ৱাস কৰে যে ভাইৰাছেই হ’ল আদিম আৰু প্রাথমিক জীৱ। এই ভাইৰাছ ইমান সূক্ষ্মদেহী যে ইহঁতৰ দেহত মাত্ৰ এটা বা এটাতকৈ বেছি প্র’টিনৰ অণুৰ দ্বাৰা গঠিত। ভাইৰাছ সম্পূর্ণ জীৱও নহয়। ইহঁত সময়ত জীৱ আৰু সময়ত জড়। সাধৰণ অৱস্থাত ই বতাহত দানা আকাৰে উৰি ফুৰে আৰু জীৱদেহৰ সজীৱ কোষত প্রৱেশ কৰি উপযুক্ত পৰিৱেশ পালে সজীৱ হয় আৰু বংশবিস্তাৰ কৰে। অর্থাৎ এই সময়ত ভাইৰাছে জীৱৰূপ ধাৰণ কৰে। ভাইৰাছ সম্বন্ধে বহু কথা জনা গৈছে যদিও বর্তমানেও ইয়াৰ প্রাথমিক তত্ব সম্পর্কে গৱেষণা চলিয়েই আছে। 6. চায়ন’জেন মতবাদ (Cyanogen theory): - জার্মান বিজ্ঞানী ফ্লুজাৰৰ (1829-1910) মতে পৃথিৱী যেতিয়া খুব উত্তপ্ত অৱস্থাত আছিল, তেতিয়া পৃথিৱীৰ বুকুত থকা মৌলবোৰ মুক্ত অৱস্হাতে আছিল। পাছত যেতিয়া পৃথিৱীখন ক্ৰমান্বয়ে শীতল হবলৈ ধৰিলে, তেতিয়া মুক্ত মৌলবোৰে বিভিন্ন অনুপাতত মিলিত হৈ বেলেগ বেলেগ ধৰণৰ যৌগিক যৌগৰ সৃষ্টি হবলৈ ধৰিলে। এনেকৈয়ে কার্বন আৰু নাইট্র’জেন এটা বিশেষ অনুপাতত মিলিত হৈ ‘ছায়ন’জেন’ নামৰ যৌগিক পদার্থৰ সৃষ্টি হ’ল। এই ছায়ন’জেনৰ পৰাই প্রথমতে প্রাৰম্ভিক প্র’টিন অণুৰ সৃষ্টি হৈছিল আৰু ইয়াৰ পৰাই লাহে লাহে প্রট’প্লাজমৰ সৃষ্টি হ’ল। পৰৱর্তী কালত এই মতবাদৰ ওপৰত নানা গবেষণা চলিল যদিও আজিলৈকে গৱেষণাগাৰত এই উপাদানবোৰৰে প্রট’প্লাজমৰ সৃষ্টি কৰিব পৰা হোৱা নাই। 7. জীৱাৎ জীৱোৎপত্তি (Biogenesis): ফ্রান্সেস্ক’ ৰেডি (Francesco Redi, 1621-1697), আৱে স্পেলানজানি (Abbe Spallanzani, 1729-1799) আৰু লুইছ পেষ্টিওৰ (Louis Pasteur, 1822-1895) নামৰ বিজ্ঞানী কেইজনে পৃথকে পৃথকে প্রমাণ কৰি দেখুৱালে যে গেলা পঁচা পদার্থ বা বোকাৰ পৰা স্বতঃস্ফূর্ত্ত ভাবে জীৱৰ সৃষ্টি হব নোৱাৰে। অর্থাৎ পুৰণি জীৱৰ পৰাহে নতুন ধৰণৰ জীৱৰ বিকাশ হয়। জীৱৰ উৎপত্তিৰ আধুনিক বা জৈৱ-ৰাসায়নিক মতবাদ (Modern Theory or Biochemical Origin of Species): জীৱৰ আধুনিক বা জৈৱ-ৰাসায়নিক মতবাদৰ ভেঁটিতো পোন প্রথমে সৃষ্টি কৰিছিল হেকেলে। এই মতবাদ অনুসৰি বৈদ্যুতিক আধান, অতি বেঙুনীয়া ৰশ্মি, তেজষ্ক্ৰিয় মৌলৰ বিকিৰণ আদি শক্তিৰ বলত কোনোবা সময়ত কিছুমান অজৈৱ বস্তুৰ বিক্ৰিয়া ঘটি স্বতঃস্ফূর্ত্ত ভাৱে অতি আদিম জীৱৰ সৃষ্টি হৈছিল। কিন্তু হেকেলৰ এই তত্বটো এনেকুৱা এটা অশোধিত অৱস্থাত আছিল যে ইয়াক সংশোধন কৰিবলৈ বৈজ্ঞানিক পৰীক্ষা নিৰীক্ষাৰ প্রয়োজন হৈছিল। পৰৱর্তী সময়ত হেল্ডেন (Haldane), এ. আই. অপাৰিন (A. I. Oparin), ষ্টেন্‌লি মিলাৰ (Stanley Miller), আৰু হেৰল্ড ইউৰে (Harold Urey) আদি বিজ্ঞানী সকলে এই মতবাদৰ যুক্তি যুক্ততাসমূহ পৰীক্ষামূলক ভাৱে প্রমাণ কৰি দেখুৱাইছিল। এই মতবাদটোক জীৱৰ “স্বতঃস্ফূর্ত্ত উৎপত্তি” (Abiogenesis) নামৰ মতবাদটোৰ নতুন সংস্কৰণ বুলি কব পাৰি। এই মতবাদ মতে অতি প্রাচীন কালত সৰল অজৈৱ বস্তুৰ পৰা জৈৱ পদার্থ, জৈৱ পদার্থৰ পৰা কলয়ডীয় তন্ত্র আৰু কলয়ডীয় তন্ত্ৰৰ পৰা আদিম জীৱৰ সৃষ্টি হৈছিল। এই মতবাদৰ মতে তলত দিয়া ক্ৰমানুসাৰত এটাৰ পিছত এটাকৈ দশা অতিক্ৰম কৰি আজিৰ এই জীৱজগতৰ সৃষ্টি হৈছে। 1.\tপৃথিৱীৰ উৎপত্তি, 2.\tপানী, এম’নিয়া আৰু মিথেনৰ উৎপত্তি, 3.\tসূক্ষ্ম জৈৱ অণুৰ উৎপত্তি, 4.\tবৃহৎ জৈৱ অণুৰ উৎপত্তি, 5.\tনিউক্লিক এচিডৰ উৎপত্তি, 6.\tনিউক্লিয়’প্র’টিনৰ উৎপত্তি, 7.\tক’ৱাচেৰভেটৰ উৎপত্তি, 8.\tআদিকোষৰ উৎপত্তি আৰু 9.\tআদিকোষৰ পৰা কোষৰ উৎপত্তি। 1.পৃথিৱীৰ উৎপত্তি (Origin of Earth): ভূবিজ্ঞানী সকলৰ মতে 450 কোটি বছৰ আগতে সূর্যৰ পৰা পৃথিৱীখন এটা টুকুৰা হিচাপে ছিটিকি ওলাই আহিছিল। সেই সময়ত ই এটা জলন্ত গেছ আৰু নানান প্রকাৰৰ মৌলৰ বাষ্পৰে পৰিপূর্ণ এটা পিণ্ডৰ নিচিনা আছিল। তেতিয়া ইয়াৰ উষ্ণতা আছিল প্রায় 5000oC ৰ পৰা 6000oC পর্যন্ত। লাহে লাহে পৃথিৱীখন সূর্যৰ পৰা আঁতৰি আহিল আৰু ক্ৰমান্বয়ে শীতল আৰু কঠিন হবলৈ ধৰিলে। পৃথিৱীখনৰ ঘূর্ণনৰ ফলত গধুৰ মৌল যেনে, লো, নিকেল আদি পৃথিৱীৰ আভ্যন্তৰিণ অংশত থিতাপি ললে। পাতল উপাদানবিলাক, যেনে, এলুমিনিয়াম, ছিলিকন আদিয়ে মধ্যস্তৰত আৰু পাতল গেছীয় উপাদানবিলাক যেনে, হাইড্র’জেন, অক্সিজেন, নাইট্র’জেন আদিয়ে পৃথিৱীৰ বাহিৰত অৱস্থান কৰিলে। অত্যাধিক উষ্ণতাৰ বাবে সেই সময়ত থকা মৌলবোৰৰ মাজত সংযোজন হোৱা নাছিল। 2. পানী, এম’নিয়া আৰু মিথেনৰ উৎপত্তি (Formation of Water, Ammonia and Methane) আদিম অৱস্থাত পৃথিৱীৰ বুকুত যথেষ্ট পৰিমাণৰ হাইড্র’জেন, নাইট্র’জেন, কার্বন আৰু অক্সিজেন আছিল। এইবিলাকৰ ভিতৰত আটাইটকৈ সক্ৰিয় আছিল হাইড্র’জেন। ই নাইট্র’জেনৰ লগত বিক্ৰিয়া কৰি এম’নিয়া (NH3), অক্সিজেনৰ লগত যুক্ত হৈ পানী (H2O) আৰু কার্বনৰ লগত যুক্ত হৈ মিথেনৰ (CH4) সৃষ্টি কৰিছিল। এই সময়তো পৃথিৱীৰ উষ্ণতা অধিক হোৱা হেতুকে এম’নিয়া আৰু মিথেন গেছ হিচাপে উপলব্ধ আছিল। সময়ৰ সোঁতত পৃথিৱীখন লাহে লাহে ঠাণ্ডা হবলৈ ধৰিলে। ফলষ্বৰূপে, বায়ুমণ্ডলত থকা পানীৰ বাষ্প ঘনীভূত হৈ বৰষুণৰ সৃষ্টি হবলৈ ধৰিলে। সেই সময়তো পৃথিৱীৰ বুকুখন আপেক্ষিক ভাৱে গৰম আছিল বাবে ই পুনৰ বাষ্পীভূত হৈ বায়ু মণ্ডললৈ গৈছিল আৰু পুনৰ ঘনীভূত হৈ বৰষুণ দিছিল। পানীৰ এই চক্ৰটো কেবা কোটি বছৰ একেৰাহে চলাৰ পাছত পৃথিৱীৰ বুকুখনো লাহে লাহে শীতল হবলৈ ধৰিলে আৰু পৃথিৱীৰ বুকুত পানী জমা হবলৈ ধৰিলে। শিলত থকা খনিজ লৱণ আদিও পানীত দ্রৱীভূত হৈ সাগৰৰ পানীৰ লগত মিহলি হবলৈ ধৰিলে। এনেদৰেই সৃষ্টি হৈছিল পানী, এম’নিয়া, মিথেন আদিৰ নিচিনা প্রাথমিক যৌগবোৰৰ। 3. সূক্ষ্ম জৈৱ অনুৰ উৎপত্তি (Formation of Micromolecules): আণৱিক বিকাশৰ পৰৱর্তী দশাটো হৈছে সূক্ষ্ম জৈৱাণুৰ সৃষ্টি। সাধৰণতে সূক্ষ্মাণু বুলি কলে 100 ডেল্টনৰ কম আণৱিক ভৰৰ অণুক বুজোৱা হয়। পৃথিৱীখন যেতিয়া শীতল হৈ তাপমাত্ৰা 1,0000C লৈ নামি আহিছিল তেতিয়া তাত থকা কিছুমান মুক্ত মূলক যেনে, -CH, আৰু –CH2 আদি যুক্ত হৈ সংপিক্ত আৰু অসংপিক্ত হাইড্র’কার্বনৰ সৃষ্টি হৈছিল। এই দুয়োবিধ হাইড্র’কার্বনে উষ্ণভাপৰ (Heated steam) সৈতে বিক্ৰিয়া কৰি অক্সি আৰু হাইড্র’ক্সিৰ ব্যুতপন্ন পদার্থ (Oxy and Hydroxy derivatives) সৃষ্টি কৰিছিল। পিছত হাইড্রকার্বন আৰু ইহঁতৰ ব্যুতপন্ন পদার্থ, এম’নিয়া আৰু পানীৰ ঘনীভৱন আৰু বহুযোজন (Polymerization), জাৰণ বিজাৰণ হৈ নানান ধৰণৰ সূক্ষ্ম জৈৱ যৌগ যেনে, এমিন’ এচিড,ফেটি এচিড, একক শর্কৰা, পিউৰিন, পাইৰিমিডিন, এডিন’চিন ম’ন ফছফেট (AMP), এডিন’চিন ডাইফছফেট (ADP), এডিন’চিন ট্রাই ফছফেট (ATP) আদিৰ সৃষ্টি হবলৈ ধৰিলে। এই সূক্ষ্ম অনুৰ জৈৱ যৌগবোৰ সৃষ্টি হওঁতে বিজুলী ঢেৰেকনী (Lightening), অতি বেঙুনীয়া ৰশ্মি, মহাজাগতিক ৰশ্মি আৰু আগ্নেয়গিৰিৰ উত্তাপ আদিৰ শক্তিয়ে সহায় কৰিছিল। 4. বৃহৎ জৈৱ অনুৰ উৎপত্তি (Formation of Macromolecules):\nক্ষুদ্র অনুবিলাক অর্থাৎ সৰল যৌগ বোৰ বিভিন্ন প্রকাৰে মিলিত হৈ বৃহৎ অনুৰ সৃষ্টি হৈছিল। এই ক্ষুদ্র অনুবোৰ ইটোৱে সিটোৰ লগত লগ হৈ বৃহৎ অণু সৃষ্টি হোৱা কার্যটোক বহুযোজন (Polymerization) বুলি কোৱা হয়। এনেদৰে সৃষ্টি হোৱা জীৱদেহ সৃষ্টিকাৰী বৃহৎ অনুবোৰ হ’ল বহুশর্কৰা, পলিপেপটাইড শৃংখল  নিউক্লিয়’প্রটিন ইত্যাদি। দুটা এমিন’এচিড যোগ হৈ পেপটাইডৰ সৃষ্টি হয় আৰু পলিপেপটাইডৰ পৰাই প্রটিনৰ উৎপত্তি হয়। মুদি (Moody, 1970) ফক্স আৰু ড’জেৰ (Fox and Dose, 1972) মতে আণৱিক বিকাশৰ প্রাৰম্ভিক অৱস্থাত সৃষ্টি হোৱা বৃহৎ অণুবিধ হ’ল প্র’টিন। এনেদৰে প্রথমে সৃষ্টি হোৱা প্র’টিনক আদিম\n5. নিউক্লিক এচিডৰ উৎপত্তি (Formation of Nucleic Acid): বৃহৎ অণুৰ উৎপত্তিৰ পৰৱর্তী সময়ত সৃষ্টি হৈছিল নিউক্লিক এচিড। ফছফিৰক এচিড, শর্কৰা, পিউৰিন আৰু পাইৰিমিডিন লগ লাগি সৃষ্টি হৈছিল নিউক্লিক এচিডৰ। পিউৰিন-শর্কৰা-ফছফেট আৰু পাইৰিমিডিন-শর্কৰা-ফছফেট লগ হৈ প্রথমতে নিউক্লিক এচিডৰ সৃষ্টি হৈছিল। পাছত হাজাৰ হাজাৰ নিউক্লিয়’টাইড বেলেগ বেলেগ সংযুক্তিত লগ হৈ সৃষ্টি হৈছিল নিউক্লিক এচিডৰ। 6. নিউক্লিয়’প্রটিনৰ উৎপত্তি (Formation of Nucleoprotein): - ইয়াৰ পাছত নিউক্লিক এচিড আৰু প্রটিন যুক্ত হৈ সৃষ্টি হৈছিল নিউক্লিয়’প্রটিনৰ। পৃথিৱীৰ উৎপত্তিৰ পৰা নিউক্লিয়’প্রটিন আৰু অন্যান্য জটিল জৈৱযৌগ বোৰৰ সৃষ্টি হোৱা ক্ৰমবিকাশৰ পর্য্যয়টোক জীৱৰ ৰাসায়নিক বিৱর্তন বোলা হয়। 7. ক’ৱাচেৰভেটৰ উৎপত্তি (Coacervate): সাগৰৰ পানীত থকা বৃহৎ অনুবোৰ সমষ্টিভূত আৰু অধক্ষেপিত হৈ সুসংগঠিতৰূপে আৰু আপেক্ষিক ভাবে ডাঙৰ কণিকা কিছুমানৰ সৃষ্টি হৈছিল। এই কণিকাবোৰক ক’ৱাছাৰভেট (Coacervate) আৰু কার্যটোক ক’ৱাছাৰভেছন (Coacervation) বুলি কোৱা হয়। এই কণিকা বোৰত প্রটিন, নিউক্লিয়’প্রটিন আৰু অন্যান্য জৈৱ তথা অজৈৱ অনু বিভিন্ন অনুপাত আৰু সংযুক্তিত লগ হৈছিল। এই কণিকাবোৰৰ বিকাশ ঘটি আদিম জীৱকোষৰ সৃষ্টি হৈছিল। অপাৰিণে (Oparin) ইহতক জীৱনীশক্তি সম্পন্ন আদ্যপ্রাণীৰ আদিম ৰূপ বুলি আখ্যা দিছিল। ফক্সে (Fox, 1965) এই কলয়ডীয় কণিকাবোৰক অর্থাৎ ক’ৱাছাৰভেট বিলাকক সূক্ষ্ম গোলক (Microsphere) নামকৰণ কৰিছিল। ইয়াত থকা লিপিডৰ অণুবোৰে ইয়াৰ চাৰিওফালে এখন আৱৰণৰ সৃষ্টি কৰিছিল। তাৰোপৰি ইয়াৰ ভিতৰত থকা উৎসেচক কিছুমানে অনুঘটকীয় কার্যত ভাগ লৈ উৎপাদিত বস্তুবোৰক বাহিৰ কৰি দিবলৈ সমর্থ হৈছিল। এইবিলাক কাৰণতেই ক’ৱাছাৰভেটক অণু আৰু জীৱৰ মাজৰ অন্তর্ৱর্তী দশা বুলি কোৱা হয়। ক’ৱাছাৰভেটৰ বৈশিষ্ট্যসমূহ : - 1.\tইহত ঘূৰণীয়া, আনুবীক্ষণিক আৰু প্রায় সমআয়তনৰ। 2.\tইহঁত সুস্থিৰ। 3.\tইয়াৰ চাৰিওফালে দুতৰপীয়া আৱৰণি এখন থাকে। 4.\tইহঁতে লৰ-চৰ কৰিব পাৰে আৰু ইহঁতৰ বৃদ্ধি হয়। 5.\tদ্বিবিভাজন, মুকুলন আৰু খণ্ডন আদি অযৌন জনন দেখা গৈছিল। 8. আদিম কোষৰ উৎপত্তি (Formation of Precell): -\nজীৱনীশক্তিসম্পন্ন প্রাৰম্ভিক সংগঠনকেই আদিম কোষ (Precell) বুলি কোৱা হয়। সাগৰত এইবোৰ স্বতঃস্ফুর্ত ভাবে উৎপত্তি হৈছিল। আদিম কোষ গোলকীয় আকৃতিৰ আৰু দুতৰপীয় আৱৰণীযুক্ত। মুকলন আৰু উৎপৰিৱর্তনৰ দ্বাৰা ইহঁতৰ বংশ বিস্তাৰ হৈছিল। ইহঁত আছিল পৰপোষী। সাগৰৰ পানীত দ্রৱীভূত হৈ থকা বস্তুৰ পৰা কিন্বন প্রক্ৰিয়াৰে এই আদিম কোষ বোৰে শক্তি আহৰণ কৰিছিল। গতিকে আদিম কোষবোৰে অবায়বীয় শ্বসন পদ্ধতিৰে শ্বসন কার্য চলাইছিল।\n9. আদিম কোষৰ পৰা কোষৰ সৃষ্টি (Formation of Cell from Precell):- আদিম কোষত যেতিয়া DNA-RNA তন্ত্ৰ বিকশিত হ’ল তেতিয়া এইবোৰ দেখাত ভাইৰাছ বা বেক্টেৰিয়া সদৃশ হ’ল। কালক্ৰমত DNA বোৰ দ্বৈতকৰণ পদ্ধতিৰ দ্বাৰা বৃদ্ধি হবলৈ সমর্থ হ’ল। অবায়বীয় শ্বসনত ঘটা কিন্বন কার্যৰ ফলত CO2 উৎপন্ন হৈ হৈ পৰৱর্তী সময়ত বায়ুমণ্ডলত ইয়াৰ মাত্ৰা বাঢ়িবলৈ ধৰিলে। আকৌ আদিম কোষবোৰৰ খাদ্যৰো নাটনি হবলৈ ধৰিলে আৰু সেই সময়তে ক্ল’ৰফিল নামৰ ৰঞ্জক পদার্থবিধৰ উৎপত্তি হ’ল। এইবিধ ৰঞ্জক পদার্থৰ বিকাশে সালোক সংশ্লেষণ প্রক্ৰিয়াৰ উদ্‌ঘাটন ঘটালে। সালোক সংশ্লেষণৰ কাৰণে আক্সিজেনবিহীন বায়ুমণ্ডলত মুক্ত আক্সিজেনৰ আগমন ঘটিবলৈ ধৰিলে। বায়ুমণ্ডলত মুক্ত অক্সিজেনৰ আগমনে ক্ৰমান্বয়ে বায়বীয় শ্বসন পদ্ধতিৰ বিকাশ ঘটাব ধৰিলে। 7.2.1. জীৱৰ উৎপত্তিৰ কাল ( Time of Origin of Life) : - আজিৰ পৰা প্রায় 450 কোটিৰ পৰা 500 কোটি বছৰ আগেয়ে পৃথিৱীৰ সৃষ্টি হৈছিল আৰু এতিয়ালৈকে প্রায় 100 কোটি বছৰ পুৰণা জীৱাশ্ম উদ্‌ঘাটন হৈছে। পৃথিৱীত জীৱৰ সৃষ্টি হৈছিল 300 কোটি বছৰ আগয়ে, পেলুজাতীয় প্রাণীৰ 200 কোটি বছৰ পূর্বতে, মৎস্যৰ উৎপত্তি হৈছিল 42.5 বছৰ পূর্বতে, উভচৰী প্রাণীৰ সৃষ্টি হৈছিল 32.5 কোটি বছৰ আগতে, সৰীসৃপৰ 25.5 কোটি বছৰ আগতে, স্তন্যপায়ী প্রাণীৰ জন্ম হৈছিল 20 কোটি বছৰ আগতে আৰু মানুহৰ সৃষ্টি হৈছিল 20 লাখ বছৰ পূর্বে। যাহ’ক যদি আমি বেলেগ বেলেগ জীৱৰ আর্ৱিভাবৰ সময়ক 12 ঘন্টাৰ ভিতৰত মাপ কৰি লঁও আমি দেখা পাম যে মাজৰাতি 12 টা বজাত যদি জীৱৰ সৃষ্টি হৈছিল, তেন্তে ৰাতিপুৱা 8 বজাত মাছৰ জন্ম হৈছিল, উভচৰী বিলাকৰ 8.30 বজাত, সৰীসৃপৰ9বজাত, স্তন্যপায়ীৰ 10 বজাত আৰু মানুহৰ জন্ম হৈছিল দিনৰ 12.59 বজাত। ইউৰে আৰু মিলাৰৰ পৰীক্ষা (Urey and Miller’s Experiment) : সাগৰত থকা ৰাসায়নিক পদার্থ বিলাকৰ বিক্ৰিয়া ঘটি জীৱৰ সৃষ্টি হৈছিল। ইয়াকে আণৱিক ক্ৰম’বিকাশ বুলি কোৱা হয়। জীৱৰ আণবিক বিকাশৰ তত্ত্বটো 1929 চনত অপাৰিন আৰু হেল্ডেনে (Oparin and Haldane) আগবঢ়াইছিল যদিও ইয়াৰ পৰীক্ষামূলক ব্যাখ্যা ডাঙি ধৰিছিল ইউৰে আৰু তেওঁৰ ছাত্ৰ মিলাৰে 1953 চনত। অপাৰিন আৰু হেল্ডেনৰ মতে আদিম পৃথিৱীত C, H2, O2 আৰু N2 আছিল। এই মৌলসমূহ ৰাসায়নিক ভাৱে যুক্ত হৈ পানী, এম’নিয়া আৰু মিথেন আদিৰ দৰে যৌগবোৰ সৃষ্টি হৈছিল। আকৌ বিজুলী ঢেৰেকনী, অতি বেঙুনীয়া ৰশ্মি আদি পৰিৱেশৰ কাৰকবোৰৰ প্রভাৱত এই যৌগবোৰ মাজত বিক্ৰিয়া ঘটি এমিন’ এচিডৰ সৃষ্টি হৈছিল। আদিম অৱস্থাত জীৱৰ কেনেকৈ উৎপত্তি হৈছিল প্রমাণ কৰিবলৈ ইউৰে আৰু মিলাৰে এটা যন্ত্ৰ সাজি উলিয়াইছিল। এই যন্ত্ৰটোত থকা দুটা ফ্লাস্কৰ এটাত পৃথিৱীৰ আদিম বায়ুমণ্ডলত থকা উপাদানসমূহ যেনে, মিথেন, এম’নিয়া আদিৰ মিশ্রণ লোৱা হেছিল আৰু আনটোত সাগৰৰ পানী লৈ তাক উতলোৱা হৈছিল। মিথেন, এম’নিয়া আদিৰ মিশ্রণটোক চক্ৰাকাৰে আৱর্তিত কৰি তাঁৰৰ সহায়ত উচ্চ ক্ষমতাসম্পন্ন বিদ্যুত স্ফুলিঙ্গৰ সৃষ্টি কৰা হয় আৰু আনটো ফ্লাস্কত থকা সাগৰীয় পানী উতলাই গেছৰ মিশ্রণ থকা ফ্লাস্কটোত জলীয় বাষ্পৰ যোগান ধৰা হয়। এক সপ্তাহমান পৰীক্ষাটো চলি থাকিবলৈ দি ফ্লাস্কৰ পানীখিনি সংঘনকৰ দ্বাৰা শীতল কৰি জমা হোৱা পানীখিনিৰ ৰাসায়নিক বিশ্লেষণ কৰা হৈছিল। বিশ্লেষণ কৰি তেওঁলোকে বিভিন্ন ধৰণৰ জটিল জৈৱ যৌগৰ সন্ধান পাইছিল। এই জটিল জৈৱ যৌগবোৰ আছিল, এমিন’ এচিড (গ্লাইচিন, এলানিন, এছপাৰটিক এচিড), কার্বহাইড্রেট আৰু অন্যান্য জৈৱ পদার্থ। ইয়াৰ পাছত ছিডনী ফক্স (Sydney Fox) নামৰ বৈজ্ঞানিক জনেও আদিম পৰিৱেশত যে এমিন’ এচিড সৃষ্টি হব পাৰে সেইটো পৰীক্ষাৰ সহায়ত প্রমাণ কৰি দেখুৱাইছিল। পৰৱর্তী সময়ত কেলভিনে (Calvin) গৱেষণাগাৰত পিউৰিন আৰু পাইৰিমিডিন নামৰ নিউক্লিক এচিডৰ উপাদান দুটা প্রস্তুত কৰিছিল। ক্ৰম’বিকাশ (Evolution): ক্ৰম’বিকাশ বা বিৱর্তন শব্দটোৰ আক্ষৰিক অর্থ হ’ল ক্ৰমাগত ভাৱে হোৱা পৰিৱর্তন। আমি বাস কৰা ব্রহ্মাণ্ডখনৰ প্রতিটো বস্তুৰে পৰিৱর্তন ঘটাটো এটা চিৰন্তন ঘটনা। উদ্ভিদজগত, প্রাণীজগত, গ্রহ নক্ষত্ৰ, পৃথিৱীৰ ভূ প্রকৃতি, মহাজাগতিক ৰাসায়নিক যৌগ আনকি ব্রহ্মাণ্ডৰ উপ-পাৰমাণবিক কণাবোৰো সময়ৰ সোঁতৰ লগে লগে পৰিৱর্তন হৈয়ে আছে। সময়ৰ সোঁতত উদ্ভিদ আৰু প্রাণীৰ পৰিৱর্তন হোৱা ঘটনা প্রৱাহকে জৈৱ বিৱর্তন (Organic Evolution) বোলা হয়। আনহাতে সময়ৰ সোঁতত অজৈৱ বিশ্বৰ পৰিৱর্তনক অজৈৱ বিৱর্তন (Inorganic Evolution) নতুবা মহাজাগতিক বিৱর্তন (Cosmic Evolution) বোলা হয়। ডাৰউইনৰ সংক্ষিপ্ত ভাষাত জৈৱ বিৱর্তন মানে “পৰিৱর্তন হৈ সৃষ্টি হোৱা নতুন বংশোদ্ভৱ”। ইয়াৰ ব্যাখ্যা এনে ধৰণে দিব পাৰি যে বর্তমান কালত উপবিষ্ট উদ্ভিদ আৰু প্রাণী সমূহ হ’ল আদিম যুগৰ পূর্বপুৰুষ সকলৰ ৰূপান্তৰণ। বিৱর্তনৰ ধাৰণাৰ ঐতিহাসিক পটভূমি: - চার্লচ্ ডাৰউইনৰ নাম বিৱর্তনৰ লগত এনেকৈয়ে খাঙোৰ খাই আছে যে বহুতৰ মতে এতিয়াও ডাৰউইন মানেই ক্ৰমবিকাশৰ সূত্ৰ। প্রাচীন কালত গ্রীক দার্শনিক সকলৰ লিখনিতে প্রথমতে বিৱর্তন সম্বন্ধে বর্ণনা দেখা পোৱা গৈছিল। এৰিষ্ট’টল (Aristotle, 384-322 খ্রীষ্টপূর্ব) নামৰ বিখ্যাত দার্শনিক আৰু জীৱবিজ্ঞানী জনে জীৱৰ যে ক্ৰমাগত ভাৱে বিকাশ হৈছে সেই বিষয়ে পোনপ্রথম বাৰৰ বাবে বহলাই আলোচনা কৰিছিল। তেওঁ আগবঢ়োৱা মতামত অনুসৰি বিভিন্ন ধৰণৰ জীৱবোৰ ক্ৰমানুসাৰে জখলাৰ নিচিনাকৈ সৰল সংগঠনৰ পৰা জটিল সংগঠনলৈ আগবাঢ়ি গৈ আছে। এইখিনিৰ পাছত এই শতিকাত ক্ৰমবিকাশৰ ধাৰণা সম্বন্ধে কোনো বিশেষ চর্চ্ছা হোৱা নাছিল। আকৌ 18 শ শতিকাৰ তিনিজন বিজ্ঞানীয়ে ক্ৰমবিৱর্তনৰ ধাৰণাক নতুন ৰূপত সজাইছিল। এওঁলোক হ’ল লিনিয়াছ (Linnaeus, 1707-78 খৃষ্টাব্দ), বাফ’ন (Buffon, 1707-80 খৃষ্টাব্দ), আৰু এৰাছ্‌মাছ ডাৰউইন (Erasmas Darwin, 1731-1802 খৃষ্টাব্দ)। লিনিয়াছে যদিও জীৱৰ বিশেষ সৃষ্টি (Special Creation) সপক্ষে যুক্তি দাঙি ধৰিছিল; তথাপিও তেওঁ আগবঢ়োৱা জীৱৰ বর্গীকৰণ সম্বদ্ধীয় কার্যই ক্ৰম’বিকাশত্মক কার্যপদ্ধতি অধ্যয়নৰ ক্ষেত্ৰত বিশেষ সহায়ক হৈছিল। আনহাতে, বাফ’নক আধুনিক তথা ৱ্যবহাৰিক জৈৱবিৱর্তনৰ নতুন ধাৰা প্রবর্তনৰ জনক বুলি কোৱা হয়। আকৌ এৰাছমাছ ডাৰউইন আছিল চার্লচ ডাৰউইনৰ ককাডেউতা। ককাডেউতাৰ পৰাই ডাৰউইনে বিৱর্তনৰ আর্হি আহৰণ কৰিছিল। লেমার্কে (Lamarck, 1809) তেওঁৰ বিখ্যাত পুথি ফিলচ’ফি জুল’জিকত (Philosophie Zoologique) প্রথমবাৰৰ বাবে যুক্তি যুক্ততাৰে জৈৱ বিৱর্তনৰ ব্যাখ্যা আগবঢ়াইছিল। লেমার্কৰ মতবাদ “লব্ধগুণৰ বংশানুগতি মতবাদ” (Theory of Inheritance of Aquired Character) হিচাপে জনাজাত। তেখেঁতৰ মতবাদ মতে পৰিৱেশৰ প্রভাৱত অভিযোজিত হৈ জীৱই যিবিলাক লব্ধগুণ আহৰণ কৰে সেইবিলাক বংশগতি সূত্ৰে সতি সন্ততিলৈ যায়। ফলত লব্ধগুণসম্পন্ন নতুন প্রাণীৰ সৃষ্টি হয়। কিন্তু অতি গ্রহণযোগ্য মতবাদ আগবঢ়াইছিল চালর্চ ডাৰউইন (Charles Darwin) আৰু আল্‌ফ্রেড ৰাছেল ওৱালেছে (Alfred Russel Wallace)। ডাৰউইনৰ “প্রাকৃতিক নির্বাচনৰ দ্ৱাৰা প্রজাতিৰ উৎপত্তি” (Origin of Species by Natural Selection) নামৰ মতবাদটো অতি গ্রহণযোগ্য আৰু জনপ্রিয় মতবাদ হিচাপে বিবেচিত হৈছে। ডাৰউইনৰ মতবাদো সমালোচনাৰ বাহিৰত নাছিল। বিশেষকৈ মেণ্ডেলৰ বংশগতিৰ সূত্ৰ আৱিষ্কাৰ হোৱাৰ পিছত এই মতবাদক কঠোৰ ভাৱে সমালোচনা কৰা হয়। পিছৰ কেইজনমান ক্ৰমবিকাশ বিজ্ঞানীয়ে আধুনিক বংশগতিৰ তথ্যৰ ভিত্তিত ডাৰউইনৰ প্রাকৃতিক নির্বাচন মতবাদৰ দূর্বলতাখিনি সংশোধন কৰি নৱ-ডাৰউইন (Neo-Darwinism) মতবাদৰ সৃষ্টি কৰিছিল। এইক্ষেত্ৰত আগভাগ লোৱা বিজ্ঞানী সকল হ’ল অগষ্ট ৱাইছমেন (Augst weisman, 1824-1914)। এওঁ আগবঢ়োৱা মতবাদটো আছিল “বীজপ্রৰস তত্ব” (Germplasm theory)। ইয়াৰ পাছত হুগ’ ডি ভ্ৰাইছে (Hugo De-Vries, 1848-1935) উৎপৰিৱর্তনৰ সূত্ৰ (Mutation theory) আগবঢ়ায়। ইয়াৰ পিছতে আকৌ আমেৰিকাৰ জর্ডান কেল’গ (Jorden Kellog), গুলিক (Gullick) আৰু ক্ৰমটনে (Crompton) পৃথকীকৰণ সূত্ৰ (Isolation theory) আৰু ক্ৰমবিকাশত পৃথকীকৰণৰ ভূমিকাৰ বিষয়ে বর্ণনা কৰে। কার্লভন নেগেলি (Carlvon Nageli), থ্রিয়ডৰ ইমেৰ (Threodore Eimer), ই, ডি, ক’পে (E. D. Cope) আৰু হোৱাইটমেনে (Whiteman) আকৌ ঋজুজনন তত্ব (Orthogenesis Idea) আগবঢ়ায়। অৱশেষত আমি এনেকৈ ব্যাখ্যা কৰিব পাৰো যে ক্ৰমবিকাশ বা ক্ৰমবিৱর্তন হ’ল এটি অবিৰত প্রক্ৰিয়া। পৃথিৱীত বর্তমান দেখিবলৈ পোৱা নানান ধৰণৰ প্রাণী আৰু উদ্ভিদসমূহ অতীতত থকা বেলেগ ধৰণৰ প্রাণী আৰু উদ্ভিদৰ পৰিৱর্তিত বংশানুক্ৰম। মুঠতে সৃষ্টিৰ আদিৰে পৰা বংশানুক্ৰম এক অবিচ্ছিন্ন গতিত চলি আহিছে। ক্ৰমবিকাশৰ পৰিৱর্তনবোৰ আমাৰ দৃষ্টিত ইমান সূক্ষ্ম আৰু লেহেমীয়া যে ইয়াক সহজে উপলব্ধি কৰিব নোৰাৰি। যুগ যুগ ধৰি চলি অহা জীৱদেহৰ এই ক্ৰমবিকাশকেই হ’ল জৈৱ বিৱর্তন।\n"https://as.wikipedia.org/w/index.php?title=বাৰ্তা:ক্ৰমবিকাশ&oldid=173093"ৰ পৰা সংকলিত\nএই পৃষ্ঠাখন ১২ জানুৱাৰী, ২০১৮ তাৰিখে ১৮:৫৬ বজাত অন্তিম সংশোধন কৰা হৈছিল।


হাই প্ৰেচাৰৰ সমস্যা আছে? সকাহ পাবলৈ খাদ্য তালিকাত অন্তৰ্ভুক্ত কৰক এই ৫বিধ খাদ্য– News18 Assam\nহাই প্ৰেচাৰৰ সমস্যা আছে? সকাহ পাবলৈ খাদ্য তালিকাত অন্তৰ্ভুক্ত কৰক এই ৫বিধ খাদ্য\nঅভিনেত্ৰী কংগনা ৰানৱাটৰ বিৰুদ্ধে গ্ৰেপ্তাৰী পৰোৱানা জাৰি, গোচৰ ৰুজু কৰিছিল জাভেদ আখতাৰে\nএদিনৰ শিশুৰ বাবেও দিয়া হ’ব আধাৰ কাৰ্ড! কেনেদৰে আবেদন কৰিব? জানক পদ্ধতি\nআকৌ বাঢ়িল ৰন্ধন গেছৰ চিলিণ্ডাৰৰ দাম, প্ৰতিটো চিলিণ্ডাৰত কিমান বাঢ়িল?\nসোণ ক্ৰয়ৰ সঠিক সময়! হোৰাহোৰে কমিছে সোণৰ দাম, জানি লওক আজিৰ দিনটোত কিমান হ'ল মূল্য?\nUpdated:February 16, 2021, 4:39 PM IST\nযেতিয়া তেজে ধমনীৰ ওপৰত উচ্চ হাৰত চাপ দিয়ে তেতিয়া ৰক্তচাপৰ স্তৰ বৃদ্ধি পায় আৰু আপুনি উচ্চ ৰক্তচাপত ভোগে। ইয়াত চিকিৎসকৰ পৰামৰ্শৰ সৈতে আপুনি আপোনাৰ খাদ্যৰ তালিকাতো কিছু পৰিৱৰ্তন আনি ইয়াক নিয়ন্ত্ৰণ কৰিব পাৰে।\nLast Updated: February 16, 2021, 4:39 PM IST\nসাম্প্ৰতিক সময়ত উচ্চ ৰক্তচাপ এক সচৰাচৰ সমস্যা হৈ পৰিছে। আমাৰ জীৱনশৈলীৰ বেয়া দিশসমূহ, খাদ্যভ্যাস, অনিদ্ৰা আৰু চাপৰ বোজাৰ ফলত আমাৰ শৰীৰত বহু ৰোগৰ জন্ম হয় আৰু ইয়াৰ ভিতৰত এক অন্যতম ৰোগ হৈছে উচ্চ ৰক্তচাপ। ইয়াৰ ফলত সঘনাই ভাগৰ লগা, বুকুৰ বিষ আৰু উশাহ চুটি হয়। উচ্চৰক্তচাপৰ ফলত শিৰাৰ বেৰসমূহত তেজৰ চাপ বৃদ্ধি হয়। যদিহে এই উচ্চ ৰক্তচাপৰ চিকিৎসা সময়ত কৰা নহয়, তেন্তে ই অধিক মাৰাত্মক হৈ পৰে |\nদৰাচলতে, উচ্চ ৰক্তচাপ তেতিয়া হয় যেতিয়া তেজে ধমনীৰ বেৰত অধিক চাপ দিয়ে আৰু ৰক্তচাপৰ স্তৰ বৃদ্ধি কৰে। চিকিৎসকৰ পৰামৰ্শৰ সৈতে আপুনি আপোনাৰ খাদ্যভ্যাসত কিছু পৰিৱৰ্তন আনি ইয়াক নিয়ন্ত্ৰণ কৰিব পাৰে। ইয়াত আমি আপোনাক ৫বিধ খাদ্যৰ বিষয়ে অৱগত কৰাম যিয়ে আপুনি আহাৰত অন্তৰ্ভূক্ত কৰি উচ্চ ৰক্ত চাপ নিয়ন্ত্ৰণ কৰিব পাৰে।\n1. সেউজীয়া শাক- পাচলি গ্ৰহণ\nআপোনাৰ দৈনিক আহাৰত সেউজীয়া শাক-পাচলি অন্তৰ্ভুক্ত কৰক। সেউজীয়া শাক-পাচলি পুষ্টি আৰু ফাইবাৰেৰে সমৃদ্ধ, যি প্ৰতিটো ক্ষেত্ৰতে আপোনাৰ স্বাস্থ্যৰ বাবে লাভজনক। উচ্চ ৰক্তচাপ নিয়ন্ত্ৰণ কৰিবলৈ, আপোনাৰ দৈনিক আহাৰত পালেং শাক, বন্ধাকপি, লেটুছ, ভেন্দী, বেল পেপাৰ, বীন আদি অন্তৰ্ভূক্ত কৰক। সেউজীয়া শাক-পাচলিয়ে অতিৰিক্ত ছ'ডিয়াম নিয়ন্ত্ৰণ কৰাটো কাম কৰে।\n2. ৰাতিপুৱাৰ আহাৰত ওটচ অন্তৰ্ভূক্ত কৰক -\nআপুনি ওটছৰ সৈতে আপোনাৰ দিনটো আৰম্ভ কৰিব পাৰে । ওটচ হৈছে এক অতি স্বাস্থ্যকৰ খাদ্য, ওটছত বৃহৎ পৰিমাণৰ ফাইবাৰ থাকে, লগতে ইয়াত ফেটৰ কম পৰিমাণে থাকে । এই দুটা সংমিশ্ৰণৰ খাদ্য আপোনাৰ স্বাস্থ্য আৰু ৰক্তচাপ দুয়োটাৰে বাবে উত্তম ।\n3. কিৱি আপোনাৰ শৰীৰৰ বাবে অত্যন্ত লাভজনক -\nকিৱিক চুপাৰফুডৰ শাৰীত ৰাখিব পৰা যায়। ইয়াক খাবলৈ যিমান ভাল লাগে সিমানে ই স্বাস্থ্যৰ বাবেও লাভজনক। দিনে ২ ৰ পৰা ৩ টা কিৱি খালে ই উচ্চ ৰক্তচাপৰ চিকিৎসাত সহায় কৰে | লগতে ই পাচন আৰু ইমিউনিটি বুষ্ট কৰাতো সহায় কৰে ।\n4. নহৰু ব্যৱহাৰ কৰক -\nআপোনাৰ আহাৰত নহৰু অন্তৰ্ভূক্ত কৰক, ই ৰক্তচাপ নিয়ন্ত্ৰণ কৰিবলৈ সক্ষম হয়। যদি আপুনি ৰাতিপুৱা খালী পেটত পানীৰে কেঁচা নহৰু ব্যৱহাৰ কৰে, ই আপোনাক যথেষ্ট উপকৃত কৰিব।\n5. দৈ খাওক -\nউচ্চ ৰক্ত চাপ উপশম কৰিবলৈ আপোনাৰ আহাৰত কম ফেট যুক্ত দৈ অন্তৰ্ভুক্ত কৰক। ই কেলচিয়াম সমৃদ্ধ আৰু ৰক্তচাপৰ স্তৰ নিয়ন্ত্ৰণ কৰে।\nএনেদৰে আপুনি মুক্ত হৈ থাকক উক্ত ৰক্ত চাপৰ পৰা।\nFirst published: February 16, 2021, 4:39 PM IST


মন্থৰা আইতা : নীলাক্ষী কাকতি – ফটাঢোল\nDecember 1, 2019 ভিন্নস্বাদ\t6 Comments\nমন্থৰা আইতা : নীলাক্ষী কাকতি\n: খটং–কেৰ ৰ ৰ\nগেটখন খোলাৰ শব্দটো শুনি ৰিমলীয়ে ড্ৰয়িংৰুমৰ নেটৰ পৰ্দাখনৰ ফাকেদি চাই দেখিলে তাইৰ বান্ধৱী তথা প্ৰতিবেশী মিকুৰ আইতাক সোমাই আহিছে৷\n: কোনোবা আহিছে হ’বলা! ৰিমলিৰ মাক সবিতাই ক’লে৷\n: উম৷ আচলজনীয়ে আহিছে৷ মন্থৰা আইতা৷ আমাৰ আইতাই যে এওঁৰ লগত কিয় থাকে মই বুজি নাপাওঁ মা৷ মিকুৰ মাকজনী ইমান ভাল তথাপিও অনবৰতে বদনাম গায় থাকে তেওঁৰ৷ কাৰো ভাল কথা নকয় তেওঁ৷\nআচলতে ৰিমলিয়ে ‘মন্থৰা আইতা’ বুলি মতা মানুহগৰাকীৰ নাম বকুলী বৰুৱা৷ পিচে তেওঁৰ তলখুচৰীয়া আৰু চকুচৰহা স্বভাৱৰ বাবে তেওঁ তেওঁৰ উপনামটোৰে অঞ্চলটোত অধিক জনাজাত৷\n: হেই এইজনী৷ মনে মনে থাক৷ শুনিব৷ আইতাৰৰ সমবয়সীয়া৷ একেলগে নামঘৰলৈ যায় আৰু৷ হ’ব তই একো নক’বি৷\n: টিং টং\n: সুমাই আহক খুৰী৷\n: অ বোৱাৰী দেখোন৷ আজি তুমি কামলৈ যোৱা নাই নেকি? সোণেশ্বৰী নাই নেকি? আজি নামলৈ যাবলৈ দেৰিয়ে হ’ল৷\n: মা ওলাই আছে খুৰী৷ আজি আমাৰ বিদ্যালয় বন্ধ৷ সেয়ে মই যোৱা নাই৷ আপুনি বহক৷\n: হওক হওক দিয়া৷ অলপ বন্ধ-চন্ধও পাব লাগে৷ সোণেশ্বৰীৰে কপাল৷ বোৱাৰীয়ে ঘৰো চম্ভালিছে আৰু চাকৰি কৰি ধনো ঘটিছে৷ আমাৰ জনীয়ে জানো গোটেই দিনটো কি কৰি থাকে৷ চাহ এবাতিও আজি খোৱা নাই৷ জানো আৰু ওপৰৰ জনাই মোক কেতিয়া মাতি নিয়ে!\n: উৱা আইতা! আপুনি মিছাকৈ কিয় ক’লে? মই দেখোন অথনি আপোনালোকৰ তালৈ যাওঁতে আপুনি জলপান খাই আছিল৷ লগতে চাহো খাই আছিল৷ খুৰীয়ে এসোপা কাপোৰ লৈ দমকলৰ পাৰত ধুই থকা মই নিজে দেখিছিলোঁ৷\nৰিমলীয়ে মাত লগালে৷\n: অই ভাটৌ৷ মাতটো দিলিয়েনে? মইহে মিছা মাতিলোঁ ন? তোমাৰ ছোৱালীয়ে মুখৰ জহত একঠা খাব দেই বোৱাৰী কৈ থ’লোঁ৷ সোণেশ্বৰী অ৷ তই আহি থাক মই যাওঁ৷\n: ৰিমলি তই ভিতৰলৈ যা৷ আইতাক মাতি দে৷ বকুলী আইতাক যোৱাৰ আগতে ক্ষমা খোজ৷\n: বে–বেয়া নাপাব আইতা৷ কওঁ নকওঁকৈ ৰিমলীয়ে কৈ ভিতৰ সোমাল৷\n: বোৱাৰী আহিছোঁ দেই৷\n: মা পানীৰ বটলটো লৈ যাওক৷ নাম গালে পিয়াহ লাগিব পাৰে৷\n: অ দিয়া দিয়া৷\nসোণেশ্বৰীয়ে সবিতাৰ পৰা পানীৰ বটলটো লৈ ওলাই গ’ল৷\nসৰু অঞ্চলটোত স্থানীয় মহিলাসকলে লগ লাগি নামঘৰটো স্থাপন কৰিছে৷ যোৱাবাৰ ভাদমাহত স্থানীয় বিধায়কজনে কিছু টকা দান দিয়াত নামঘৰটো আগতকৈ ভালদৰে সজোৱা হ’ল৷ পুৱা গধুলি চাকি দিবৰ বাবে মানুহ এগৰাকীক মাহে চাৰিশ টকাও দিয়ে মহিলাসকলে৷ প্ৰত্যেক বৃহস্পতিবাৰে তেওঁলোকে দুপৰীয়া তাত গৈ নাম গায়৷ সোণেশ্বৰী আৰু বকুলিও তালৈকেই আহিছে৷ লাহে লাহে মহিলাসকল এজনী দুজনীকৈ গোট খাইছে৷\n: অ সৰুজানৰ মাক৷ মোক মুঢ়া এটা দিবিচোন৷ কঁকালটোৰ বিষত থাকিব পৰা নাই৷ মাটিত বহি নাম গাব নোৱাৰিম আজি৷\nমহন্তনীয়ে মাত দিলে৷\n: অ নবৌ হ’ব বাৰু৷ ৰ’ব আনি দিছোঁ৷\n: এহ একেবাৰে পটেশ্বৰীজনী৷ তাতকৈ বিচনাখনকে আনি নলয় কিয়?\nবকুলীয়ে মাত দিলে৷\n: তেওঁৰ কঁকালৰ বিষ৷ কেনেকৈনো মাটিত বহিব বকুল? তয়ো যে কথা কৱ৷\n: এ থ থ৷ নাতিয়েকে বেলেগ জাতৰ ছোৱালী আনিলে৷ লাজতে মুঢ়া লৈ দূৰত বহিবলৈ বিচাৰিছে৷\n: তোৰ মুখৰ লগত নো কোনে পাৰিব? তই সকলোৰে বেয়াই দেখ৷\n: হেৰি নহয় অকণ৷ মই যি কওঁ মুখৰ আগতে কওঁ৷ কোনোবাই বেয়া পালে উপায় নাই৷ তোৰো নাতিয়েৰক শাসন কৰ৷ জগত ঠিকাদাৰৰ জীয়েকক তাৰ মটৰ চাইকেলৰ পিছত বহুওৱা দুদিনমান দেখিছোঁ৷ ছিঃ ছিঃ কি নিলাজী ছোৱালী ঐ৷ একেবাৰে বতাহ অকনো মাজত সুমাব নোৱাৰাকৈ তোৰ নাতিয়েৰক পিঠিত ধৰি গৈছিল৷ কি যে দিনকাল আহিল ঐ৷ লাজ চৰম বোলা বস্তু নাইকিয়াই হ’ল৷ এইবোৰ কথা ক’লে অমুকী বেয়া৷ মোৰনো কি আহে যায়?\n: অই বকুলী কথা ভালেকৈ ক’বি৷ মোৰ নাতিৰ নাম নল’বি৷\n: তহঁতৰ কি হৈছে অ? নামঘৰলৈ আহি কাজিয়া কৰিছ যে? বকুলী তোৰ মুখখন অলপ চম্ভাল৷ অকন তই মোৰ ওচৰলৈ আহ৷ তেন্তে আইসকল আৰম্ভ কৰোঁ আৰু দেই৷\nপাঠকনীয়ে মাত লগালে৷\n: অঁ আই কৰক কৰক৷\nসনলোৱে সমস্বৰে হয়ভয় দিলে৷\n“ জয় হৰি গোবিন্দ\nনাৰায়ণ ৰাম কেশৱ হৰি —”\n: আইসকল নাম সামৰণিৰ আগতে কথা এটা কওঁ৷ অহা বৃহস্পতিবাৰে মই মোৰ ফালৰ পৰা শৰাই এখন দিম বুলি ভাবিছোঁ৷ মাজু ল’ৰাই কালি এখন গাড়ী ল’লে৷ আপোলোকৰ আশীৰ্বাদ অকনমান পালে বৰ ভাল লাগিব৷\n: পাঠকনী আই বৰ সুখী হ’লোঁ৷ হ’ব দিয়ক৷ আমি আশীৰ্বাদ কৰিম৷\n: বুজিছ সোণেশ্বৰী পাঠকনীৰ পুতেকে গাড়ী নলৈ কোনে ল’ব? পুলিচৰ চাকৰি৷ সোঁৱে বাঁৱে টকা৷ লাঠি জোকাৰিলেই টকা বানপানী ঢল অহাদি আহে৷ চাবিচোন পাঠকনীৰ কিমান অহংকাৰ হ’ব৷ দেখিলি মোক অথনি কিমান বেয়াকৈ ক’লে৷\nবকুলীয়ে ফুচফুচাই ক’লে৷\n: হ’ব দে৷ মনে মনে থাক৷\n: তেন্তে আইসকল নামভাগ সামৰোঁ৷ ধৰক দেই\n“ অপৰাধ বিনাশন\nতযু নামে নাৰায়ণ\nজানি নামে পশিলোঁ শৰণ–”৷৷\n: এয়া এখন এখন ঘৰমূৰিও দিলোঁ দেই আইসকল৷\n: চাচোন চা কমলা দেউৰীয়ে তাইৰ লগত ভাল কেইজনীক কিমান বেছি বেছিকৈ দিছে৷ এইজনী খাবলৈ নোপোৱাজনী৷ নিজলেও সদায় সদায় পাতত বেছিকৈ লয়৷ আমাৰনো কি আৰু৷ মোৰ কথাতো সবেই বেয়াই পায়৷\n: বকুলী বৌ আপোনাৰ মাহেকীয়া অনুদানখিনি দুমাহ দিয়া হোৱা নাই৷ এইবাৰ একেলগে দি দিব৷ সোণটিৰ মাকক মাহৰ টকাখিনি দিবলৈ দিগদাৰ হৈ যায় নহ’লে৷ নামঘৰৰ ধনভৰালী শইকীয়ানীয়ে মাত দিলে৷\n: তহঁতৰো যে কথা৷ বেমাৰত পৰি আছোঁ৷ ঔষধে পাতিয়ে লাতে লাতে টকা খেদি আছোঁ৷ হেৰৌ মোৰ টকাকেইটাৰ কাৰণেহে সব ৰৈ আছেনে? দিম দিম৷ নামঘৰৰ পইচা খাই ৰৌ ৰৌ নৰকত পচিবলৈ নাই৷\n: বৌ আপোনাক কেৱল কথাটোহে কৈছোঁ৷ কিয়নো ইমান খং খাইছে?\n: হ’ব হ’ব দে৷ আহ ঐ সোণেশ্বৰী৷ দেৰি হ’ল৷ ব’ল যাওঁ৷\nসোণেশ্বৰীয়ে আৰু বকুলীয়ে সোণেশ্বৰীৰ ঘৰৰ আগত ৰ’ল৷ ৰিমলীয়ে বাৰান্দাত মোবাইটোত চেলফী তুলি আছিল৷\n: হেৰৌ বাঘৰ আগ তেল খোৱাজনী৷ কিনো মুখ জোঙা কৰি কি আঙুটি ভেঙুটিখন কৰি আছ’?\n: বকুলী আইতা চেলফী তুলি আছোঁ৷ উঠিব নেকি আহক৷\n: থ থ হেৰৌ৷ মোৰ সেয়াহে কৰিবলৈ বাকী ৰ’লনে? হেৰৌ ছোৱালী মানুহ৷ কাম বন অলপ শিক৷ এনেকৈ আৰু কিমান দিন মতা দাংকাতি হৈ থাকিবি? দেখিছনে আমাৰ মিকুৱে গুৱাহাটীত গৈ পঢ়িও আছে আৰু কিবা বোলেনে টিভিৰ বাকচটোৰ লেখিয়া সেইটো যে কি বোলেনো কনপিউটাৰ নে কি সেইটোও শিকি আছে৷ তাত বোলে বহুত কথা শিকিব পাৰে৷\n: অঁ আইতা৷ কনপিউটাৰ নহয় কম্পিউটাৰ৷ সেইটোতো আমাৰ চাৰিআলিৰ মহেশ বৰতাৰ পুতেক দিজেন দাদাৰ কম্পিউটাৰ চেণ্টাৰতো শিকিব পাৰি৷ মিকিয়েতো সেয়াই শিকি আছে৷ মই জানো নহয়৷ অ আইতা মিকিৰ ফটো এখন চাব নেকি? আজি দিছে ফেচবুকত৷ মিকিয়ে ফেচবুকত তাইৰ কোনোবা কলেজৰ ল’ৰাৰ লগত এখন ফটো উঠি আপলোড কৰিছিল “মেহ এণ্ড মাই বেষ্টি” বুলি৷\nল’ৰাজনৰ গাত ধৰি থকা ফটোখন দেখি বকুলীয়ে মাত দিলে “অই বেং খাইটি৷ এয়া আমাৰ মিকি নহয়৷”\n: অ আইতা মিকিয়ে হয়৷ চশমাযোৰ লগাই চাওক৷\n: অ হ’বও পাৰে৷ অ এয়া দেখোন তাইৰ মোমায়েকৰ পুতেকটো৷\n: আইতা মিকিৰ মোমায়েকে উপাধি ঘোষ লিখে নেকি? ল’ৰাটোৰ নামটো সমীৰ ঘোষ বুলি দিয়া আছে৷\n: তোৰ লগত মোৰ মুখ চেলাই থাকিলে নহয়৷ মই যাওঁ৷ তাইৰ মোমায়েকৰ পুতেকেই হয় সেইটো৷ নামটোহে সলাই লৈছে৷ আমাৰ মিকুৰ লেখিয়া গুণী ছোৱালী এইটো এলেকাত নায়েই৷ তই ছাগলীয়ে ক’লি বুলিয়ে মই মানি ল’মনে? অ সোণেশ্বৰী এইৰ কিবা ব্যৱস্থা কৰ৷ নহ’লে এই নাক কাণ কাটিব৷\nএইবুলি ‘মন্থৰা আইতা’ই কুবাকুবিকৈ আঁতৰি গ’ল৷\n« অসমীয়াৰ উদ্যম – ৰুবী বৰা বৰদলৈ\nকৌতুক – ঋতুপৰ্ণ শৰ্মা »\nমন্থৰা আইতাই মুখ থেকেচা খালে— সমাজত এনে মানুহৰ অভাৱ নাই।\nতই ছাগলীয়ে কলি বুলিয়েই মই মানি লম নে হেৰৌ?\nচুপাৰ ডুপাৰ নীলাক্ষী! বৰ জমনি লিখা তুমি৷\nআইঔ বিচুৰ্ত্তি আও পাই৷\nএকদম বঢ়িয়া৷ ভাল লাগিল৷ ফটাঢোলেে কিছু জিনিছ জিনিছ মাল পেইদা কৰিছে দেই৷\nমোৰ দাদা এজন আছে, চিনাকীহে সম্পৰ্কীয় নহয় । একদম মন্থৰা আইতাৰ দৰে । এনিটাইম আনৰ বদনাম । টিক্লি বাইদেউ ভাল লাগিল\nএনেকুৱা মন্থৰা আইতাৰ অভাৱ নাই ।ভাল লাগিল নীলা ।


neeraj-kumar-father-does-not-have-any-idea-about-javelin-throw-sports-skd– News18 assam\nHome » photogallery » lifestyle »Neeraj Chopra Father: পুত্ৰই সোণৰ পদক জিকিলে, নীৰজৰ পিতৃয়ে নাজানেই জেভলিন কি বস্তু!\nNeeraj Chopra Father: পুত্ৰই সোণৰ পদক জিকিলে, নীৰজৰ পিতৃয়ে নাজানেই জেভলিন কি বস্তু!\nবিগত ১০ বছৰে এই প্ৰথম তেওঁ পুত্ৰৰ খেল লাইভ চালে। আৰু যিদিনা চালে সেইদি গঢ়িলে বিশ্ব অভিলেখ।\n| August 08, 2021, 19:30 IST\nএতিয়া তেওঁ খুব ব্যস্ত। সমগ্ৰ দিনটো ঘৰলৈ সংবাদ কৰ্মীসকলৰ অহা–যোৱা। প্ৰতিৱেশীসকলৰো ভিৰ ঘৰত। তেওঁলোকৰ পুত্ৰ নীৰজে অলিম্পিকত সোণৰ পদক জিকিছে। গৰ্বত সতীশ কুমাৰৰ বুকু উথলি উঠিছে।\nসৰুতে বহুত শকত আছিল নীৰজ। ককাকে তেওঁক পাণিপটৰ শিবাজী ষ্টেডিয়ামলৈ খেলা–ধুলাৰ বাবে ভৰ্তি কৰাই দিছিল। ওজন কমোৱাৰ বাবে সেই সময়ত নীৰজে বহু খেলত অংশ লৈছিল। লাহে লাহে জেভলিন থ্ৰ’ৰ প্ৰতি আগ্ৰহ বাঢ়ে নীৰজৰ। এটা সময়ত জেভলিন খেলকে বাছনি কৰিলে টকিঅ’ অলিম্পিকৰ স্বৰ্ণজয়ী নীৰজে।\nনীৰজৰ পিতৃ সতীশ কুমাৰে জনাই নাছিল জেভলিন কি বস্তু! বিগত ১০ বছৰে এই প্ৰথম তেওঁ পুত্ৰৰ খেল লাইভ চালে। আৰু যিদিনা চালে সেইদি গঢ়িলে বিশ্ব অভিলেখ।\nনীৰজে জেভলিন থ্ৰ’ৰ কিছু ৰেকৰ্ডিং পিতৃক দেখুৱাইছিল। কিন্তু জেভলিন থ্ৰ’ খেলবিধ একেবাৰেই বুজি পোৱা নাছিল সতীশ কুমাৰে। নীৰজৰ কোচ জিতেন্দ্ৰই কৈছিল, সতীশ কুমাৰে কেতিয়াও পুত্ৰৰ খেল চাবলৈ ষ্টেডিয়ামলৈ যোৱা নাছিল।\nশনিবাৰে নীৰজৰ সমগ্ৰ গাঁওবাসীয়ে টিভিৰ সন্মুখত বহিছিল। সকলোৱে নীৰজৰ বাবে প্ৰাৰ্থনা কৰিছিল। আবাক হ’বলগীয়া কাথাটো হ’ল নীৰজৰ পৰিয়ালৰ কোনোৱে জেভলিন থ্ৰ’ব বুজি নাপাইছিল। কিন্তু উৎসাহৰ অন্ত নাছিল।


অসম দিৱস উপলক্ষে ৰচনা প্ৰতিযোগিতা | Assam.MyGov.in\nসাংস্কৃতিক পৰিক্ৰমা বিভাগ, অসম\nঅসম দিৱস উপলক্ষে ৰচনা প্ৰতিযোগিতা\nআহোম সাম্ৰাজ্যৰ প্ৰতিস্থাপক চাওলুঙ-ছ্যু-কাফা আছিল অসমৰ প্ৰথমজন ...\nআহোম সাম্ৰাজ্যৰ প্ৰতিস্থাপক চাওলুঙ-ছ্যু-কাফা আছিল অসমৰ প্ৰথমজন আহোম ৰজা। ছ্যু-কাফাই ১২২৮ খ্ৰীষ্টাব্দত অসমত ৬০০ বছৰীয়া আহোম সাম্ৰাজ্যৰ ভেটি প্ৰতিষ্ঠা কৰে । ছ্যু-কাফাই এই সময়ছোৱাত অসমত বাস কৰা সকলো জাতি-জনজাতিকে একত্ৰিত কৰি বৃ্হত্তৰ অসমীয়া জাতি গঠন কৰে। সেয়েহে বৰ অসম গঢ়াৰ ক্ষেত্ৰত অসম তথা অসমীয়া জাতিৰ বাবে চুকফাৰ অৱদান সৰ্বস্ব৷\n২ ডিচেম্বৰ অসম দিৱস উপলক্ষে অসম চৰকাৰৰ সাংস্কৃতিক সঞ্চালকালয়ৰ উদ্যোগত আৰু সদৌ অসম আহোম সভাৰ সহযোগত ‘জনতাৰ চৰকাৰ মাই গভ অসমৰ’ জৰিয়তে এখনি ৰচনা প্ৰতিযোগিতাৰ আয়োজন কৰা হৈছে। ৰচনাৰ বিষয়বস্তু – বৃ্হত্তৰ অসমীয়া জাতি গঠনত স্বৰ্গদেউ চাওলুঙ-ছ্যু-কাফাৰ বৰঙণি। প্ৰতিযোগীসকলে অসমীয়া আৰু ইংৰাজী দুটা ভাষাৰ যিকোনো এটা ভাষাত ৰচনা লিখি assam.mygov.in লৈ প্ৰেৰণ কৰিব লাগৈব। ক. খ আৰু গ মুঠ তিনিটা ভাষাত এই প্ৰতিযোগিতা অনুষ্ঠিত কৰা হৈছে। ক শাখাত চতুৰ্থ শ্ৰেণীৰ পৰা অষ্টম শ্ৰেণীলৈ, খ শাখাত নৱম শ্ৰেণীৰ পৰা দ্বাদশ শ্ৰেণীলৈ আৰু গ শাখাত মহাবিদ্যালয় পৰ্যায়ৰ পৰা বিশ্ববিদ্যালয় পৰ্যায়লৈ এই প্ৰতিযোগিতা অনুষ্ঠিত হ’ব। বিজয়ী প্ৰতিযোগীসকললৈ নগদ পুৰস্কাৰসহ প্ৰমাণ পত্ৰ আগবঢ়োৱা হ’ব।\nপ্ৰথম পুৰস্কাৰ – ৫,০০০টকা\nদ্বিতীয় পুৰস্কাৰ – ৩,০০০ টকা\nতৃতীয় পুৰস্কাৰ – ২,০০০টকা\nৰচনা প্ৰেৰণৰ অন্তিম তাৰিখ – ২২ নৱেম্বৰ, ২০১৮\nবিজয়ী প্ৰতিযোগীসকলক অহা ২ ডিচেম্বৰত ডিব্ৰুগড় জিলাত কেন্দ্ৰীয়ভাৱে অনুষ্ঠিত হ’বলগীয়া অসম দিৱসৰ অনুষ্ঠানত পুৰস্কাৰসমূহ আনুষ্ঠানিকভাৱে প্ৰদান কৰা হ’ব।\n• ৰচনাৰ বাবে শব্দ ১৫০০ টাতকৈ অধিক হ’ব নোৱাৰিব\n• 10 MB তকৈ সৰু আকাৰত PDF file ত ৰচনা প্ৰেৰণ কৰিব লাগিব\n• এজন প্ৰতিযোগীয়ে কেৱল এখন ৰচনাহে প্ৰেৰণ কৰিব পাৰিব\n• ৰচনা মৌলিক হোৱাটো বাধ্যতামূলক\nলিখনিৰ মৌলিকতা নিৰ্বাচন কমিটীয়ে পৰীক্ষা কৰিব। অযোগ্য বিবেচিত লিখনিৰ বাবে MyGov Assam দায়ী নহয়।\nমুঠ অৱদান (\t65) অনুমোদিত অৱদানসমূহ (65) পৰ্যালোচনাৰ বাবে ৰখা অৱদানসমূহ (0) জমা বন্ধ\nRitamoni Borah6হিচাপ3সপ্তাহ পূৰ্বে\nKindly accept my entry for category "C" in the above mentioned essay writing competition. I would be obliged if you kindly review my essay and approve it.\nMiss Ritamoni Borah\nমাতৃ অবিহনে এই পৃথিৱীত কোনো ব্যক্তিৰ যাত্ৰা ...\nবিশ্ব পৰিৱেশ দিৱস উপলক্ষে পোষ্টাৰ ডিজাইন প্ৰতিযোগিতা\nজনসংখ্যা বৃদ্ধিৰ ফলশ্ৰুতিত সমগ্ৰ বিশ্বতে ...\nল'ইন লুম - থলুৱা শিপিনীৰ সৃজনীশীলতা আৰু গ্ৰাম্য অৰ্থনীতিৰ এক আধাৰ\nঅসমৰ জাতীয় জীৱনৰ এক অবিচ্ছেদ্য অংগ হস্ততাঁত ...\nasm-web-sp-151-45 Last Updated: 17/06/19


নিৰলা ইংহিপী “আপোন “ - Hourly Times\nNovember 15, 20190003yrs 48\nআপোন বুলিবলৈ কোন আছে ?\nসকলো আপোন সকলো পৰ\nসময়ৰ চকৰীত ঘুৰি পাৰ হৈ যায়\nআঁতৰি যায় চকুৰ চিনাকি\nমাথোঁ ..ৰিপ্ ৰিপ্ মলয়াৰ দৰে\nকলিজাৰ কোনোবা খিনিত\nচকুৰে নমনা বীজাণুৰ হৈ\nৰিপ্ ৰিপাই থাকে\nতুমি মোৰ কোনোবা আছিল বুলি\nজীৱনৰ সৌন্দৰ্য্য বুলি তোমাৰ মোৰ\nআপোন পৰ হৈ\nদুখৰ নিশা নিশাতে শুকুৱাই থৈ\nসুখৰ নিহালি জাপে জাপে\nআটি লও !!!!!!!\nঘাটে ঘাটে হেঙুলীয়া কিৰণৰ সুবাসত\nনয়ন অশ্ৰু সৰে গোলাপৰ নিয়ৰ\nতোমাৰ এটি চাৱনিতে\nকঁপে মোৰ আবেগৰ মৌন ওঁঠ\nনাজানো তুমি মোৰ কিমান আপোন কিমান পৰ !\nতোমাৰ বুকুত ঠাইৰ অভাৱ\nনাই কোনো কথা ….\nবান্ধি থলোঁ মোৰ ভগ্ন কেঁচা বুকুত\nববচা বনেৰে ঢকা\nসেউজী সেউজী সাজোনৰ\nমানৱতাৰ সতেজ ছবি |\nসময় পালে পৰশিবা ….\nআল্পুত হ’ম মই\nতোমাৰ মৃণাল কান্তি পৰশ |\nআপোন বুলিনো কোন আছে ?


covid-warrior-familly-puts-on-serious-allegation-against-health-deptt-after-she-tested-positive-tv-balen– News18 Assam\nধিক! কোৰোণা আক্ৰান্ত মহানগৰীৰ কোভিড যোদ্ধাৰ সৈতে স্বাস্থ্য বিভাগে কৰিলে এই ব্যৱহাৰ!\nUpdated:June 30, 2020, 12:32 PM IST\nআশাকৰ্মীৰ দায়িত্ব থকা সময়তো মহিলাগৰাকীক বিভাগৰ তৰফৰ পৰা মাক্স, হেণ্ড গ্লোপছ, পি পি ই কিট যোগান নধৰাৰ অভিযোগ পৰিয়ালৰ ৷\nৰাজ্যত ভয়ংকৰ হাৰত বৃদ্ধি পাইছে কোভিড19 আক্ৰান্ত ৰোগী ৷ তেনে সময়ত জনতাক অধিক সজাগ, সচেতন হোৱাৰ আহ্বান ৰাজ্যৰ স্বাস্থ্য বিভাগৰ ৷ পিছে স্বাস্থ্য বিভাগৰ এই গুৰুত্বপূৰ্ণ নীতি নিৰ্দেশ স্বয়ং স্বাস্থ্য বিভাগে ভংগ কৰাৰ অভিযোগ উত্থাপন হৈছে ৷ অভিযোগ বিভাগটোৱে নিজে ভংগ কৰিছে জাৰি কৰা নিৰ্দেশ ৷\nমহানগৰীৰ বশিষ্ঠ নতুন বজাৰৰ এগৰাকী আশাকৰ্মীৰ দেহত কোভিড 19 ধৰা পৰাৰ পিছতে পোহৰলৈ আহিছে এই ভয়ংকৰ সত্য ৷ মহিলাগৰাকীক চিকিৎসালয়লৈ আনিবলৈ যোৱা ১০৮ সেৱাৰ স্বাস্থ্য কৰ্মী, চালকৰ পিন্ধা নাছিল হেণ্ড গ্লোছ, পিপিই কিট ৷ কেৱল ইমানেই নহয়, মহিলাগৰাকীক চিকিৎসালয়লৈ কঢ়িয়াই অনা বাহন খনে গুৱাহাটী চিকিৎসা মহাবিদ্যালয়ৰ সন্মুখ ভাগত এৰি থৈ গ’ল ৷ বহুবাৰ মহিলা গৰাকীয়ে চিকিৎসালয়ৰ ভিতৰলৈ গ’ল যদিও চিকিৎসকে উভতাই পঠিয়ালে মহিলাগৰাকীক ৷ এনেকৈ প্ৰায় ৩ ঘন্টা সময় মহিলাগৰাকীয়ে অতিক্ৰম চিকিৎসালয়ৰ বাহিৰত ৷\nইমানেই নহয় অৱশেষত আক্ৰান্ত মহিলাগৰাকীক চিকিৎসালয়লৈ নিয়া হ’ল যদিও নিশা এখন কম্বলৰ বাবে হাহাকাৰ কৰিব লগীয়া হ’ল হাস্পতালত ৷ খাবলৈ দিয়া খাদ্যও মুখত দিব নোৱাৰা বুলি মহিলাগৰাকীয়ে অভিযোগ কৰিছে পৰিয়ালৰ লোকক ৷\nস্বাস্থ্য বিভাগৰ এনে ভূমিকাক লৈ কঠোৰ সমালোচনা পৰিয়াল লোকৰ ৷ আশাকৰ্মীৰ দায়িত্ব থকা সময়তো মহিলাগৰাকীক বিভাগৰ তৰফৰ পৰা মাক্স, হেণ্ড গ্লোপছ, পি পি ই কিট যোগান নধৰাৰ অভিযোগ পৰিয়ালৰ ৷ পৰিয়ালৰ মতে, মাক্স, হেণ্ড গ্লোপছ, পি পি ই কিট অবিহনে কোৰাণা সংক্ৰমিত ৰোগীৰ ওচৰলৈ যাবলগীয়া হৈছিল কোভিড যোদ্ধাগৰাকী।


প্ৰতি লিটাৰ পেট্ৰ'লত ৫০ টকা আৰু ডিজেলত ৭৫ টকা বৃদ্ধি! ইয়াত ইণ্ডিয়ান অইলে কৰিলে ব্যাপক দাম বৃদ্ধিpetrol-50-rupees-and-diesel-become-75-rupees-expensive-in-sri-lanka-for-this-reason-hb– News18 assam\nপ্ৰতি লিটাৰ পেট্ৰ'লত ৫০ টকা আৰু ডিজেলত ৭৫ টকা বৃদ্ধি! ইয়াত ইণ্ডিয়ান অইলে কৰিলে ব্যাপক দাম বৃদ্ধি\nইয়াত পেট্ৰ'ল আৰু ডিজেলৰ দাম ব্যাপক ৰূপত বঢ়োৱা হৈছে। একেলগে ৫০টকা বৃদ্ধি কৰা হল পেট্ৰ'লৰ দামত, সেইদৰে প্ৰতি লিটাৰ ডিজেলত ৭৫ টকা বৃদ্ধি কৰা হৈছে।\nLast Updated : March 12, 2022, 10:56 IST\nইণ্ডিয়ান অইল কৰ্পোৰেচনৰ শ্ৰীলংকাস্থিত সহায়ক কোম্পানীয়ে শ্ৰীলংকাৰ টকাৰ অৱমূল্যায়নৰ বাবে পেট্ৰ'ল আৰু ডিজেলৰ খুচুৰা মূল্য বৃদ্ধি কৰিছে। বৰ্ধিত মূল্য শুকুৰবাৰৰ পৰা কাৰ্যকৰী হৈছে। অৰ্থাৎ শ্ৰীলংকাত পেট্ৰ'ল আৰু ডিজেলৰ মূল্য আজিৰ পৰা যথেষ্ট বৃদ্ধি পাইছে। এমাহত এয়া তৃতীয়বাৰৰ বাবে কোম্পানীটোৱে ইন্ধনজাত সামগ্ৰীৰ মূল্য বৃদ্ধি কৰিছে।\nলংকা ইণ্ডিয়ান অইল কোম্পানীয়ে কৈছিল যে, ডিজেলৰ খুচুৰা মূল্য প্ৰতি লিটাৰত ৭৫ টকা আৰু পেট্ৰ'লৰ খুচুৰা মূল্য প্ৰতি লিটাৰত ৫০ টকা বৃদ্ধি কৰা হৈছে। এতিয়া দেশখনত পেট্ৰ'লৰ মূল্য প্ৰতি লিটাৰত ২৫৪ টকা আৰু ডিজেলৰ মূল্য প্ৰতি লিটাৰত ২১৪ টকা হৈছেগৈ। ইয়াৰ প্ৰভাৱ সাধাৰণ লোকৰ ক্ষেত্ৰত বহু পৰিমাণে পৰিছে।\nশ্ৰীলংকাত গেছ আৰু তেলৰ দাম বঢ়াৰ কাৰণঃ\nএলআইঅ'চিৰ পৰিচালনা সঞ্চালক মনোজ গুপ্তাই কৈছে যে, শ্ৰীলংকাৰ টকাৰ মূল্য সাত দিনৰ ভিতৰত আমেৰিকান ডলাৰৰ বিপৰীতে ৫৭ টকা হ্ৰাস পাইছে। তেল আৰু গেছ'লিন সামগ্ৰীৰ মূল্যৰ ওপৰত ইয়াৰ প্ৰত্যক্ষ প্ৰভাৱ পৰিছে। ইউক্ৰেইনৰ ওপৰত ৰাছিয়াৰ আক্ৰমণৰ পিছত, পশ্চিমীয়া দেশবোৰে ৰাছিয়াৰ ওপৰত নিষেধাজ্ঞা আৰোপ কৰিছে, যাৰ ফলত তেল আৰু গেছৰ মূল্যও বৃদ্ধি পাইছে।\nFirst published: March 12, 2022, 08:21 IST\nDiesel PricePetrol PricePetrol Price Todaysri lanka


আপোনাৰ ঘৰতো কাৰোবাৰ বিয়া আহিছে নেকি ? ৩ হাজাৰ টকা সস্তাত কিনক সোণ ...– News18 assam\nHome » photogallery » business »Gold Price Today: আপোনাৰ ঘৰতো কাৰোবাৰ বিয়া আহিছে নেকি ? ৰেকৰ্ড দামতকৈ ৩ হাজাৰ টকা সস্তাত কিনক সোণ ...\nGold Price Today: আপোনাৰ ঘৰতো কাৰোবাৰ বিয়া আহিছে নেকি ? ৰেকৰ্ড দামতকৈ ৩ হাজাৰ টকা সস্তাত কিনক সোণ ...\nGold Price Today: যদি আপোনাৰ ঘৰৰ কাৰোবাৰ বিয়া আছে (Wedding season) আৰু আপুনি সোণৰ বাবে বজাৰ কৰিবলৈ গৈ আছে (gold rate in wedding season), তেন্তে এইটো আপোনাৰ বাবে এটা ভাল সুযোগ হ'ব পাৰে। সোণ ইয়াৰ অভিলেখ স্তৰৰ পৰা ৩০০০ টকা সস্তা হৈছে।\n| November 19, 2021, 11:32 IST\nযদি আপোনাৰ ঘৰৰ কাৰোবাৰ বিয়া আছে (Wedding season) আৰু আপুনি সোণৰ বাবে বজাৰ কৰিবলৈ গৈ আছে (gold rate in wedding season), ই আপোনাৰ বাবে কামৰ খবৰ হ'ব পাৰে। হয়, যদি আপোনাৰ ঘৰত বিয়া আৰু আপুনি সোণ কিনাৰ কথা ভাবি আছে তেন্তে এইটো আপোনাৰ বাবে এটা ভাল সুযোগ হ'ব পাৰে। সোণ ইয়াৰ অভিলেখ স্তৰৰ পৰা ৩০০০ টকা সস্তা হৈছে।\nবৃহস্পতিবাৰে দিল্লী বজাৰত সোণৰ মূল্য (gold rate) সামান্য বৃদ্ধি পাইছে। যোৱা ব্যৱসায়িক অধিৱেশনত দিল্লী বুলিয়ন বজাৰত সোণ প্ৰতি ১০ গ্ৰামত ৪৮,১৭৫ টকাত বন্ধ হৈছিল। ৰূপৰ হাৰ প্ৰতি কিলোগ্ৰামত ৬৫,২৬৮ টকাত বন্ধ হৈছে।\nসোণ ৰেকৰ্ড স্তৰতকৈ ৩০০০ টকা সস্তা - কালি সোণৰ মূল্য আছিল প্ৰায় ৪৯ হাজাৰ। যোৱা বছৰ নৱেম্বৰত সোণে বৰ্তমান প্ৰায় ৫২,০০০ টকা লাভ কৰিছিল। সোণ এতিয়া ৰেকৰ্ড স্তৰতকৈ ৩ হাজাৰ টকা লৈকে সস্তা হৈ আছে। আনহাতে, ৰূপৰ মূল্য অভিলেখ স্তৰৰ তুলনাত প্ৰায় ১০০০টকা অধিক ব্যয়বহুল।


ৰাষ্ট্ৰীয় বিজ্ঞান দিৱস - অসমীয়া ৱিকিপিডিয়া\nচি. ভি. ৰমন\nএই আৱিষ্কাৰৰ বাবে ১৯৩০ চনত ৰমনে পদাৰ্থ বিজ্ঞানত ন’বেল বঁটা লাভ কৰে ।\n1 ৰাষ্ট্ৰীয় বিজ্ঞান দিৱসৰ ইতিহাস\n2 ৰমন পৰিঘটনা\nৰাষ্ট্ৰীয় বিজ্ঞান দিৱসৰ ইতিহাস[সম্পাদনা কৰক]\n১৯৮৬ চনত ৰাষ্ট্ৰীয় বিজ্ঞান আৰু প্ৰযুক্তিবিদ্যা যোগাযোগ আয়োগ (NCSTC)এ ভাৰত চৰকাৰৰ ওচৰত ২৮ ফেব্ৰুৱাৰীক ৰাষ্ট্ৰীয় বিজ্ঞান দিৱস হিচাপে স্বীকৃতি দিবলৈ আবেদন কৰে, পাছত চৰকাৰে এই আবেদনক অনুমোদন জনায়। এতিয়া গোটেই দেশজুৰি বিভিন্ন বিদ্যালয়, মহাবিদ্যালয়, বিশ্ববিদ্যালয়, আন আন শৈক্ষিক, বৈজ্ঞানিক, কাৰিকৰী, চিকিৎসা, গৱেষণা প্ৰতিষ্ঠানসমূহত এই দিৱস পালন কৰা হয়। প্ৰথম ৰাষ্ট্ৰীয় বিজ্ঞান দিৱস ২৮ ফেব্ৰুৱাৰী ১৯৮৭ চনৰ পৰা NCSTC য়ে বিজ্ঞান আৰু প্ৰযুক্তিবিদ্যা প্ৰসাৰ আৰু জনপ্ৰিয় কৰাত গুৰুত্বপূৰ্ণ অৱদান যোগোৱা প্ৰতিষ্ঠানক ৰাষ্ট্ৰীয় বিজ্ঞান জনপ্ৰিয়কৰণ বঁটা আগবঢ়ায়।\n২০০৯ চনৰ ৰাষ্ট্ৰীয় বিজ্ঞান দিৱসৰ বিষয়বস্তু (আলোচ্য বিষয়) আছিল “বিজ্ঞানৰ দিগন্তৰ প্ৰসাৰ”।\nসেই বছৰ দেশৰ মুঠ পাঁচখন প্ৰতিষ্ঠানক ভাৰতীয় বিজ্ঞান আৰু প্ৰযুক্তিবিদ্যা বিভাগে বিজ্ঞান প্ৰসাৰৰ ৰাষ্ট্ৰীয় বঁটা আগবঢ়াই। এই বঁটাই দেশত বিজ্ঞান জনপ্ৰিয়কৰণ কৰা কোনো ব্যক্তি আৰু চৰকাৰী বা বেচৰকাৰী প্ৰতিষ্ঠানক স্বীকৃতি প্ৰদান কৰে।\n২০০৯ চনত বিক্ৰম সাৰাভাই বিজ্ঞান কেন্দ্ৰক বিজ্ঞান সম্পৰ্কীয় গৱেষণা আৰু বিজ্ঞান বিষয়ক বিভিন্ন কৰ্মশালা আৰু প্ৰশিক্ষণশালা আদিৰ আয়োজনৰ বাবে সেই বছৰৰ সৰ্বোচ্চ সন্মান আগবঢ়োৱা হয়।\n২০১০ চনৰ ৰাষ্ট্ৰীয় বিজ্ঞান দিৱসৰ বিষয়বস্তু (আলোচ্য বিষয়) আছিল, “লিংগ সমতা, বহনক্ষম বিকাশৰ বাবে বিজ্ঞান আৰু প্ৰযুক্তি”।\n২০১১ চনৰ ৰাষ্ট্ৰীয় বিজ্ঞান দিৱসৰ বিষয়বস্তু (আলোচ্য বিষয়) আছিল “দৈনন্দিন জীৱনত ৰসায়ন বিদ্যা”।\n২০১২ চনৰ ৰাষ্ট্ৰীয় বিজ্ঞান দিৱসৰ বিষয়বস্তু (আলোচ্য বিষয়) আছিল “সুৰক্ষিত শক্তি উৎস আৰু নিউক্লীয় সুৰক্ষা”\n২০১৩ চনৰ ৰাষ্ট্ৰীয় বিজ্ঞান দিৱসৰ বিষয়বস্তু (আলোচ্য বিষয়) আছিল “জিনিয় পৰিৱৰ্তন ঘটোৱা খাদ্যশস্য আৰু খাদ্য সুৰক্ষা”।\n২০১৪ চনৰ ৰাষ্ট্ৰীয় বিজ্ঞান দিৱসৰ বিষয়বস্তু (আলোচ্য বিষয়) আছিল “বৈজ্ঞানিক মানসিকতাৰ উত্‍কৰ্ষ সাধন আৰু শক্তি সংৰক্ষণ”।\nৰমন পৰিঘটনা[সম্পাদনা কৰক]\nপ্ৰধান প্ৰবন্ধ: ৰমন পৰিঘটনা\n↑ "CSC আহমেদাবাদলৈ ৰাষ্ট্ৰীয় বিজ্ঞান দিৱসৰ বঁটা". গুজৰাট গ্ল’বেল. http://www.gujaratglobal.com/nextSub.php?id=4796&cattype=NEWS। আহৰণ কৰা হৈছে: ২০০৯-০২-২৮. [সংযোগবিহীন উৎস]\n↑ ৰাষ্ট্ৰীয় বিজ্ঞান দিৱস - ২৮ ফেব্ৰুৱাৰী ছাৰ চি.ভি. ৰমন - ৰমন পৰিঘটনাৰ আৱিষ্কাৰ।\n"https://as.wikipedia.org/w/index.php?title=ৰাষ্ট্ৰীয়_বিজ্ঞান_দিৱস&oldid=244028"ৰ পৰা অনা হৈছে\nএই পৃষ্ঠাখন ১৮ আগষ্ট, ২০২০ তাৰিখে ১৪:৫২ বজাত অন্তিম সংশোধন কৰা হৈছিল।


সৃষ্টিৰ মাজত প্ৰতিবাদৰ ভাষা বিচাৰি পোৱা এগৰাকী প্ৰতিবাদী শিল্পীৰ কথাৰে – ভাল খবৰ\nHome/ অসম/সৃষ্টিৰ মাজত প্ৰতিবাদৰ ভাষা বিচাৰি পোৱা এগৰাকী প্ৰতিবাদী শিল্পীৰ কথাৰে\nমমিতা গগৈ February 13, 2018\n0 ২,৫৮৮3minutes read\nৰুবুল দাস :\nসৃষ্টিশ্ৰী ৰাজগুৰু। এগৰাকী চিত্ৰ শিল্পী। ওহোঁ, কেৱল এগৰাকী শিল্পী বুলি ক’লে ভুল কোৱা হ’ব। তেওঁ এক প্ৰতিবাদী সত্তা। তেওঁৰ ৰং আৰু ৰেখাৰ মাজত আপুনিও বিচাৰি পাব প্ৰতিবাদৰ এক অদমনীয় কণ্ঠ। এক অপ্ৰতিৰোধ্য শক্তি। তেওঁৰ এই প্ৰতিবাদৰ যাত্ৰা ইমান মসৃণ নহয়। বিভিন্ন সময়ত তেওঁ বহুজনৰ বাক্যবাণৰ সন্মুখীন হৈ আহিছে। তথাপি তেওঁ ৰৈ নাযায়। তেওঁ অনিৰুদ্ধ। দৃঢ়। পৃথিৱীৰ কোনো শক্তিয়েই বাধা দি ৰাখিব নোৱাৰে তেওঁক। সেইগৰাকী শিল্পীক চিনাকি কৰি দিব বিচাৰিছোঁ ভাল খবৰৰ পাঠকৰ সৈতে। ভাল খবৰৰ হৈ ৰুবুল দাসৰ সৈতে সৃষ্টিশ্ৰী ৰাজগুৰুৰ এক সাক্ষাৎকাৰ।\nভাল খবৰ: আপোনাৰ সৃষ্টিৰ সৈতে প্ৰতিবাদ যেন অভিন্ন। প্ৰতিবাদ কৰিবলৈ আপুনি কিয় আৰ্টক বিচাৰি ল’লে?\nসৃষ্টিশ্ৰী ৰাজগুৰু: কাৰণ এইটো মই পাৰোঁ। মোৰ আত্মবিশ্বাস আছে। সকলোকে প্ৰতিবাদ কৰাৰ মাধ্যম বেলেগ বেলেগ। কিছুমানে কবিতাৰে কৰে। কিছুমানে গানেৰে। মই ছবিৰে কৰোঁ। ছবি চাই মানুহে ভালপায়। গান শুনি ভাল পায়। কবিতা শুনি ভালপায়, পঢ়ি ভালপায়। মানুহক সজাগ কৰিবলৈ অলপ সৃষ্টিশীলতাক কামত লগাব পাৰি বুলি মই ভাবোঁ।\nভাল খবৰ: শিল্পৰ মাজেৰে প্ৰতিবাদে সমাজত কিদৰে প্ৰভাৱ পেলাব পাৰে বুলি আপুনি ভাবে?\nসৃষ্টিশ্ৰী ৰাজগুৰু: এই সমাজত প্ৰভাৱ পেলাব কাৰবাৰটো মানুহৰ মানসিকতাৰপৰা হ’ব। শিল্পৰ ভাষা বুজি পালে মানুহ ওলাই আহিব। ডাঙৰ একো নহ’লেও সৰু-সুৰা পদক্ষেপ। আকোঁৰগোজবোৰৰ কথা বেলেগ বাৰু। আমি যিমানেই প্ৰতিবাদ নকৰিলেও, ‘মই এইটোহে কৰিম, কথা এইটোহে’ বুলিয়েই ধৰি থাকিব।\nভাল খবৰ: পেইণ্টিং বা কলা সম্পৰ্কে আপোনাৰ ধাৰণা কি বা ই কেনে হোৱা উচিত?\nভাল খবৰ: আপুনি কেতিয়াৰপৰা আঁকি আহিছে আৰু কোনটো ফৰ্ম আপুনি ভালপায়?\nসৃষ্টিশ্ৰী ৰাজগুৰু: মই বহুত কম বয়সতে ছবিৰ আঁকিবলৈ আকৰ্ষিত হৈছিলো। কিন্তু গুৰুত্ব দি লোৱা নাছিলোঁ। স্কুলত আটাইবোৰ শ্ৰেণীৰ ভিতৰত মোৰ আৰ্টৰ শ্ৰেণীটো প্ৰিয় আছিল। নিজৰতো নিজৰেই, বেলেগকো আঁকি দিছিলো, শিক্ষকে গম নোপোৱাকৈ। স্কুল এৰাৰ পিছত আৰ্টো একেবাৰে নাইকিয়া হোৱাৰ নিচিনা হ’ল। কলেজত পঢ়াৰ পিছতো দুবছৰমান আৰ্ট লৈ ইমান ছিৰিয়াছ হোৱা নাছিলো। কিন্তু ডিগ্ৰী পঢ়ি থাকোতে আৰ্টৰ জগৰত বন্ধু বিচাৰি পালোঁ। তেতিয়া একেলগে কথা পৰাৰ সময়ত আৰ্টৰ কথাই পতা হৈছিল। তেওঁলোকৰ সৈতে থাকি, কথা পাতি ময়োযে ছবি আঁকিব পাৰোঁ, সেয়া অনুধাৱন কৰিলোঁ লাহে লাহে। তেওঁলোকৰ ভিতৰত এইখিনিতে দুজনমানৰ নাম ল’ব বিচাৰিম। অনুজ আৰু সুব্ৰত বৰুৱা। এই দুজনে মোক বহুত সহায় কৰিছিল। এতিয়াও কৰে। উৎসাহ দিয়ে। তেওঁলোকৰ সৈতে থাকি এটা যোগাত্মক পৰিৱেশ পালোঁ যে ময়ো যে আঁকিব পাৰিম। তেতিয়াৰপৰাই চলি আছে আৰু চলি থাকিব। মই সকলো ফৰ্মেই ভালপাওঁ। তাৰ মাজতে ছুৰিয়েলিজমে মোক বেছিকৈ আকৰ্ষিত কৰে।\nভাল খবৰ: ছুৰিয়েলিজম কিয়? ছুৰিয়েলিজম ভালপায় বাবেই ছালভাডৰ দালি আপোনাৰ প্ৰিয় নেকি?\nসৃষ্টিশ্ৰী ৰাজগুৰু: মোৰ ধাৰণা হয়, এইটো ফৰ্মত যুক্তিলব্ধ চিন্তাতকৈ কল্পনাক বেছি প্ৰাধান্য দিয়া হয়। আচৰিত, সপোন সপোন লগা আৰু অসাধাৰণ বস্তুবোৰ মোৰ বৰ ভাল লাগে। প্ৰিয় শিল্পী বুলি ক’বলৈ গ’লে বহুত শিল্পীয়েই মোৰ প্ৰিয়। দালিক ছুৰিয়েলিজমৰ বাবে ভাল লাগে। আৰু তেওঁৰ মোচকোছাত কিবা ৰহস্য লুকাই থকা যেন লাগে।\nভাল খবৰ: হয়, দালিৰ যেন মোচকোছাই চিনাকি\nসৃষ্টিশ্ৰী ৰাজগুৰু: তেওঁ জীয়াই থকাহেঁতেন, সেই মোচকোছাত ওলমি থাকিলোঁহেঁতেন।\nভাল খবৰ: দালিৰ কোনখন ছবি আটাইতকৈ প্ৰিয়, আৰু কিয়?\nসৃষ্টিশ্ৰী ৰাজগুৰু: মোৰ প্ৰিয় দ্য ব্লিডিং ৰোজেছ। তাত মহিলা এগৰাকীৰ স্ত্ৰীৰোগ সম্পৰ্কীয় সমস্যা, ঋতুচক্ৰৰ সমস্যা আদি বৰ ভালকৈ দেখুওৱা হৈছে। এক যোগাত্মকভাৱেৰে তেওঁ দেখুৱাইছে। ছবিখনৰ নামটোৱে ইয়াক স্পষ্ট ৰূপত প্ৰকাশ কৰিছে।\nভাল খবৰ: দালিৰ সৃষ্টিত ন্যুডিটী বৰ স্পষ্ট।সেই সম্পৰ্কে কি কয়?\nসৃষ্টিশ্ৰী ৰাজগুৰু: সেই সম্পৰ্কে মোৰ ক’বলগীয়া একো নাই। যিহেতু মই নিজেই ন্যুডিটী ভালপাওঁ।\nভাল খবৰ: আপুনি আপোনাৰ পেইণ্টিঙতো ন্যুডিটী ব্যৱহাৰ কৰিছে।\nসৃষ্টিশ্ৰী ৰাজগুৰু: হয়, কৰিছোঁ। ফিগাৰ প্ৰেকটিছ কৰিবলৈ ন্যুড আঁকিয়ে থাকিবলগীয়া হয়। কিন্তু সম্পূৰ্ণ ছবি হিচাপে অৱশ্যে কম আঁকিছোঁ।\nভাল খবৰ: আপোনাৰ কেতিয়াবা এনেকুৱা লাগেনে যে অসমীয়া মানুহে এতিয়াও ভালকৈ ছবিৰ মোল বুজিবলৈ সক্ষম হোৱাই নাই।\nসৃষ্টিশ্ৰী ৰাজগুৰু: লাগে। অৱশ্যে এই অভিযোগেৰে সকলোকে সাঙুৰি লোৱা নাই। বহু সংখ্যক লোক আছে সৃষ্টিৰ মোল নুবুজা। মই নিজৰ ক্ষেত্ৰতে এনে প্ৰমাণ পাইছোঁ। অকল মই ন্যুড অঁকা লৈয়েই নহয়, মই কিবা কনচেপচুৱেল আঁকিলেই সেইবোৰ বহুতে আৰ্ট বুলিয়েই নাভাবে। সমাজত ঘটি থকা ঘটনাবোৰেই মই যদি কেতিয়াবা ছবিৰ মাধ্যমেৰে দেখুৱাও, তাতো কিছুমানৰ আপত্তি। কিন্তু এইটো কথাও উল্লেখ কৰিব লাগিব যে বহুতে মোক উৎসাহ-উদ্দীপনাও দিয়ে।\nভাল খবৰ: এই পৰিৱেশ সলনি কৰিবলৈ কি কৰিব লাগিব বুলি ভাবে?\nসৃষ্টিশ্ৰী ৰাজগুৰু: মানসিকতা সলনি কৰাটোৱেই হৈছে প্ৰথম কথা। কিন্তু মানুহক আমিতো কৈয়ো থাকিব নোৱাৰোঁ যে বস্তুবোৰ এনেকুৱা বা তেনেকুৱা। আমি কোৱাৰ সময়ত হয়তো মানুহে বুজি পাব, কিন্তু পাছৰ সময়বোৰত আন কাৰোবাৰ কথা শুনি আকৌ একেটা কথাতে লাগি থাকিব। সকলোৱে যদি নিজে বুজিবলৈ চেষ্টা কৰে, অলপ গভীৰভাৱে যদি কথাবোৰ উপলব্ধি কৰে, তেন্তে মানসিকতা সলনি হৈ পৰিব। এই মানসিকতা সলনি কৰাটো অৱশ্যে সম্পূৰ্ণ ব্যক্তিগত কথা। আমি অঁকাটো আঁকিয়ে যাম, আঁকিয়ে থাকিম। আৰ্ট বস্তুটোৱেই এনেকুৱা যিয়ে আপোনাক কিবা এটা ভাবিবলৈ বাধ্য কৰায়। কেতিয়াবা চিন্তাৰ ক্ষেত্ৰত কিবা এটা খেলিমেলিৰো সৃষ্টি কৰে।\nভাল খবৰ: অসমীয়া শিল্পীৰ মাজতো নতুন নতুন সম্পৰীক্ষা চলিছে। হাইপাৰ ৰিয়েলিজমৰ দৰে আপেক্ষিকভাৱে নতুন জ’নাৰতো অসমীয়া শিল্পীয়ে ছবি আঁকিবলৈ আৰম্ভ কৰিছে। মোৰ ব্যক্তিগত ধাৰণা, এইবোৰে অসমলৈ যোগাত্মক পৰিৱৰ্তন আনিব। এতিয়া কথাটো হ’ল নতুনকৈ এই শিল্পৰ মাজলৈ অহাসকলক আপুনি কি ক’ব বিচাৰে?\nসৃষ্টিশ্ৰী ৰাজগুৰু: হাইপাৰ ৰিয়েলিজম এতিয়া বহুতেই ট্ৰাই কৰিছে। আনকি ময়ো আঁকোঁ। কিন্তু হাইপাৰ ৰিয়েলিজমে অকল হাতখনহে পৰিপক্ব কৰিব, মানসিকতা নহয়। নতুনকৈ আৰ্টৰ ক্ষেত্ৰখনলৈ অহাসকলক এটা কথাই ক’ম, যিয়েই আঁকা সম্পূৰ্ণ নিষ্ঠাৰে আঁকিবা।\nভাল খবৰ: ছবিৰ সৈতে আপোনাৰ মনত থকা তিতা মিঠা অভিজ্ঞতাৰ কথা ক’বনে?\nসৃষ্টিশ্ৰী ৰাজগুৰু: মিঠা অভিজ্ঞতা মানে, মই নতুন কিবা এখন অঁকাটোৱেই এটা মিঠা অভিজ্ঞতা হৈ পৰে। মোৰ এজন আদৰ্শ আছে, তেওঁৰ নামটো হৈছে বিলাস নায়ক। মই তেওঁলৈ এবাৰ এখন ছবি আঁকি পঠিয়াই দিছিলো। তেওঁ তিনি-চাৰিদিনৰ পিছত উত্তৰ দিছিল আৰু মই অঁকা ছবিখন টুইটাৰত শ্বেয়াৰ কৰিছিল। সেয়া মোৰ বাবে অতি ডাঙৰ কথা। মোৰ লগৰখিনিৰ সৈতে লগে-ভাগে কাম কৰা সময়খিনি মোৰ বাবে মিঠা অভিজ্ঞতা।\nভাল খবৰ: খং উঠেনে?\nসৃষ্টিশ্ৰী ৰাজগুৰু: খং দুদিনমান উঠিছিল। আজিকালি হাঁহি উঠে।\nভাল খবৰ: ধন্যবাদ, সময় দিয়াৰ বাবে।\nসৃষ্টিশ্ৰী ৰাজগুৰু: ধন্যবাদ\nচিত্ৰ শিল্পী পেইণ্টিং বা কলা প্ৰতিবাদী সত্তা ভাল খবৰ ৰুবুল দাস সৃষ্টিশ্ৰী ৰাজগুৰু\nডঃ অঞ্জনজ্যোতি চৌধুৰীৰ সৌজন্যত 'জীৱনৰ ৰং'\nবিশ্বনাথৰ সাকোমঠা উন্নয়ন খণ্ডৰ উদ্যোগত অসম ৰাজ্যিক গ্ৰামীণ জীৱিকা অভিযানৰ সভা\nযোৰহাট এক্সিছ বেংকৰ নতুন শাখা মুকলি\nৰাভা হাছং পৰিষদৰ পুজিঁৰে চাৰিখন চিকিৎসালয়ত এম্বুলেন্স গাড়ী বিতৰণ\nপেপচিৰে জীৱনৰ ৬০টা বসন্ত


উৰন্ত বিমানতে সহযাত্ৰীক প্ৰহাৰ কৰিলে কিংবদন্তী বক্সাৰ মাইক টাইচনে, চাওক ভিডিঅ’ | Asom Live 24\nউৰন্ত বিমানতে সহযাত্ৰীক প্ৰহাৰ কৰিলে কিংবদন্তী বক্সাৰ মাইক টাইচনে, চাওক ভিডিঅ’\nApril 22, 2022 - Updated on April 23, 2022\nআকৌ এবাৰ বিতৰ্কিত কাণ্ড সংঘটিত কৰিছে বিশ্বৰ কিংবদন্তী বক্সাৰ মাইক টাইচনে৷ বিশ্বৰ প্ৰাক্তন হেভীৱেইট চেম্পিয়ন বক্সাৰ মাইক টাইচনে এইবাৰ উৰন্ত বিমানৰ ভিতৰতে সহযাত্ৰীক আক্ৰমণ কৰিছে৷\nইতিমধ্যে এই আক্ৰমণৰ ঘটনাৰ সমস্ত ভিডিঅ’ ছ’চিয়েল মিডিয়াত ভাইৰেল হৈ পৰিছে৷ ঘটনাটো ছান ফ্ৰান্সিক’ৰ পৰা ফ্ল’ৰিডাৰ অভিমুখে গৈ থকা এখন উৰন্ত বিমানত সংঘটিত হয়৷\nপ্ৰকাশিত বাতৰি মতে একেখন বিমানতে গৈ থকা সুৰামত্ত সহযাত্ৰীগৰাকীয়ে মাইক টাইচনক বিভিন্ন কথাৰে উচতাবলৈ চেষ্টা কৰিছিল৷\nলগতে পঢ়ক লতাশিলৰ বিহু সম্ৰাজ্ঞী শতাব্দী কলিতাৰ বাসগৃহত নিশা ঘটিল অঘটন\nইফালে ভাইৰেল হোৱা ভিডিঅ’টোত সহযাত্ৰীজনে মাইক টাইচনক পিছফালৰ পৰা বিভিন্ন ধৰণৰ অসংলগ্ন কথাৰে ব্যতিব্যস্ত কৰি থকা দেখা গৈছে৷ ৫৫ বছৰীয়া প্ৰাক্তন বিশ্ব চেম্পিয়ন বক্সাৰজনে সহযাত্ৰীগৰাকীৰ এই আচৰণত অতিষ্ঠ হৈ পিছফালে ঘূৰি মুখত কে’বাটাও ঘোচা মাৰে৷ অৱশ্যে অন্যান্য সহযাত্ৰীসকলে মাইক টাইচনৰ আক্ৰমণৰ পৰা যাত্ৰীগৰাকীক উদ্ধাৰ কৰে৷\nImagine being dumb enough to provoke Mike Tyson in the close proximity ofaplane duringa3 hour flight😂😭🤦🏽♂ pic.twitter.com/T3IBuB7lor\n— 🛸🐐Ziggy B🐐🛸 (@therealziggyb23) April 21, 2022\nভিডিঅ’টোত টাইচনৰ এই অতৰ্কিত আক্ৰমণত যাত্ৰীগৰাকীৰ মুখমণ্ডলত সামান্য তেজ ওলোৱা দেখা গৈছে৷\nলগতে পঢ়ক গ্ৰীষ্ম কালত কি কি আহাৰ খাব? চাওক গ্ৰীষ্মকালীন আহাৰৰ ৰুটিন…\n‘‘হঠাতে মিষ্টাৰ টাইচনে সহযাত্ৰীগৰাকীক আক্ৰমণ কৰে, যাত্ৰীগৰাকীয়ে তেওঁলৈ বটল দলিওৱাৰ লগতে বিভিন্ন ধৰণে হাৰাশাস্তি কৰি আহিছিল৷’’ দ্য এছ’চিয়েট প্ৰেছ-এ কয়৷\nইফালে ঘটনাটো সন্দৰ্ভত আৰক্ষীয়েও প্ৰতিক্ৰিয়া প্ৰকাশ কৰিছে৷ আৰক্ষীয়ে কয় যে বিমানখন অৱতৰণ কৰাৰ পিছতে আৰক্ষীয়ে তাত উপস্থিত হৈ ঘটনাত জড়িত দুয়োপক্ষে আটক কৰি ঘটনাৰ সন্দৰ্ভত তদন্ত আৰম্ভ কৰে৷ ইফালে সামান্য আঘাত লাভ কৰা লোকজনক চিকিৎসা প্ৰদান কৰা হয়৷\nTags: asom live 24assam ka tazza kahabarassam live 24axom live 24axom live 24 digitalbest news channel in assamBest news channel of assamBest News Portal in AssamBoxer Mike TysonBoxing Legend Mike Tyson\nগ্ৰেপ্তাৰ হ’ব ৰাখী সাৱন্ত! বহুবল্কীতাৰে মাতি আনিছে নিজৰ বিপদ!\n‘চুপ থাকক,’ পুত্ৰ হেৰুওৱা মাতৃক আঙুলি দেখুওৱাই দুৰ্ব্যৱহাৰ জিলা দণ্ডাধীশৰ


ডিকম জাতীয় বিদ্যালয়ত ৩৬ সংখ্যক অভিৰুচি ক্ৰীড়া দিৱস পালন | Pratibimba Live\nডিকম জাতীয় বিদ্যালয়ত ৩৬ সংখ্যক অভিৰুচি ক্ৰীড়া দিৱস পালন\n09/03/2019 - 16:46\nডিব্ৰুগড়ঃ সমগ্ৰ অসমৰ লগতে ডিব্ৰুগড় জিলাৰ ডিকম জাতীয় বিদ্যালয়ত পুৱা ৭ বজাৰ পৰা ৩৬ সংখ্যক অভিৰুচি ক্ৰীড়া দিৱস পালন কৰে। পুৱাই ডিকম জাতীয় বিদ্যালয়ৰ পৰা ১০ কিঃমিটাৰ দৌৰ আৰম্ভ হয়। ৩৬ সংখ্যক অভিৰুচি ক্ৰীড়া দিৱসত ফ্লেগ অফ কৰে ডিকম জাতীয় বিদ্যালয়ৰ পৰিচালনা সমিতিৰ সভাপতি বীৰেণ ফুকন আৰু ৰাজ্যিক খেলুৱৈ সত্য নাথ দুৱৰাই।\nউক্ত অভিৰুচি ক্ৰীড়া দিৱসত ডিকম জাতীয় বিদ্যালয়ৰ অধ্যক্ষ টিকেন্দ্ৰজিৎ পাটগিৰি, বহু কেইজন শিক্ষক-শিক্ষয়িত্ৰী, স্থানীয় শিক্ষাবিদ আৰু সমাজ সেৱক সকলে অনুষ্ঠানত আগভাগ লয়। আনহাতে ডিকমৰ বিশিষ্ট যুৱ ব্যৱসায়ী তথা সদৌ অসম মটক যুৱ-ছাত্র সন্মিলনৰ কেন্দ্ৰীয় সমিতিৰ উপ-সভাপতি অজয় গগৈয়ে অভিৰুচি ক্ৰীড়া দিৱসত অংশগ্ৰহণ কৰা ছাত্র-ছাত্ৰীৰ লগতে গণ্য মান্য ব্যক্তিসকলক লঘু আহাৰ বিতৰণ কৰে।\n'প্ৰতিবিম্ব লাইভ' অসমৰ ডিজিটেল সংবাদ মাধ্যমত এক নৱতম সংযোজন।\nPlease select the following colors to preview different color schemes of the theme.\nএগৰাকী দুখীয়া ঠেলাচালকৰ পত্নীস্নেহ\nনগাঁৱৰ কঠিয়াতলীত চাহ শ্ৰমিকৰ দৈনিক মজুৰি ৩৫১ টকালৈ বৃদ্ধিৰ দাবীত ধৰ্ণা কাৰ্যসূচী অসম চাহ জনজাতি ছাত্ৰ সন্থাৰ\nদৰঙৰ ম'ষ্ট ৱাণ্টেড বিভিন্ন ডকাইতি, হত্যাকাণ্ডৰ মূল অভিযুক্ত আশাবাবুক গ্ৰেপ্তাৰ\nবঙাইগাঁৱত ৬১ জনক হোম কোৱাৰেন্টাইন\nপ্ৰধানমন্ত্ৰী আৱাস যোজনাৰ আঁচনিৰ দৰিদ্ৰ সীমা ৰেখাৰ তলৰ হিতাধিকাৰীক বঞ্চিত কৰাৰ প্ৰতিবাদত আৰু খণ্ড উন্নয়ন বিষয়াৰ কাৰ্যালয়ত বিভিন্ন আঁচনিৰ নামত চলি থকা ব্যাপক দুৰ্নীতিৰ তদন্তৰ দাবীত হাজোত ছাত্ৰ সন্থাৰ বিক্ষোভ কাৰ্যসূচী\nTweets by PratibimbaL\nEmail: pratibimbalive@gmail.com. Phone: 6913325789, 7002011845.\n© 2019 Pratibimba Live. All rights reserved. Powered by Rongjeng Technologies.


Notes/solutions/answers (টোকা/সমাধান/উত্তৰ) to the questions of SEBA Class 10 History Chapter 1 Partition of Bengal and Swadeshi Movement (বংগ বিভাজন আৰু স্বদেশী আন্দোলন) for students studying under the Board of Secondary Education, Assam (SEBA) Assamese Medium. অৱশ্যে, এই টোকা/উত্তৰবোৰ কেৱল প্ৰসংগৰ বাবে ব্যৱহাৰ কৰিব লাগে আৰু য’ত সম্ভৱ হয় সংশোধন/পৰিৱৰ্তন কৰিব পাৰি।\nঅতি চমু উত্তৰৰ প্রশ্ন (of Partition of Bengal and Swadeshi Movement)\n1) বংগ বিভাজন কোনগৰাকী ভাইচৰয়ৰ শাসনকালত সংঘটিত হৈছিল?\nউত্তৰ: বংগ বিভাজন,ভাইচৰয় লৰ্ড কাৰ্জনৰ সময়ত, সংঘটিত হৈছিল।\n2) ১৯০৫ খ্রীষ্টাব্দৰ কোন তাৰিখে বংগ বিভাজন কার্যকৰী হৈছিল?\nউত্তৰ: ১৯০৫ চনৰ ১৬ অক্টোবৰত বংগ বিভাজন কাৰ্যকৰী হয়।\n3) বিদেশী পণ্য বর্জনৰ প্ৰস্তাৱ কোনখন সভাত গ্ৰহণ কৰা হৈছিল?\nউত্তৰ: ১৯০৫ চনৰ ২০ জুলাইত দিনাজপুৰত অনুষ্ঠিত দ্বিতীয় প্ৰতিবাদী সভাত বিদেশী সামগ্ৰী এৰি দিয়াৰ প্ৰস্তাৱ গ্ৰহণ কৰা হৈছিল।\n7) কাৰ পৌৰাহিত্যত অনুষ্ঠিত জাতীয় কংগ্ৰেছৰ অধিৱেশনে ভাৰতীয়ৰ বাবে ‘স্বৰাজ’ বিচাৰি প্ৰস্তাৱ গ্রহণ কৰিছিল?\nউত্তৰ: দাদা ভাই নাওৰাজীৰ সভাপতিত্বত ভাৰতীয় জাতীয় কংগ্ৰেছৰ সন্মিলনে ভাৰতীয়সকলৰ বাবে স্বৰাজৰ প্ৰস্তাৱ গ্ৰহণ কৰিছিল।\n8) বন্দিনী ভাৰত’ নামৰ নাটকখনৰ ৰচক কোন?\nউত্তৰ: অম্বিকাগিৰী ৰায়চৌধুৰী ।\n9) বংগদেশৰ একত্ৰিকৰণ কেতিয়া হৈছিল?\nউত্তৰ: বংগৰ একত্ৰীকৰণ ১৯১১ চনৰ ১২ ডিচেম্বৰত হৈছিল।\nচমু উত্তৰৰ প্রশ্ন (of Partition of Bengal and Swadeshi Movement)\n1) বংগ বিভাজনে সৃষ্টি কৰা পূর্ববংগ আৰু অসম’ নামৰ প্ৰদেশখনৰ সৈতে সংলগ্ন হাৱা বংগদেশৰ প্ৰধান তিনিটা ভৌগালিক সংমণ্ডল উল্লেখ কৰা।\nউত্তৰ: বংগ বিভাজনৰ পিছত সৃষ্টি কৰা বংগৰ তিনিটা মুখ্য ভৌগোলিক অঞ্চল আছিল ঢাকা, চট্টগ্ৰাম আৰু ৰাজশাহী।\n2) বংগ বিভাজনৰ অন্তর্নিহিত উদ্দেশ্য কি আছিল চমুকৈ লিখা।\nউত্তৰ: বংগত, হিন্দু আৰু মুছলমান কৃষক আৰু শ্ৰমিকৰ মাজত একতা ব্ৰিটিছসকলৰ বাবে এক ভাবুকি আছিল আৰু তেওঁলোকে বিভাজনৰ দ্বাৰা ঐক্য ভংগ কৰাৰ পৰিকল্পনা কৰিছিল। গতিকে বংগ বিভাজনৰ আঁৰৰ গোপন উদ্দেশ্য আছিল হিন্দু মুছলমান ঐক্যক ধ্বংস কৰা। এই নিহিত স্বাৰ্থ পূৰণ কৰিবলৈ, সাম্প্ৰদায়িক অনুভূতি বিয়পা প্ৰয়োজন আছিল।\n3) বংগ বিভাজনবিৰােধী আন্দোলনে স্বদেশী আন্দোলন’ নাম কিয় পাইছিল চমুকৈ লিখা।\nউত্তৰ: বংগ আন্দোলনৰ বিভাজন বিৰোধীক স্বদেশী আন্দোলন বুলি নামাকৰণ কৰা হৈছিল কিয়নো ৰাজহুৱাভাৱে পৰামৰ্শ দিয়া হৈছিল যে ভাৰতীয়সকলে ঐক্যবদ্ধভাৱে বিদেশী সামগ্ৰী বৰ্জন কৰিব আৰু ভাৰতীয়সকলে তৈয়াৰ কৰা ঘৰুৱা সামগ্ৰী ব্যৱহাৰ কৰা আৰম্ভ কৰিব। জাতি, ধৰ্ম আৰু ধৰ্ম নিৰ্বিশেষে মানুহে এই আন্দোলনত ভাগ লৈছিল।\n8) স্বদেশী আন্দোলনৰ তিনিটা অৱদান উল্লেখ কৰা।\nউত্তৰ: স্বদেশী আন্দোলনৰ তিনিটা অৱদান আছিল:\ni. স্বদেশী আন্দোলনই ভাৰতীয়সকলক গণ আন্দোলন সম্পৰ্কে ৰাজনৈতিক জ্ঞান দিবলৈ সক্ষম হৈছিল। ভাৰতীয় লোকসকলে জানিব পাৰিছিল যে যদি বেছিভাগ লোক এক উমৈহতীয়া কাৰণৰ বাবে আগবাঢ়ি আহে, তেন্তে এক গণ আন্দোলন নিশ্চিতভাৱে সফল হ’ব।\nii. স্বদেশী আন্দোলনৰ দ্বাৰা উদ্দীপিত জাতীয়তাবাদৰ অনুভূতিয়ে ভাৰতীয় জাতীয় কংগ্ৰেছক প্ৰথমবাৰৰ বাবে দাদা ভাই নাওৰাজীৰ সভাপতিত্বত ১৯০৬ চনত কলিকতা অধিৱেশনত স্বৰাজৰ দাবীৰ প্ৰস্তাৱ গ্ৰহণ কৰিবলৈ বাধ্য কৰিছিল।\niii. স্বদেশী আন্দোলনেও সশস্ত্ৰ আন্দোলনৰ জন্ম দিছিল। হিংসাত্মক পদ্ধতিৰ আশ্ৰয় লোৱাৰ প্ৰৱণতা কিছুমান কৰ্মীৰ ক্ষেত্ৰত সংঘটিত হৈছিল।\nচমু টোকা লিখা (of Partition of Bengal and Swadeshi Movement)\n1) কবিগুৰু ৰবীন্দ্রনাথ ঠাকুৰ।\nউত্তৰ: কাবিগুৰু ৰবীন্দ্ৰনাথ ঠাকুৰ এজন মহান ভাৰতীয় লেখক আৰু স্বাধীনতা সংগ্ৰামী আছিল যিয়ে তেওঁৰ লিখনি, ভাষণ, ধাৰণা আৰু সক্ৰিয় অংশগ্ৰহণৰ জৰিয়তে স্বদেশী আন্দোলনক গঢ় দিছিল। বংগ বিভাজন কাৰ্যকৰী হোৱাৰ দিনা অৰ্থাৎ ১৯০৫ চনৰ ১৬ অক্টোবৰত ৰবীন্দ্ৰনাথ ঠাকুৰৰ আহ্বানত কলিকতাৰ বাঙালী ৰাইজে ৰাখীবন্ধন পালন কৰে। তেওঁৰ নেতৃত্বত, হাজাৰ হাজাৰ লোক কালুটোলা আৰু চিটপুৰৰ মাজিদত একত্ৰিত হৈছিল আৰু মৌলাবী আৰু অন্যান্য মুছলমানসকলৰ সৈতে ৰাখী বান্ধিছিল। স্বদেশী আন্দোলনৰ পটভূমিত ৰবীন্দ্ৰনাথ ঠাকুৰে প্ৰতিষ্ঠা কৰা স্বদেশী ভাণ্ডাৰ এখন প্ৰতিষ্ঠিত বস্ত্ৰ প্ৰতিষ্ঠান ত পৰিণত হয়। তেওঁ ১৯১৩ চনত সাহিত্যৰ বাবে নবেল বঁটাও লাভ কৰিছিল।\n2) মার্গাৰেট এলিজাবেথ নবােল (ভগিনী নিবেদিতা)।\nউত্তৰ: ১৮৬৪ চনত জন্মগ্ৰহণ কৰা ভগিনী নিবেদিতা এগৰাকী বিশিষ্ট মহিলা আছিল যিয়ে যুৱক-যুৱতীসকলৰ মাজত ৰাষ্ট্ৰীয় সজাগতা সৃষ্টিত যথেষ্ট অৰিহণা যোগাইছিল। কলিকতাত থকা সময়ছোৱাত আয়াৰলেণ্ডত জন্মগ্ৰহণ কৰা মাৰ্গাৰেট এলিজাবেথ নবেল ইয়ংমেনৰ হিন্দু ইউনিয়ন, বিবেকানন্দ চছাইটি, ডন চছাইটি আৰু অনুচিলান চামিনলটেৰ সৈতে সক্ৰিয়ভাৱে জড়িত আছিল আৰু যুৱ আৰু মহিলাসকলক থলুৱা উদ্যোগত জড়িত হৈ স্বতন্ত্ৰ হ’বলৈ উৎসাহিত কৰিছিল। ১৯১১ চনত তাইৰ মৃত্যু হয়।\n4) অম্বিকাগিৰি ৰায়চৌধুৰী\nউত্তৰ: অম্বিকাগিৰি ৰায়চৌধুৰী অসমৰ এগৰাকী জাতীয়তাবাদী আৰু কবি আছিল। ১৮৮৫ চনৰ ১৮ ডিচেম্বৰত নিম্ন অসমৰ বৰপেটাৰ ৰায়পাৰা অঞ্চলত অম্বিকাগিৰি ৰায়চৌধুৰীৰ জন্ম হৈছিল। কৃষ্ণৰাম ৰায়চৌধুৰী তেওঁৰ পিতৃৰ নাম আছিল, আৰু দেৱকী দেৱী তেওঁৰ মাতৃৰ আছিল।\nঅম্বিকাগিৰি ৰায়চৌধুৰীয়ে কবি, নাট্যকাৰ আৰু জাতীয়তাবাদী ৰ চৰিত্ৰত অভিনয় কৰিছিল। তেওঁ ভাৰতীয় স্বাধীনতা আন্দোলনত অংশগ্ৰহণ কৰিছিল আৰু ইয়াৰ ফলস্বৰূপে ব্ৰিটিছসকলর দ্বারা কাৰাবাস খাটিছিল। “টুমি,” “কাবিও”, “আহুতি”, “জয়দ্ৰোথ বোধ,” “বিনা”, “ওনুভুতি”, “বণ্ডু কি সোন্দেৰ”, আৰু “বেডোনাৰ উলকা” অম্বিকাগিৰি ৰায়চৌধুৰীৰ কামবোৰৰ ভিতৰত আছে। তেওঁ “চেতোনা” আৰু “ডেকা অক্সোম” নামৰ দুখন অসম ীয় গ্ৰন্থৰ সম্পাদকো আছিল।\nতেওঁৰ জ্বলন্ত জাতীয়তাবাদী ব্যক্তিত্বৰ বাবে, অম্বিকাগিৰি ৰায়চৌধুৰীক “অসম কেশৰী” বুলি জনা যায়। তেওঁ অসম সাহিত্য সভাৰ সভাপতিও আছিল। তেওঁক ১৯৬৫ চনত সাহিত্য অকাডেমি বঁটা প্ৰদান কৰা হৈছিল।\nঅতিৰিক্ত প্ৰশ্ন আৰু উত্তৰ (of Partition of Bengal and Swadeshi Movement)\n1. লৰ্ড কাৰ্জনে নৱগঠিত ৰাজ্য অসম আৰু পূব বংগক কি নাম দিছিল?\nউত্তৰ: অসম আৰু পূব বংগৰ নতুন ৰাজ্যৰ নাম লৰ্ড কাৰ্জনে পূব বংগ আৰু অসম ৰাখিছিল।\n2. নিয়ন্ত্ৰণ আইন কেতিয়া প্ৰৱৰ্তন কৰা হৈছিল?\nউত্তৰ: নিয়ন্ত্ৰণ আইন ১৭৭৩ চনত প্ৰৱৰ্তন কৰা হৈছিল।\n3. চিপাহী বিদ্ৰোহৰ আৰম্ভ হোৱা কোন বছৰৰ পৰা আৰম্ভ হৈছিল?\nউত্তৰ: চিপাহী বিদ্ৰোহ ১৮৫৭ চনত আৰম্ভ হৈছিল।\n4. ব্ৰিটিছ চৰকাৰে বংগ বিভাজনৰ প্ৰস্তাৱত কি নাম দিছিল?\nউত্তৰ: ব্ৰিটিছ চৰকাৰে বংগ বিভাজনৰ প্ৰস্তাৱত দিয়া নামটো আছিল ভাৰতত টেৰিটৰিয়েল পুনৰ-বিতৰণৰ মিনিট।\n5. কোনটো প্ৰক্ৰিয়াক বংগৰ ঐতিহাসিক বিভাজন বুলি কোৱা হয়?\nউত্তৰ: বংগৰ ঐতিহাসিক বিভাজনৰ অৰ্থ হৈছে উত্তৰ আৰু পূব বংগৰ ১৫ খন জিলাক অসমলৈ সংযুক্ত কৰি পূব বংগ আৰু অসম প্ৰদেশ গঠনৰ প্ৰক্ৰিয়া।\n6. বেংগল কেতিয়া এক হৈছিল?\nউত্তৰ: ১৯১১ চনত বংগ এখন একত্ৰিত ৰাজ্য হৈ পৰিছিল।\n7. বংগ বিভাজনৰ প্ৰকৃত কাৰণ কি আছিল?\nউত্তৰ: বংগ বিভাজনৰ প্ৰকৃত কাৰণ আছিল হিন্দু-মুছলমান ঐক্য ধ্বংস কৰা।\n8. বান্দে মাতৰম গানটো কোনে ৰচনা কৰিছিল?\nউত্তৰ: বঙ্কিম চন্দ্ৰ চেটাৰ্জীয়ে বন্দে মাতৰম গানটো ৰচনা কৰিছিল।\n9. বঙ্গমাতাৰ ছবি কোনে আঁকিছিল?\nউত্তৰ: অবনীন্দ্ৰ নাথ ঠাকুৰে বঙ্গমাতাৰ ছবি আঁকিছিল।\n10. ছাত্ৰ-ছাত্ৰীসকলৰ মাজত দেশপ্ৰেমৰ অনুভূতি জাগ্ৰত কৰাৰ দায়িত্ব দিয়া সংগঠনটোৰ নাম কি আছিল?\nউত্তৰ: ডন চছাইটি আছিল শিক্ষাৰ্থীসকলৰ মাজত দেশপ্ৰেমৰ অনুভূতি জাগ্ৰত কৰাৰ বাবে দায়বদ্ধ সংগঠনটোৰ নাম।\n21. অম্বিকাগিৰি ৰয় চৌধুৰীৰ বিপ্লৱী সংগঠনৰ নাম কি আছিল?\nউত্তৰ: সেৱা সংঘ আছিল অম্বিকাগিৰি ৰয় চৌধুৰীৰ বিপ্লৱী সংগঠনৰ নাম।\n22. স্বদেশী আন্দোলনৰ প্ৰাথমিক লক্ষ্য কি আছিল?\nউত্তৰ: স্বদেশী আন্দোলনৰ মূল লক্ষ্য আছিল ব্ৰিটিছ সাম্ৰাজ্যবাদী শোষণৰ বিষয়ে জনসজাগতা বৃদ্ধি কৰা। লোকসকলক স্বাৱলম্বী হ’বলৈ উৎসাহিত কৰা হৈছিল।\n23. ৰাষ্ট্ৰীয় কংগ্ৰেছৰ কোনঅধিৱেশনে স্বৰাজৰ দাবী গ্ৰহণ কৰিছিল?\nউত্তৰ: ১৯০৬ চনত ভাৰতীয় জাতীয় কংগ্ৰেছৰ কলিকতা অধিৱেশনত গ্ৰহণ কৰা মুখ্য প্ৰস্তাৱ আছিল স্বৰাজ।\n24. বংগ বিভাজন কেতিয়া বাতিল কৰা হৈছিল?\nউত্তৰ: ১৯১১ চনৰ ১২ ডিচেম্বৰত বংগ বিভাজন বাতিল কৰা হয়।\n25. ছাৰ জন জেনকিন্স কোন আছিল?\nউত্তৰ: ছাৰ জন জেনকিন্স ভাৰত চৰকাৰৰ গৃহ সচিব আছিল।\n26. বংগবাসীয়ে কেতিয়া ৰাষ্ট্ৰীয় শোক দিৱস পালন কৰিছিল?\nউত্তৰ: ১৯০৫ চনৰ ১৬ অক্টোবৰত বাঙালীসকলে ৰাষ্ট্ৰীয় শোক দিৱস উদযাপন কৰে।\n27. ব্ৰিটিছে বংগক কোন দুটা শাখাত বিভক্ত কৰিছিল?\nউত্তৰ: বংগক দুটা ভাগত বিভক্ত কৰা হৈছিল: পূব বংগ আৰু অসম, আৰু পশ্চিম বংগ।\n28. আল্লাবাদ চুক্তি কেতিয়া স্বাক্ষৰিত হৈছিল আৰু কাৰ মাজত?\nউত্তৰ: এলাহাবাদ চুক্তি ১৭৬৪ চনত স্বাক্ষৰিত হৈছিল। এইখন মোগল সম্ৰাট শ্বাহ আলম আৰু ৰবাৰ্ট ক্লাইভৰ মাজত স্বাক্ষৰিত হৈছিল।\n29. অসম প্ৰদেশ কেতিয়া গঠন কৰা হৈছিল?\nউত্তৰ: ১৮৭৪ চনৰ ৭ ফেব্ৰুৱাৰীত অসম প্ৰদেশ স্থাপন কৰা হৈছিল।\n30. লৰ্ড কাৰ্জনে বংগক দুটা ভাগত বিভক্ত কৰাৰ মুখ্য তিনিটা কাৰণ কি আছিল?\nউত্তৰ: তিনিটা মুখ্য কাৰণ আছিল:\ni. হিন্দু আৰু মুছলমানসকলক বিভক্ত কৰা।\nii. বংগক এসময়ত ভাৰতীয় জাতীয়তাবাদৰ কেন্দ্ৰবিন্ধি হিচাপে গণ্য কৰা হৈছিল। ব্ৰিটিছে দেশপ্ৰেমী হিন্দু বাঙালী আৰু বুদ্ধিজীৱীসকলক বিভাজনৰ জৰিয়তে দুয়োখন ৰাজ্যতে সংখ্যালঘু হোৱাৰ উদ্দেশ্য ৰাখিছিল।\niii. লৰ্ড কাৰ্জনে আশা কৰিছিল যে ভাৰত বিভাজন কৰি তেওঁ ৰাজনৈতিকভাৱে সচেতন মুছলমানসকলৰ আনুগত্য বৃদ্ধি কৰিব পাৰে, আৰু এনেদৰে ভাৰতীয় সমাজত সাম্প্ৰদায়িকতাৰ বীজ ৰোপণ কৰিব পাৰে।\n41. ভাৰতৰ সচিব হৈ থাকোতে মৰ্লিৰ ৰাজনৈতিক পৰামৰ্শদাতা কোন আছিল? তেওঁৰ মৃত্যুৰ বাবে কোন দায়ী আছিল?\nউত্তৰ: কৰ্ণেল কাৰ্জন ৱাইলীয়ে মৰ্লিৰ ৰাজনৈতিক উপদেষ্টা হিচাপে কাৰ্যনিৰ্বাহ কৰিছিল। মাদাউলাল ধিংৰাই তেওঁক লণ্ডনৰ গভৰ্ণৰ হাউচৰ সন্মুখত হত্যা কৰিছিল।\n42. কোন অধিৱেশনত কংগ্ৰেছে ভাৰতীয়সকলৰ বাবে স্বৰাজৰ দাবীত এটা প্ৰস্তাৱ গ্ৰহণ কৰিছিল? ৰাষ্ট্ৰপতি কোন আছিল?\nউত্তৰ: ১৯০৬ চনৰ ২১ নৱেম্বৰত কলিকতাত কংগ্ৰেছৰ অধিৱেশনে স্বৰাজক ভাৰতৰ বাবে দাবী জনায়। ৰাষ্ট্ৰপতি আছিল দাদা ভাই নুৰাজী।\n43. কংগ্ৰেছৰ উগ্ৰপন্থী নেতাসকলৰ দুটা নাম লিখক।\nউত্তৰ: দুয়োজন নেতা আছিল লালা লাজপত ৰয় আৰু বিপিন চন্দ্ৰ পাল।\n44. আন্দোলনৰ নেতাসকলক নিষ্ঠাৱান কৰি ৰাখিবলৈ লৰ্ড কাৰ্জনে কি কৰিছিল?\nউত্তৰ: বংগ বিভাজনৰ বিষয়ত, ব্ৰিটিছ চৰকাৰে কংগ্ৰেছৰ মধ্যপন্থী নেতাসকলৰ পৰা সমৰ্থন আশা কৰিছিল। এই নেতাসকলৰ আনুগত্য বজাই ৰখাৰ বাবে লৰ্ড কাৰ্জনে তেওঁলোকক বিভিন্ন উপাধি, পদ আৰু পদক প্ৰদান কৰিছিল। বিভাজনৰ বাবে সমৰ্থন লাভ কৰাৰ বাবে, মধ্যপন্থী কংগ্ৰেছ নেতাসকলক উচ্চ ন্যায়ালয়ত ন্যায়াধীশ, ব্ৰিটিছ সংসদৰ সদস্য আৰু ভাইচৰয় পৰিষদৰ সদস্য হিচাপে পদ প্ৰদান কৰা হৈছিল। ইয়াৰ স্বত্ত্বেও, কাৰ্জনে বিভাজন বিৰোধী আন্দোলন নিয়ন্ত্ৰণ কৰিবলৈ অক্ষম হৈছিল।\n45. স্বদেশী আন্দোলনত মহিলাৰ অংশগ্ৰহণৰ দুটা কাৰণ লিখক।\nউত্তৰ: স্বদেশী আন্দোলনৰ ফলত বাঙালী মহিলাসকলৰ মাজত আন্দোলনত সক্ৰিয়ভাৱে অংশগ্ৰহণ কৰাৰ আকাংক্ষাৰ সৃষ্টি হৈছিল। দুটা ঘটনাৰ ফলস্বৰূপে তেওঁলোক আন্দোলনত জড়িত হৈ পৰিছিল। সিহঁত আছিল:\ni. প্ৰফুল্ল চাকীৰ মৃত্যুদণ্ডৰ দিনা, প্ৰতিটো বাঙালী পৰিয়ালে উপবাস কৰিছিল। প্ৰতিটো পাকঘৰ বন্ধ কৰি দিয়া হৈছিল, আৰু সকলো মাতৃয়ে দিনটো শোকৰ অৱস্থাত কটাইছিল।\nii. দ্বিতীয় ঘটনাটোত বংগৰ বিভাজনৰ কঠোৰ সমালোচনাৰ বাবে “যুগন্তৰ”ৰ সম্পাদক ভূপেন্দ্ৰ নাথ দত্তক আৰক্ষীয়ে অত্যাচাৰ কৰিছিল। ঘটনাটোক লৈ কান্দি থকাৰ পৰিৱৰ্তে তেওঁৰ মাতৃ ভবনেেশ্বৰী দেৱীয়ে এক গণ আন্দোলনৰ আহ্বান জনায়। হাজাৰ হাজাৰ মহিলাই এই কাৰণটোসমৰ্থন কৰিবলৈ প্ৰদৰ্শন কৰিছিল।\n46. বংগ বিভাজনৰ বাবে লৰ্ড কাৰ্জনৰ চাৰিটা পইণ্ট কি আছিল?\nউত্তৰ: বংগ বিভাজনৰ বাবে লৰ্ড কাৰ্জনৰ চাৰিটা পইণ্ট কাৰ্যসূচী নিম্নলিখিত ধৰণৰ আছিল–\na. ৰাজশাহী, ঢাকা আৰু চাট্টাগ্ৰামক অসমলৈ সংযুক্ত কৰি, নতুন প্ৰদেশটোক ‘পূব বংগ আৰু অসম’ বুলি জনা যাব।\nb. ঢাকা হ’ব নতুন প্ৰদেশৰ ৰাজধানী।\nc. এজন লেফটেনেণ্ট গভৰ্ণৰে পূৱ বংগ আৰু অসমৰ প্ৰশাসনৰ দায়িত্ব ল’ব।\nd. অসমৰ ৰাজধানী শ্বিলঙৰ পৰা ঢাকালৈ স্থানান্তৰিত কৰা হ’ব।\n49. স্বদেশী আন্দোলনৰ পৰা লোকসকলক আঁতৰাই ৰাখিবলৈ ব্ৰিটিছ চৰকাৰে ব্ৰহ্মপুত্ৰ উপত্যকাত কি ৰাজহুৱা স্বাৰ্থৰ প্ৰকল্প হাতত লৈছিল?\nউত্তৰ: ব্ৰিটিছ চৰকাৰে ব্ৰহ্মপুত্ৰ উপত্যকাৰ বাসিন্দাসকলক স্বদেশী আন্দোলনৰ পৰা আঁতৰাই ৰাখিবলৈ চেষ্টা কৰিছিল। তেওঁলোকে এই উদ্দেশ্যৰ বাবে উপত্যকাটোত কিছু ৰাজহুৱা স্বাৰ্থৰ কাম কৰিছিল। এইবোৰ নিম্নলিখিত আছিল:\ni. কলিকতা বিশ্ববিদ্যালয়ৰ প্ৰৱেশ পৰীক্ষাৰ পাঠ্যক্ৰমত অসমভাষা আৰু সাহিত্য অন্তৰ্ভুক্ত কৰা হৈছিল।\nii. কটন মহাবিদ্যালয়ক এক মানক প্ৰতিষ্ঠান হিচাপে গঢ়ি তুলিবলৈ, প্ৰতিটো বিষয়ৰ বাবে স্নাতক শ্ৰেণী খোলা হৈছিল।\niii. ব্ৰহ্মপুত্ৰ উপত্যকাত মৌজাদাৰী ব্যৱস্থা ৰূপায়ণ কৰা হৈছিল।\niv. এটা বাৰ দফা ভূমি বন্দোবস্ত কাৰ্যকৰী কৰা হৈছিল।\nGet notes of other chapters of SEBA Class 10 History (Social Science)


We are stand with Assam police! 'আত্মৰক্ষাৰ বাবে আৰক্ষীয়ে গুলী চলাবলগীয়া হোৱাটো কোনো বেয়া কথা নহয়'- এনকাউণ্টাৰৰ সন্দৰ্ভত মুখ্যমন্ত্ৰীৰ স্পষ্টীকৰণ we-are-stand-with-assam-police-says-cm-himanta-biswa-sarma-hb– News18 assam\nWe stand with Assam police! 'আত্মৰক্ষাৰ বাবে আৰক্ষীয়ে গুলী চলাবলগীয়া হোৱাটো কোনো বেয়া কথা নহয়'- এনকাউণ্টাৰৰ সন্দৰ্ভত মুখ্যমন্ত্ৰীৰ স্পষ্টীকৰণ\nবৃহস্পতিবাৰে এনকাউণ্টাৰৰ সন্দৰ্ভত সদনৰ মজিয়াত বিৰোধী দলপতি দেৱব্ৰত শইকীয়াৰ এক প্ৰশ্নৰ উত্তৰত সৰৱ হৈ পৰে মুখ্যমন্ত্ৰী হিমন্ত বিশ্ব শৰ্মা।\nআৰক্ষীৰ এনকাউণ্টাৰকলৈ শেহতীয়াকৈ উত্তপ্ত হৈ পৰিছে ৰাজ্যৰ ৰাজনীতি। বিশেষকৈ সদনৰ মজিয়াত এই সন্দৰ্ভত শাসকপক্ষৰ পৰা স্পষ্টীকৰণ বিচাৰিছে বিৰোধী AIUDF আৰু কংগ্ৰেছে। আনকি মানৱ অধিকাৰ আয়োগেও এনকাউণ্টাৰৰ বিৰোধিতা কৰি ৰুজু কৰিছে নিজাববীয়া গোচৰ। বৃহস্পতিবাৰে এনকাউণ্টাৰৰ সন্দৰ্ভত সদনৰ মজিয়াত বিৰোধী দলপতি দেৱব্ৰত শইকীয়াৰ এক প্ৰশ্নৰ উত্তৰত সৰৱ হৈ পৰে মুখ্যমন্ত্ৰী হিমন্ত বিশ্ব শৰ্মা।\nমুখ্যমন্ত্ৰী শৰ্মাই কয় যে, 'আৰক্ষীয়ে আত্মৰক্ষা কৰিবলৈ অপৰাধীলৈ গুলী কৰিবলগীয়া হোৱাটো কোনো বেয়া কথা নহয়। কাৰণ অপৰাধীক সেই সময়ত অপৰাধীক আইন বুজাবলৈ সময় নাথাকে। CRPC য়ে যিখিনি অধিকাৰ আৰক্ষীক দিছে সেইমতেই কাম কৰা হৈছে। মোৰ কাৰ্যকালত এতিয়ালৈকে ৫০৪ জন গৰু চোৰাং ব্যৱসায়ীক গ্ৰেপ্তাৰ কৰা হৈছে। আৰক্ষীয়ে ইচ্ছা কৰিলে গুলীয়াই মাৰিব পাৰিলেহেতেন। কিন্তু আৰক্ষীক সেই ক্ষমতা আমি যেতিয়াই তেতিয়াই দিব নোৱাৰো।'\nমুখ্যমন্ত্ৰীগৰাকীয়ে লগতে কয় যে, 'আইনৰ ক্ষমতাৰ ওপৰতেই আৰক্ষীয়ে কাম কৰিছে। আৰক্ষীয়ে আইন ভংগ কৰিলে আৰক্ষীকো আমি প্ৰশ্ন কৰিম। মৰিগাঁৱৰ পঠাৰ দৰে নৃশংস হত্যাকাৰী,ধৰ্ষণকাৰীয়ে আৰক্ষীৰ জিম্মাৰ পৰা পলাবলৈ ল'লে আৰক্ষীয়ে ভৰিত গুলীয়াবলৈ বাধ্য। আইনৰ শাসন চলিছে আৰু আইনৰ মতেই সকলো চলিব।'\n'আৰক্ষীয়ে আইনমতে কৰা কামৰ বাবে সদনে ধন্যবাদ নিদি মানৱ অধিকাৰৰ ওপৰত প্ৰশ্ন কৰাটো সঠিক নহয়। আমি অসম আৰক্ষীৰ লগত থিয় হ'ম। আৰক্ষীয়ে যিটো বেয়া কৰিব তাকো সমানে ধিক্কাৰ দিয়া হ'ব। অসম আৰক্ষীক বিগত দুমাহত কৰা কামৰ বাবে মই ধন্যবাদ আৰু কৃতজ্ঞতা জনাইছো। লগতে ডিজিপি,এডিজিপিক আহ্বান যাতে কোনো নিৰপৰাধী, নিৰ্দোষী লোকে আৰক্ষীৰ পৰা শাস্তি নাপায়।'\nসদনত মুখ্যমন্ত্ৰীগৰাকীয়ে 'We are stand with Assam police' বুলিও স্পষ্ট কৈ যুক্তি হৈছে। 'আৰক্ষীক যিমান সম্ভৱ স্বাধীনতা দিয়া হৈছে। গতিকে আৰক্ষীক আইন-শৃংখলা নিয়ন্ত্ৰণ,অনুসন্ধান আদিত সকলোৱে সহযোগিতা কৰক। বহিঃৰাজ্যৰ পৰা চোৰাং গৰু,চোৰাং সুৰা আহিলে সীমান্তৰ চকীতে বন্ধ কৰিব লাগিব। অসমত সোমাব নোৱাৰিলে পুলিচে গোচৰ পঞ্জীয়নেই কৰিব নালাগে।'- মন্তব্য হিমন্ত বিশ্ব শৰ্মাৰ।\nFirst published: July 15, 2021, 12:17 IST\nAssam AssemblyAssam PoliceCM Himanta Biswa sarmaWe are stand with Assam police


গ্ৰীষ্মকালীন অলিম্পিক ২০১৬ত ভাৰত - অসমীয়া ৱিকিপিডিয়া\n(২০১৬ গ্ৰীষ্মকালীন অলিম্পিকত ভাৰতৰ পৰা পুনঃনিৰ্দেশিত)\nঅলিম্পিক গেমছত ভাৰতবৰ্ষ\n২০১৬ গ্ৰীষ্মকালীন অলিম্পিক, ৰিঅ' ডি জেনেৰিঅ'ত\n১১৮ জন ১৫ টা ক্ৰীড়াত\nস্থান: ৬১ স্বৰ্ণ\nভাৰতে ৫ৰ পৰা ২১ আগষ্ট ২০১৬লৈ ব্ৰাজিলৰ ৰিঅ' দ্য জেনেৰিঅ'ত অনুষ্ঠিত হৈ থকা ২০১৬ গ্ৰীষ্মকালীন অলিম্পিকত অংশগ্ৰহণ কৰিছে। ১৯০০ চনত পেৰিছত অনুষ্ঠিত গ্ৰীষ্মকালীন অলিম্পিকত ভাৰতৰ অংশগ্ৰহন সম্পৰ্কে আনুষ্ঠানিক বিতাণ্ডা আছে যদিও ১৯২০ চনৰে পৰা অনুষ্ঠিত প্ৰতিখন গ্ৰীষ্মকালীন অলিম্পিকতেই ভাৰতে অংশগ্ৰহণ কৰি আহিছে।\nএইবাৰ ভাৰতীয় অলিম্পিক এছচিয়েছনে অলিম্পিকলৈ গ্ৰীষ্মকালীন অলিম্পিক ইতিহাসত বৰ্তমানলৈকে ৰাষ্ট্ৰখনৰ পৰা সৰ্ব বৃহৎ ৰাষ্ট্ৰীয় দল (সৰ্বমুঠ ১১৮ জন ক্ৰীড়াবিদ; ২০১২ চনৰ ৮৩ জনীয়া দলটোতকৈ ৩৫ জন অধিক) প্ৰেৰণ কৰিছে।\nপদক বিজয়ী[সম্পাদনা কৰক]\nঅতিৰিক্ত তথ্য: 2016 Summer Olympics medal table\n2 ৰূপ পদক সিন্ধু, পি. ভি.পি. ভি. সিন্ধু বেডমিণ্টন মহিলাৰ একক ১৯ আগষ্ট\n৩ ব্ৰঞ্জ পদক মালিক, সাক্ষীসাক্ষী মালিক কুস্তি মহিলাৰ ফ্ৰীষ্টাইল ৬৮ কি.গ্ৰা. ১৭ আগষ্ট\nআৰ্চাৰী ১ ৩ ৪ ৩\nএথলেটিকছ ১৭ ১৭ ৩৪ ১৯\nবেডমিণ্টন ৩ ৪ ৭ ৪\nবক্সিং ৩ ০ ৩ ৩\nফিল্ড হকী ১৬ ১৬ ৩২ ২\nগ'ল্ফ ২ ১ ৩ ২\nজিমনাষ্টিক ০ ১ ১ ৫\nজুডু ১ ০ ১ ১\nৰ'য়িং ১ ০ ১ ১\nশ্বুটিং ৯ ৩ ১২ ১১\nসাতুৰ ১ ১ ২ ২\nটেবুল টেনিছ ২ ২ ৪ ২\nটেনিছ ২ ২ ৪ ৩\nভাৰোত্তোলন ১ ১ ২ ২\nকুস্তি ৫ ৩ ৮ ৮\n↑ "Abhinav Bindra chosen as India’s flagbearer at Rio 2016 Olympics". The Indian Express. 12 July 2016. http://indianexpress.com/article/sports/sport-others/abhinav-bindra-chosen-as-indias-flagbearer-at-rio-2016-olympics-2845696/। আহৰণ কৰা হৈছে: 12 July 2016.\n"https://as.wikipedia.org/w/index.php?title=গ্ৰীষ্মকালীন_অলিম্পিক_২০১৬ত_ভাৰত&oldid=161601"ৰ পৰা সংকলিত\nএই পৃষ্ঠাখন ২২ আগষ্ট, ২০১৬ তাৰিখে ২১:৫৬ বজাত অন্তিম সংশোধন কৰা হৈছিল।


অসমীয়াৰ কফিন কোনে সাজিছে? – বিৰিয়া Biriyaa\nৰ ক্তি ম গো স্বা মী 11 মাহ ago\nঅসম ‘কাশ্মীৰ’ হ’ব নহয়, অসমক কাশ্মীৰ বনাইহে এৰিব। উন্মুক্ত, উদং সীমান্ত ব্যৱস্থাৰে বাংলাদেশীবোৰক এফালে হাত বাউল দি মাতিব আনহাতে এন. আৰ. চি. অথবা ‘আধাৰ’ ত কোটি-কোটি টকা ব্যয় কৰি বাংলাদেশী বিতাৰণ অথবা নাগৰিকত্ব বিষয়টো সুস্থিৰ কৰাৰ ভেকোভাওনা কৰিব।\nধোবাং-বাং সীমান্ত লৈ প্ৰগতিৰ শ্ল’গান দিয়া আৰু দেহৰ ওপৰে ছ্যুট-টাই পিন্ধি তলে নাঙঠ হৈ থকা একেই কথা। পাষণ্ডহঁতে মাইকটোৰ পেটতো ধৰি আটাহ পাৰে এইবুলি যে, অসমৰ ইমানটা সমষ্টি অমুক চনত বাংলাদেশী মুছলমানৰ হাতলৈ যাব। কথাটো হয়। নাযাবইবা কেলেই। অলগদ্ধ গৃহস্থৰ দৰে খেতি কৰি বাৰীৰ জপনা খোলা ৰাখিলে ভাল খাদ্যৰ আশাত জাকে জাকে গৰু ঘৰ সোমাবই। ইয়াত গৰুক দোষ দি লাভ নাই।\nকোন পাকত সেই কফিনত শেষ গজাল মাৰি পৰিয়ালসহ নিজৰ সন্তানৰ সু-ভৱিষ্যৎ গঢ়িবলৈ পলকতে অদৃশ্য হ’ব, আমি সাধাৰণ ৰাইজে ধৰিবই নোৱাৰিম। আমি মাথো আপোনালোকে যিখন কাশ্মীৰ অসমত বনাম বুলি উঠি পৰি লাগিছে তাত দশক দশকলৈ জ্বলি পুৰি মৰিম। এটা জাতিয়ে অস্তিত্বৰ শেষ যুঁজত মৰণপন লৈ যুঁজিব!\nঅসমৰ খেতি মাটি বনাঞ্চল শেষ হোৱাৰ উপক্ৰম এতিয়া, আৰু কিমান দিনলৈ অসমৰ বৰ জপনাখন খোলা ৰাখিব? হেৰৌ নেতাগণ, আপোনালোক ৰাইজৰ টকাৰে ধনী হোৱা মানুহ অথচ ৰাইজৰ বাবেই কফিন বনাই আছে। কোন পাকত সেই কফিনত শেষ গজাল মাৰি পৰিয়ালসহ নিজৰ সন্তানৰ সু-ভৱিষ্যৎ গঢ়িবলৈ পলকতে অদৃশ্য হ’ব, আমি সাধাৰণ ৰাইজে ধৰিবই নোৱাৰিম। আমি মাথো আপোনালোকে যিখন কাশ্মীৰ অসমত বনাম বুলি উঠি পৰি লাগিছে তাত দশক দশকলৈ জ্বলি পুৰি মৰিম। এটা জাতিয়ে অস্তিত্বৰ শেষ যুঁজত মৰণপন লৈ যুঁজিব! নাজানো অনাগত ক’ত দশকলৈ যুঁজিব! নিজৰ সীমান্ত সুৰক্ষা দিব নোৱাৰা এখন দেশৰ বাসিন্দা আমি।\nসীমান্ত সুৰক্ষাৰ দাবীত সাধাৰণ জনগণে প্ৰাণ দিবলগীয়া দেশৰ নাগৰিক আমি। আমাক ‘ৰাফেল’ লাগে, কিন্তু আমাক সু-উচ্চ, দুৰ্ভেদ্য কাঁটাটাৰো লাগে। ঘৰৰ ভিতৰত গোপনে খোঁপনি লোৱা লক্ষ লক্ষ শত্ৰুক দেশান্তৰ কৰি নিজৰ দেশ, এটা জাতিক নিশ্চিত ভয়াৱহ সংকটৰ পৰা উদ্ধাৰ কৰিব পৰা ‘ৰাফেল’ সদৃশ কোনো ৰাজনৈতিক মচিহা আমি কেতিয়াবা পামনে? দশক দশক ধৰি দেখি অহা এই ধুৰন্ধৰ নেতাবোৰৰ ঘৃণনীয় কাম আৰু নিজৰ মাটিৰে কৰা বিভৎস লজ্জাহীন ৰাজনীতিয়ে আমাক নি:শেষ কৰিব। দোষ চৰকাৰে বনাই থোৱা মুক্ত পথেৰে আমাৰ ঘৰত সোমোৱা বাংলাদেশীৰ নে আমি গঢ়া আমাৰ চৰকাৰবোৰৰ যি এই সুযোগকণ বাংলাদেশীক দি নিজৰ ৰাজপাট ভোগৰ বাট মুকলি কৰি আছে??? যোৱা ৭০ দশক ধৰি আমি ভুগিলো এক ৰাজনৈতিক সমাধানৰ আশাত। যোৱা ৭০ বছৰে আমি ৰামঠগন খালো। এই আশাত থাকিলে আৰু ৭০ বচৰলৈ আকৌ ঠগ খাম। আৰু ভয়াৱহ হ’ব অসমীয়াৰ বাবে সময়। আমি কি কৰিম তাক ভবা আৰু কৰাৰ সময় এতিয়া যদি নহয় তেনেহ’লে আৰু কেতিয়াও নহয় ? কিমান ঠগিবলৈ দিম নিজক, অসমক, অসমীয়াৰ অস্তিত্বক?\nৰ ক্তি ম গো স্বা মী\nজনমুখী সংগীত শিল্পী, সমকালীন টিপ্পনীকাৰ আৰু বিৰিয়াৰ নিয়মীয়া স্তম্ভ লেখক।\nPrevious সামাজিক গণমাধ্যমত অসামাজিক আচৰণ : বিপন্ন নাৰীৰ মৰ্য্যাদা\nNext যুঁজখন কাৰ বিপক্ষে?


থমাছ কাপত খিতাপ জয়েৰে ভাৰতৰ স্বৰ্ণিল ইতিহাস - সাহিত্য ডট অৰ্গ\nথমাছ কাপত খিতাপ জয়েৰে ভাৰতৰ স্বৰ্ণিল ইতিহাস\nলেখক- দীপাঞ্জন কাশ্যপ\n‘থমাছ কাপ’ক বেডমিণ্টনৰ পুৰুষ শাখাৰ বিশ্বকাপ বুলি অভিহিত কৰা হয়। থমাছ কাপৰ ৭৩ বছৰীয়া ইতিহাসত ভাৰতে এইবেলি পোনপ্ৰথমবাৰলৈ খিতাপ জয় কৰি ইতিহাসৰ পাতত এক নতুন অধ্যায়ৰ সূচনা কৰে। ফাইনেলত ভাৰতে যোৱাবাৰৰ বিজয়ী তথা ১৪বাৰকৈ খিতাপ দখল কৰা শক্তিশালী ইণ্ডোনেছিয়াক পৰাস্ত কৰি স্বৰ্ণ পদক জয় কৰে। ভাৰতে ১৯৫২, ১৯৫৫ আৰু ১৯৭৯ চনত ছেমি ফাইনেলত উপনীত হৈছিল আৰু সেয়াই আছিল প্ৰতিযোগিতাখনত ভাৰতৰ পূৰ্বৰ শ্ৰেষ্ঠ প্ৰদৰ্শন।\n৩২তম সংখ্যক থমাছ কাপ এইবাৰ থাইলেণ্ডৰ বেংকক চহৰত ৮মে’ৰ পৰা ১৫ মে’লৈ অনুষ্ঠিত হৈছিল। প্ৰতিযোগিতাখন তৃতীয়বাৰলৈ আয়োজনৰ দায়িত্ব লাভ কৰিছিল থাইলেণ্ডে। উল্লেখযোগ্য যে, থমাছ কাপৰ সমান্তৰালকৈ মহিলা খেলুৱৈৰ বাবেও ‘উবেৰ কাপ’ অনুষ্ঠিত হয় (ছাইনা নেহৱাল, পি ভি সিন্ধু, জ্বালা গুট্টা, অশ্বিনী পোনাপ্পাৰ দৰে তাৰকাখচিত ভাৰতীয় দলে ২০১৪ আৰু ২০১৬ চনত দুবাৰকৈ উবেৰ কাপৰ ব্ৰঞ্জৰ পদক জয় কৰিবলৈ সক্ষম হৈছিল)। দুয়োখন প্ৰতিযোগিতা ১৬টা দলক চাৰিটা গ্ৰুপত ভাগ কৰি আয়োজন কৰা হয়। থমাছ কাপৰ পূৰ্বৰ বিজয়ী দলবোৰ আছিল ইণ্ডোনেছিয়া (১৪ বাৰ), চীন (১০ বাৰ), মালয়েছিয়া (৫ বাৰ), জাপান আৰু ডেনমাৰ্ক (উভয়ে এবাৰকৈ)। এইবাৰৰ জয়েৰে ষষ্ঠখন দেশ হিচাপে খিতাপত চুম্বন আঁকিবলৈ সক্ষম হয় ভাৰত।\nআৰম্ভণিতে থমাছ কাপ তিনি বছৰৰ অন্তৰালত অনুষ্ঠিত হৈছিল যদিও ১৯৮৪ চনৰপৰা দুবছৰৰ মূৰে মূৰে অনুষ্ঠিত কৰাৰ সিদ্ধান্ত লোৱা হয়। ১৯৮২ চনলৈ শ্ৰেষ্ঠত্ব প্ৰতিপন্ন কৰিবলৈ দুটা দলৰ মাজত নখন (৫খন ছিংগলছ আৰু ৪খন ডাবলছ)কৈ খেল খেলোৱা হৈছিল। কিন্তু, ১৯৮৪ চনৰপৰা নখনৰ পৰিৱৰ্তে পাঁচখন (৩খন ছিংগলছ আৰু ২খন ডাবলছ)লৈ খেলৰ সংখ্যা হ্ৰাস কৰা হয়। ১৯৫২ চনত পোনপ্ৰথমবাৰলৈ ভাৰতে ছেমি ফাইনেলত প্ৰৱেশ কৰোঁতে ত্ৰিলোক নাথ শেঠ আৰু দেবিন্দৰ মোহন লালে সুন্দৰ খেল প্ৰদৰ্শন কৰিছিল। একেদৰে ১৯৫৫ চনত ভাৰতে ছেমি ফাইনেলত উপনীত হোৱাৰ মূলতে আছিল নান্দু নাটেকাৰৰ দমনীয় প্ৰদৰ্শন। ১৯৭৯ চনত ছেমি ফাইনেল খেলা ভাৰতীয় দলটোত সেই সময়ৰ বিশ্ব বেডমিণ্টনৰে আগশাৰীৰ খেলুৱৈ ছৈয়দ মোডী আৰু প্ৰকাশ পাডুকন আছিল।\nকোৱা বাহুল্য যে ওপৰত উল্লিখিত খেলুৱৈসকলৰ লগতে বিমল কুমাৰ, পুলেলা গোপীচান্দ, দীপাংকৰ ভট্টাচাৰ্য, অপৰ্ণা পোপাট, অনুপ শ্ৰীধৰ, চেতন আনন্দ আদিয়ে বিভিন্ন প্ৰতিযোগিতাত ব্যক্তিগতভাৱে পদক অৰ্জন কৰিলেও দলীয় প্ৰতিযোগিতা যেনে থমাছ কাপ, উবেৰ কাপ বা ছুডিৰমান কাপত সফলতা লাভ কৰিব পৰা নাছিল। তাৰ প্ৰধান কাৰণ আছিল ভাৰতৰ পুৰুষ বা মহিলা কোনো এটা দলতে একে সময়তে চাৰি-পাঁচজন বিশ্বমানৰ খেলুৱৈ উপস্থিত নাছিল। কেইবাজনো পুৰুষ খেলুৱৈয়ে বিশ্ব চেম্পিয়নশ্বিপ, অল ইংলেণ্ড অ’পেন, কমলৱেলথ গেমছ, এছিয়ান গেমছ আৰু বেডমিণ্টন বিশ্ব ফেডাৰেশ্যনৰ স্বীকৃতিপ্ৰাপ্ত বিভিন্ন চুপাৰ ছিৰিজ আৰু গ্ৰেণ্ড প্ৰিস্কত পদক লাভ কৰিছিল যদিও মহিলা বেডমিণ্টন ক্ষেত্ৰখনৰ অৱস্থা আছিল পুতৌ লগা। সঁচা কথা ক’বলৈ গ’লে হকী আৰু ক্ৰিকেট বলীয়া দেশ ভাৰতত বেডমিণ্টনে নব্বৈ দশক বা তাৰ পৰৱৰ্তী সময়তো প্ৰধান খেলৰ শাৰীলৈ উন্নীত হ’ব পৰা নাছিল। ভাৰতীয় বেডমিণ্টন দলৰ বৰ্তমানৰ যি বিশ্বমানৰ প্ৰদৰ্শন আৰু জনপ্ৰিয়তা, সেই পৰিৱেশ সৃষ্টিত কিন্তু ছাইনা নেহৱালৰ অৱদান অপৰিসীম। যি সময়ত ভাৰতীয় বেডমিণ্টনৰ গ্ৰাফডাল নিম্নগামী হ’বলৈ আৰম্ভ কৰিছিল, সেই সময়তে প্ৰায় একক প্ৰচেষ্টাৰে পিতৃ-মাতৃৰ সহযোগত ছাইনাই প্ৰফেচনেল বেডমিণ্টনত পদাৰ্পণ কৰিছিল। ২০০৬ চনত বিশ্ব দৰবাৰত পদাৰ্পণ কৰাৰ পৰাই ছাইনাৰ প্ৰদৰ্শন আছিল চকুত লগা। সেই সময়ত প্ৰায় অপ্ৰতিৰোধ্য চীনা খেলুৱৈসকলক ইখনৰ পিছত সিখন প্ৰতিযোগিতাত পৰাস্ত কৰি ছাইনাই সমগ্ৰ বিশ্বৰ দৃষ্টি আকৰ্ষণ কৰিছিল। ২০০৮ চনৰ বেইজিং অলিম্পিকত প্ৰথমগৰাকী ভাৰতীয় হিচাপে বেডমিণ্টনৰ কোৱাৰ্টাৰ ফাইনেলত উপনীত হৈ অভিলেখ ৰচিছিল ছাইনাই। সেয়াই আৰম্ভণি। পৰৱৰ্তী সময়ত পুৰুষ আৰু মহিলা উভয় শাখাতে কেইবাজনো উদীয়মান খেলুৱৈয়ে কম সময়ৰ ভিতৰতে বিশ্বমানৰ খেলুৱৈৰ শাৰীলৈ উন্নীত হয়; আৰু বৰ্তমান প্ৰতিজন ভাৰতীয়ই গৰ্ব কৰিব পৰাকৈ প্ৰায় সকলো প্ৰতিযোগিতাতে পদক লাভ কৰিবলৈ তেওঁলোক সক্ষম হৈছে।\nএইবাৰ থমাছ কাপত ভাৰতক চাইনিজ টাইপে, জাৰ্মানী আৰু কানাডাৰ সৈতে ‘গ্ৰুপ চি’ত ৰখা হৈছিল। থমাছ কাপলৈ নিৰ্বাচিত হোৱাৰ সময়ত ভাৰতীয় দলৰ দলগত স্থান আছিল ‘ন’। বিশ্ব ৰেংকিং, বিগত সময়ৰ প্ৰদৰ্শন আৰু ঘৰুৱা নিৰ্বাচনী ট্ৰায়েলত কৰা প্ৰদৰ্শনৰ ওপৰত ভিত্তি কৰি ভাৰতীয় দলত সৰ্বমুঠ দহজন খেলুৱৈ (চাৰিজন ছিংগলছ আৰু ছজন ডাবলছ) অন্তৰ্ভুক্ত কৰা হৈছিল। ছিংগলছৰ বাবে দলত স্থান পাইছিল লক্ষ্য সেন (বিশ্ব ৰেংক ৯), কিডাম্বি শ্ৰীকান্ত (১১), এইচ. এছ. প্ৰণয় (২৩) আৰু প্ৰিয়াংশু ৰাজাৱট (৮৩)। বিশ্ব ৰেংকিং আৰু বিগত সময়ত কৰা উন্নত প্ৰদৰ্শনৰ সুবাদত লক্ষ্য, শ্ৰীকান্ত আৰু প্ৰণয়ে পোনপটীয়াকৈ যোগ্যতা অৰ্জন কৰাৰ বিপৰীতে প্ৰিয়াংশোৱে নিৰ্বাচনী ট্ৰায়েলত বিজয়ী হৈ থমাছ কাপ দলত অন্তৰ্ভুক্ত হৈছিল। ডাবলছত অন্তৰ্ভুক্ত খেলুৱৈসকল আছিল স্বাতিকচাইৰাজ ৰানকিৰেড্ডী (বিশ্ব ৰেংক ৭), চিৰাগ চেট্টি (৭), অৰ্জুন এম. আৰ. (৩৮), ধ্ৰুৱ কাপিলা (৩৮), কৃষ্ণ প্ৰসাদ গাৰাগা (৪৫) আৰু বিষ্ণুবৰ্দ্ধন পানজলা (৪৫)। বিশ্ব ৰেংকিং ১৫ৰ ভিতৰত থকা বাবে স্বাতিক আৰু চিৰাগৰ যুটিয়ে পোনপটীয়া যোগ্যতা অৰ্জন কৰিছিল।\nগ্ৰুপৰ তুলনামূলকভাৱে দুৰ্বল প্ৰতিদ্বন্দ্বী জাৰ্মানী আৰু কানাডাক ৫-০ ব্যৱধানত অনায়াসে পৰাস্ত কৰি ভাৰত কোৱাৰ্টাৰ ফাইনেললৈ উন্নীত হোৱাটো নিশ্চিত হৈছিল। তৎসত্ত্বেও গ্ৰুপৰ শক্তিশালী দল চাইনিজ টাইপেক পৰাস্ত কৰিব পাৰিলে গ্ৰুপৰ পৰা প্ৰথমটো দল হিচাপে কোৱাৰ্টাৰ ফাইনেললৈ যোগ্যতা অৰ্জনৰ সুযোগ আছিল ভাৰতৰ। পিছে ভাৰত চাইনিজ টাইপেৰ হাতত ২-৩ ব্যৱধানত পৰাস্ত হয়। শ্ৰীকান্ত আৰু প্ৰণয় দ্বিতীয় আৰু পঞ্চম খেলত জয়ী হ’লেও লক্ষ্য, স্বাতিক-চিৰাগ আৰু অৰ্জুন-ধ্ৰুৱ প্ৰথম, দ্বিতীয় আৰু চতুৰ্থ খেলত পৰাস্ত হয়। কোৱাৰ্টাৰ ফাইনেলত ভাৰত শক্তিশালী মালয়েছিয়াৰ সন্মুখীন হয়। তুমূল প্ৰতিদ্বন্দ্বিতাৰ অন্তত ভাৰতে মালয়েছিয়াক ৩-২ ব্যৱধানত পৰাস্ত কৰি ছেমি ফাইনেলৰ বাট মুকলি কৰে। লক্ষ্য পুনৰবাৰ প্ৰথমখন খেলত পৰাস্ত হ’লেও স্বাতিক-চিৰাগে দ্বিতীয়খন খেলত জয়লাভ কৰি সমতা স্থাপন কৰে। শ্ৰীকান্তে তৃতীয়খন খেলত জয়ী হোৱাৰ বিপৰীতে অৰ্জুন-ধ্ৰুৱ চতুৰ্থখন খেলত পৰাস্ত হয়। পঞ্চম তথা নিৰ্ণায়ক খেলত প্ৰণয়ে সহজ জয় অৰ্জন কৰি ইতিহাস ৰচনা কৰে। উল্লেখযোগ্য যে ছেমি ফাইনেলত উপনীত হোৱাৰ সুবাদত ভাৰতে থমাছ কাপত প্ৰথমবাৰলৈ অন্ততঃ ব্ৰঞ্জৰ পদক লাভ কৰাটো নিশ্চিত হয় (ভাৰতে ১৯৫২, ১৯৫৫ আৰু ১৯৭৯ চনতো ছেমি ফাইনেল পৰ্যন্ত আগুৱাই যদিও সেই সময়ত ছেমি ফাইনেলৰ বিজিত দলে পদক লাভ কৰা নাছিল)৷\nছেমি ফাইনেলত ভাৰত সন্মুখীন হয় তাৰকাখচিত তথা ২০১৬ চনৰ বিজয়ী দল ডেনমাৰ্কৰ। প্ৰথমখন ছিংগলছত লক্ষ্য বিশ্বক্ৰমৰ শীৰ্ষস্থানৰ খেলুৱৈ ভিক্টৰ অ্যাক্সেলচনৰ হাতত ১৩-২১, ১৩-২১ ব্যৱধানত ধৰাশায়ী হয়। প্ৰথমখন ডাবলছত স্বাতিক-চিৰাগে সুন্দৰ খেল প্ৰদৰ্শন কৰি ২১-১৮, ২১-২৩, ২২-২০ ব্যৱধানত জয় সাব্যস্ত কৰে। দ্বিতীয়খন ছিংগলছত শ্ৰীকান্তে সুন্দৰ প্ৰদৰ্শনৰ ধাৰা অব্যাহত ৰাখি বিশ্বক্ৰমৰ তৃতীয় স্থানৰ খেলুৱৈ এণ্ডাৰ্ছ এণ্টনচনক ২১-১৮, ১২-২১, ২১-১৫ ব্যৱধানত পৰাস্ত কৰি ভাৰতক ২-১ৰ অগ্ৰগতি প্ৰদান কৰে। পিছে অৰ্জুন-ধ্ৰুৱ পুনৰবাৰ দ্বিতীয়খন ডাবলছত ১৪-২১, ১৩-২১ ব্যৱধানত পৰাস্ত হোৱাত প্ৰবল উত্তেজনাপূৰ্ণ পঞ্চম তথা অন্তিমখন খেললৈ সকলোৱে উৎকণ্ঠাৰে অপেক্ষা কৰিবলগীয়া হয়। প্ৰণয়ে গোৰোহাৰ আঘাতৰ সমস্যা লৈও শীতল মস্তিষ্কৰে খেলি বিশ্বক্ৰমৰ ত্ৰয়োদশ স্থানৰ ৰছমাছ জেমকক ১৩-২১, ২১-৯, ২১-১২ ব্যৱধানত পৰাস্ত কৰি ৭৩ বছৰীয়া থমাছ কাপৰ ইতিহাসত ভাৰতক প্ৰথমবাৰলৈ ফাইনেলত উপনীত কৰোৱায়।\n১৫ মে’ত অনুষ্ঠিত হোৱা ফাইনেলত ভাৰতৰ সন্মুখত আছিল বিগত বৰ্ষৰ বিজয়ী তথা অত্যন্ত শক্তিশালী দল ইণ্ডোনেছিয়া। ইতিমধ্যে মালয়েছিয়া আৰু ডেনমাৰ্কৰ দৰে বিশ্বক্ৰমত ভাৰতৰ আগত থকা দলক পৰাস্ত কৰি ভাৰতীয় খেলুৱৈসকলৰ আত্মবিশ্বাস তুংগত আছিল। ফাইনেলৰ প্ৰথমখন খেলত আৰম্ভণিতে পিছপৰিও দুৰ্দান্ত প্ৰদৰ্শনেৰে লক্ষ্যই বিশ্বক্ৰমৰ পঞ্চম স্থানৰ তথা টকিঅ’ অলিম্পিক ২০২০ৰ ব্ৰঞ্জৰ পদক জয়ী এণ্টনি ছিনিছুকা জিণ্টিঙক ৮-২১, ২১-১৭, ২১-১৬ ব্যৱধানত পৰাস্ত কৰি গুৰুত্বপূৰ্ণ জয় অৰ্জন কৰে। দ্বিতীয়খন খেল আছিল স্বাতিক-চিৰাগৰ অগ্নিপৰীক্ষা স্বৰূপ। কিয়নো সন্মুখত আছিল বিশ্বৰ শীৰ্ষতম ডাবলছ যুটি মহম্মদ এহচান আৰু কেভিন সঞ্জয় চুকামুলজো। অবিশ্বাস্য খেল প্ৰদৰ্শন কৰি চাৰিটাকৈ ‘মেটছ্ পইণ্ট’ বচাই স্বাতিক-চিৰাগে ১৮-২১, ২৩-২১, ২১-১৯ ব্যৱধানত অপ্ৰত্যাশিত জয় সাব্যস্ত কৰে আৰু ভাৰতক ২-০ৰ অগ্ৰগতি প্ৰদান কৰে। উল্লেখ্য যে এই জয়ৰ পূৰ্বে এহচান-সঞ্জয়ৰ বিপক্ষে আটাইকেইবাৰ মুখামুখিতে স্বাতিক-চিৰাগ পৰাস্ত হৈছিল। তৃতীয়খন খেলত শ্ৰীকান্তৰ সন্মুখত অৱতীৰ্ণ হৈছিল বিশ্বক্ৰমৰ অষ্টম স্থানৰ জনাথন ক্ৰিষ্টি। শ্ৰীকান্তে ক্ৰিষ্টিক আৰম্ভণিৰেপৰা সুন্দৰ খেলেৰে ব্যতিব্যস্ত কৰি ৰাখি ২১-১৫, ২৩-২১ ব্যৱধানত পৰাস্ত কৰি পোনপটীয়া ৩-০ জয়েৰে স্বৰ্ণ জয়ৰ ইপ্সিত লক্ষ্যত ভাৰতক উপনীত কৰোৱায়। সমগ্ৰ ভাৰততে এই বিজয়ে উৎসৱমুখৰ পৰিৱেশৰ সৃষ্টি কৰে। অবিশ্বাস্য খেল প্ৰদৰ্শন কৰি শ্ৰীকান্ত আৰু প্ৰণয়ে প্ৰতিযোগিতাৰ আটাইকেইখন খেলতে জয়লাভ কৰে। স্বাতিক-চিৰাগৰ দুৰ্দান্ত প্ৰদৰ্শন চিৰস্মৰণীয় হৈ ৰ’ব তথা ই ভৱিষ্যতে আৰু অধিক সফলতা লাভৰ ক্ষেত্ৰত অনুপ্ৰেৰণা যোগাব। ভাৰতীয় বেডমিণ্টন দলৰ ঐতিহাসিক বিজয়ৰ ক্ষণত ভাৰত চৰকাৰৰ যুৱ কল্যাণ আৰু ক্ৰীড়া মন্ত্ৰণালয়ে দলটিলৈ ১ কোটি টকাৰ পুৰস্কাৰ ঘোষণা কৰিছে; লগতে দলৰ প্ৰশিক্ষক তথা বিষয়ববীয়াৰ বাবেও ২০ লাখ টকাৰ পুৰস্কাৰ ঘোষণা কৰিছে।\nবৰ্তমান বেডমিণ্টন ভাৰতৰ খেলজগতৰ সূৰ্যোদয় ক্ষেত্ৰ। পুৰুষৰ বিশ্ব ৰেংকিঙৰ শীৰ্ষ পঞ্চাশত ভাৰতৰ সাতজনকৈ খেলুৱৈৰ উপস্থিতি নিঃসন্দেহে উৎসাহজনক খবৰ। ডাবলছৰ ক্ষেত্ৰতো তিনিটাকৈ যুটি প্ৰথম পঞ্চাশ স্থানৰ অন্তৰ্ভুক্ত। একেদৰে মহিলাৰ ক্ষেত্ৰতো বিশ্বৰ শীৰ্ষ এশগৰাকী খেলুৱৈৰ তালিকাত ভাৰতৰ নগৰাকীকৈ খেলুৱৈয়ে স্থান লাভ কৰিছে। ছাইনা আৰু সিন্ধুক বাদ দি বাকী সাতগৰাকীয়ে যুৱ প্ৰতিভা; গতিকে তেওঁলোকৰ প্ৰদৰ্শন অনাগত দিনত উন্নত হোৱাটো নিশ্চিত। মহিলা ডাবলছতো অভিজ্ঞ অশ্বিনী পোনাপ্পা আৰু চিক্কি ৰেড্ডীৰ লগতে আন দুই উদীয়মান যুটিয়ে আশাৰ বাট দেখুৱাইছে। গোপীচান্দ বেডমিণ্টন একাডেমী, হায়দৰাবাদ আৰু প্ৰকাশ পাডুকন বেডমিণ্টন একাডেমী, বাংগালুৰুৱে বিগত তথা বৰ্তমান সময়ত বিশ্বৰ বেডমিণ্টন মানচিত্ৰত প্ৰতিষ্ঠা কৰা ভাৰতীয় খেলুৱৈসকলৰ কথা দুনাই কোৱাৰ প্ৰয়োজন নাই। তদুপৰি ঠাইবিশেষে সৰু-বৰ একাডেমীবোৰেও প্ৰতিভাবোৰক উলিয়াই অনাত দিনে ৰাতিয়ে পৰিশ্ৰম অব্যাহত ৰাখিছে। বৰ্তমান ভাৰত চৰকাৰৰো ক্ৰীড়া ক্ষেত্ৰৰ প্ৰতি গুৰুত্ব আৰু সঁহাৰি প্ৰশংসনীয়। বেডমিণ্টনত ভাৰতৰ এই জয়যাত্ৰা অব্যাহত থাকক; চীন-ইণ্ডোনেছিয়াক স্থানচ্যুত কৰি ভাৰত শীৰ্ষত অৱস্থান কৰক!


সম্পাদকীয় -(প্ৰদ্যুৎ জ্যোতি শইকীয়া) - সাহিত্য ডট অৰ্গ\n“at the strike of midnight hour\nIndia will awake to\nlife and freedom”\nজৱাহৰলাল নেহেৰুৱে কথাষাৰ কৈছিল ভাৰতৰ স্বাধীনতা লাভৰ মুহূৰ্তত। ভাৰতে হাজাৰ হাজাৰ ৰাতি উজাগৰে থাকি স্বাধীনতা লাভ কৰিলে ঠিকেই, কিন্তু থাকি গ’ল ভাৰতত ভোকাতুৰ জনতা। ব্ৰিটিছে কোৱা “poor people hungry people”। ভোক আঁতৰাব পৰা নগ’ল। কৌটি কৌটি মানুহ ভোকত এতিয়াও ককবকাই আছে। পৰিয়ালকেন্দ্ৰিক ৰাজনীতিৰ গৰম খবৰে কাকতত ঠাই পালে। কৃষকৰ আত্মহত্যাৰ খবৰ এচুকত পৰি ৰ’ল। আমাৰ অসমতো স্বাধীনতাৰ বা বলিল। ৰাজনীতিয়ে গতি পালে। তোষামোদৰ ৰাজনীতিয়ে পোখা মেলিলে। ভোকাতুৰ জনতাৰ খবৰ লোৱাৰ আহৰি কাৰো নহ’ল। ১৯৬২ চনৰ চীনৰ ভাৰত আক্ৰমণৰ সময়ত নেহেৰুৱেটো কৈয়েই পেলালে “বিদায় উত্তৰ-পূৱ”। হয়তো সেই মাহীআইৰ দৃষ্টিৰ বাবেই উত্তৰ-পূৱৰ বিশেষকৈ অসমত জাতীয়তাবাদী ভাৱধাৰাবোৰে গা কৰি উঠিল। ভাগ্যৰ বলত তেজপুৰৰ পৰা গুচি গ’ল চাইনীজসকল। নহ’লে আমাৰ ৰাইজে কি দিন দেখিব লাগিলহেঁতেন ভগৱানেহে জানে ! তাৰ পাচত আঞ্চলিকতাবাদী শক্তিবোৰ আহিল। চৰকাৰ হ’ল। আকৌ কংগ্ৰেছ আহিল। কিছুমানে হাতত অস্ত্ৰ ল’লে। বিপ্লৱ চলিল, চলি আছে। গুপ্তহত্যা চলিল। জাতীয়তাবাদী ভাল ভাল মগজুবোৰৰ হত্যালীলা চলিল ; যিসকলে চিন্তা কৰিছিল অৰ্থনীতিৰ সৱলীকৰণৰ ওপৰত। এইদৰেই চলি থাকিল। কিন্তু ভোকাতুৰ জনতাৰ সংখ্যা নকমিল। বৰঞ্চ বাঢ়িল।\nএইবোৰৰ মাজতে ১৯৭০ চন মানত এটা আশাৰ ৰেঙনি বিৰিঙি ভাৰতত আৰম্ভ হৈছিল সেউজ বিপ্লৱৰ। অন্তৰ্নিহিত মূল উদ্দেশ্য ভোকাতুৰ জনতাৰ ভোক গুচোৱা। চৰকাৰে উৎসাহিত কৰিছিল খেতিয়কসকলক। গাখীৰ, তেল আৰু মাছ-মাংসৰ উৎপাদনকাৰীসকলক প্ৰচুৰ উদ্গনি দিয়া হৈছিল। কিন্তু সেয়া সীমাবদ্ধ থাকিল উত্তৰ ভাৰতৰ সমভূমি অঞ্চল আৰু পঞ্জাবৰ মাজতে। অসমেও বহুত কিবা কিবি পাব পাৰিলেহেঁতেন। যদিওবা অসমক চুইছিল কিন্তু সিমান প্ৰভাৱশালী নহ’ল। কাৰণ কেন্দ্ৰৰ অনীহা! “অপাৰেচন ফ্লাদ”ৰ সহায়ত কেন্দ্ৰীয় চৰকাৰে সেই সময়ত গাখীৰৰ উৎপাদনৰ ওপৰত গুৰুত্ব আৰোপ কৰিছিল। তাৰ পূর্ণ সুযোগ গ্ৰহণ কৰাৰ কাৰণে এতিয়া আমাৰ সকলোৰে ঘৰে ঘৰে গুজৰাটৰ “আমুল(আনন্দ মিল্ক ইউনিয়ন লিমিটেদ)”ৰ দুগ্ধজাত সামগ্ৰী উপলব্ধ। কিন্তু অসমত তেনে এটা খাদ্য সামগ্ৰীজাত উদ্যোগ গঢ় লৈ নুঠিল। সেই সময়ত অসম চৰকাৰ আৰু অসমীয়া ব্যস্ত আছিল “ভাষা আন্দোলন”ৰ কুচ কাৱাজত। তাৰ পাছত আৰম্ভ হ’ল অসম আন্দোলন। এই দৰেই আমি অসমীয়াবোৰে সুযোগবোৰ হেৰুৱালোঁ। যদিও “ভাষা আন্দোলন” আৰু “অসম আন্দোলন” জৰুৰী আছিল, কিন্তু তাৰ পৰা আমি পালোঁ কি ? ছটা বিদেশীও খেদা নহ’ল এই ২৭ বছৰত। ভাষা আন্দোলনৰ পৰা আমি ভাষা পালোঁ ঠিকেই। কিন্তু “ব্ৰেইন-দ্ৰেইন” প্ৰতিহত কৰিব পাৰিছোঁ জানো ? “ব্ৰেইন-দ্ৰেইন” হোৱা ৮০%ই অসমৰ কথা নাভাৱে। অসম আন্দোলনৰ পৰা গাদী লোৱা নেতা-পালিনেতাবোৰৰ বেংকত কৌটি টকা জমা হ’ল। কিন্তু অসমৰ ভোকাতুৰ জনতাৰ ভোক হ’লে নুগুছিল।\nসাম্প্ৰতীক সময়ত অসম উত্তাল কৰি থকা এটা বিষয় হৈছে নদী-বান্ধ। নদী-বান্ধৰ পৰা হ’ব পৰা ভয়ংকৰ পৰিনামৰ লিখনি আৰু বা-বাতৰিৰে ভৰি পৰিছে অসমৰ বাতৰি কাগজ আৰু নিউজ চেনেলবোৰ। এটা বহুতদিনীয়া চলি থকা খবৰ। অখিল গগৈয়ে শিৰোনামা দখল কৰিছে। তেওঁৰ নেতৃত্বত গঢ়ি উঠিছে প্ৰবল জনমত। নদীবান্ধ বন্ধৰ দাবীত। চৰকাৰ উদাসীন। বৰঞ্চ চিন্তা কৰিছে কেনেকৈ টাৰ্বাইন নিব পাৰি ধেমাজিলৈ। সুযোগ ওলাল। আমাৰ অতিকৈ আদৰৰ ভূপেনমামা ঢুকাল। সুবৰ্ণ সুযোগ চৰকাৰৰ। শৱদেহ অনাৰ পৰা অন্ত্যোষ্টিক্ৰিয়ালৈকে জাকজমকতা। আমি আৱেগপ্ৰৱণ অসমীয়ায়ো আদৰৰ ভূপেনমামাৰ বিয়োগত শোকাকুল হ’লোঁ। পাহৰি গ’লোঁ নদীবান্ধ। টাৰ্বাইন গৈ ধেমাজী পালেগৈ। অখিল গগৈয়ে চকু ৰাখিছ্ল যদিও এমুঠিমান মানুহেৰে কি কৰিব ? এতিয়া জনা মতে, ভূপেনমামাৰ সমাধিৰো কাম আৰম্ভ হোৱা নাই। বিভিন্ন চৰকাৰী অজুহাত। আমি ইমান সমস্যাটোৰ প্ৰতি উদ্বিগ্ন তেন্তে সকলোবোৰতে চকু ৰখাটো আমাৰ দায়িত্ব। কিন্তু আমি অসমীয়াবোৰ যে বহুত বেচি আবেগপ্ৰবণ তাৰেই প্ৰমাণ বাৰে বাৰে দিওঁ। “অসম আন্দোলন” তাৰ জলন্ত উদাহৰণ। শেহতীয়াকৈ নদীবান্ধ। আবেগেৰে কাম নচলে। বুদ্ধিমত্তাৰেহে কাম সিজে। ইমানবোৰৰ পাছতো এটা কথা ক’ব লাগিব। যোৱাটো বছৰত গুৱাহাটীত “অসম কৃষক মুক্তি সংগ্ৰাম সমিতি”ৰ তত্বাবধানত হোৱা প্ৰতিবাদী কাৰ্য্যসূচী এটাত ৰুবুল আলি নামৰ এটা নিষ্পাপ দহ বছৰীয়া শিশুৰ চৰকাৰী গুলীৰ আঘাটত মৃত্যু হৈছিল। চৰকাৰ আৰু “অসম কৃষক মুক্তি সংগ্ৰাম সমিতি”য়ে কি ব্যবস্থা ল’লে তাৰ খবৰ হ’লে নাপালোঁ। শেষত একেটাই কথা হ’ল। ভোকাতুৰ জনতাৰ মাজৰ এজনে অনাহকত প্ৰাণ দিলে। তাকো এটি দেৱশিশু। সমস্যাৰ প্ৰতি সদা সষ্টম আবেগ প্ৰৱণ অসমীয়াৰ কিন্তু সেইয়া খবৰ ৰখাৰ সময় নাই।\nএচামে সপোন দেখিছে স্বাধীন অসমৰ। হাতত সক্ৰিয় আগ্নেয়াস্ত্ৰ। দুহাত ৰাঙলী ধেমাজীৰ কণমানিহঁতৰ তেজেৰে। বিপ্লৱ সেইয়া। বিপ্লৱৰ নামতো জাহ গ’ল ভোকাতুৰ জনতাৰ কণমানিহঁত। সেইদৰে জাহ গৈছে অসমীয়া ডেকা ল’ৰাও। চৰকাৰী গুলিৰ আগত। এইবাৰ চৰকাৰৰ হাত ৰাঙলী। সেই অসমীয়া ডেকা ল’ৰাটো‍ও কোনোবা ভোকাতুৰ অসমীয়াৰে সন্তান। মুঠতে হত্যা,সন্ত্ৰাস,আন্দোলনৰ নামত লুকাই পৰিল অসমৰ অৰ্থনৈতিক উন্নয়ন। অসমক যদি আন্তঃৰাষ্ট্ৰীয় প্ৰেক্ষাপটত আগুৱাই দেখুৱাব লাগে তেন্তে আমি অৰ্থনৈতিক সৱলীকৰণৰ ওপৰত গুৰুত্ব দিব লাগিব। অৰ্থনৈতিক সৱলীকৰণৰ কাৰণে কেৱল আমাৰ খাৰুৱা তেল,প্ৰাকৃতিক গেছ এইবোৰতে গুৰুত্ব দিলে নহ’ব। যিহেতু অসম এখন কৃষি প্ৰধান ৰাজ্য, গতিকে গুৰুত্ব দিব লাগিব খাদ্য সামগ্ৰীৰ অধিক উৎপাদনৰ ওপৰত। মানে “সেউজ বিপ্লৱ”। আমাৰ পথাৰবোৰ সৰুৰে পৰাই দেখিছোঁ বছেৰেকত এটাহে খেতি হয়। সেইটো সময়তে ১৯৭০ চনত “সেউজ বিপ্লৱ”ৰ এশ শতাংশ লাভ উঠোৱা পঞ্জাৱ, এতিয়া খেতিৰেই গঢ়ি তুলিছে নিজ ৰাজ্যৰ উন্নতি। সৰু সৰু বজাৰবোৰতো খাদ্য সামগ্ৰীৰ আন্তঃৰাষ্ট্ৰীয় ক্ৰেতা আহিছে। কৃষিৰে সৱল পঞ্জাবৰ অৰ্থনীতি। উৎপাদনক্ষম মাটিৰ সুব্যৱহাৰৰ জলন্ত উদাহৰণ। অসমত থকা উৎপাদনক্ষম সমভূমিবোৰক ছটা ভাগত ভগাব পাৰি,\n১) উত্তৰ পাৰৰ সমভূমি [ধেমাজী,লক্ষীমপুৰ,শোনিতপুৰ আৰু দৰং]\n২)উজনি ব্ৰহ্মপুত্ৰ উপত্যাকা [গোলাঘাট,যোৰহাট,শিৱসাগৰ,ডিব্ৰুগড় আৰু তিনিচুকীয়া]\n৩)মধ্য ব্ৰহ্মপুত্ৰ উপত্যাকা [ নগাঁও আৰু মৰিগাঁও]\n৪)নামনি ব্ৰহ্মপুত্ৰ উপত্যাকা [বঙাইগাঁও,ধুবুৰী,কোকোৰাঝাৰ,গোৱালপাৰা,বৰপেটা,নলবাৰী আৰু কামৰূপ]\n৫)বৰাক উপত্যাকা [কৰিমগঞ্জ,কাছাৰ আৰু হাইলাকান্দি]\n৬)পাহাৰীয়াজিলা (কাৰ্বি আংলং আৰু উত্তৰ কাছাৰ জিলা )\nএই সমভূমিবোৰক যদি আমি “সেউজ বিপ্লৱ”ৰ যোগেদি কাৰ্য্যক্ষম কৰি বছৰত তিনি চাৰিটা খেতি কৰিব পৰা কৰোঁ তেন্তে অসমৰ অৰ্থনীতি ফো-ফোৱাই ওপৰলৈ যোৱাটো খাটাং। ইয়াতে এটা কথা উল্লেখ কৰাটো ভাল হ’ব। উপৰোক্ত ছটা ভাগৰ ভিতৰত বৰাক উপত্যাকাত জনসংখ্যাৰ প্ৰৱল হেঁচাৰ বাবে ইতিমধ্যে বছেৰেকত তিনি চাৰিটা খেতি আৰম্ভ হৈছে। বাকীবোৰ সমভূমি এতিয়াও সিমান এটা আগবঢ়া নাই। বিশেষকৈ উজনিৰ বৰহ্মপুত্ৰ উপত্যাকাত। তাত এতিয়াও বছৰৰ ৭টা মাহ মাটি এনেই পৰি থাকে ; সেয়া উল্লেখনীয়।আমি কেৱল সেউজ বিপ্লৱৰ ওপৰতে গুৰুত্ব দিলে নহ’ব গুৰুত্ব দিব লাগিব খাদ্যজাত সামগ্ৰী নিৰ্ভৰশীল উদ্যোগীকৰণৰ ওপৰত। মানে গ্ৰাম্য উদ্যোগীকৰণ। চৰকাৰৰ মুনাফা হোৱা লোহা, চিমেণ্টৰ উদ্যোগে আমাক নুখুৱায়। ধনতন্ত্ৰৰ গোলামসকলকহে চহকী কৰিব। ভোকাতুৰ জনতা ভোকাতুৰ হৈয়েই ৰ’ব। গ্ৰাম্য উদ্যোগীকৰণ বুলি কওঁতে থলুৱা আন খাদ্যজাত সামগ্ৰীকো সামৰি লোৱা হৈছে। গ্ৰাম্য উদ্যোগীকৰণৰ লগতে সমানে গুৰুত্ব দিব লাগিব স্থানীয় বজাৰৰ উন্নতিকৰণত। স্থানীয় বজাৰবোৰক সংযুক্ত কৰিব লাগিব খাদ্য সামগ্ৰীৰ আন্তঃৰাষ্ট্ৰীয় বজাৰৰ লগত। তেহে কৃষকে সমুচিত মান পাব। থলুৱা বেপাৰীৰ মুনাফা বাঢ়িব। জনমূৰি আয় উৰ্দ্ধগামী হ’ব। মুঠতে অসমক এতিয়া এটা ছয়োটা উৎপাদনক্ষম সমভূমিত সমানে প্ৰভাৱ পৰাকৈ এটা “সেউজ বিপ্লৱ” লাগে। তেতিয়াহে অসমখন ৰসৰাজৰ সুজলা সুফলা, শস্য শ্যামলা হ’ব। তেহে স্বৰাজোত্তৰ ৬৫ বছৰীয়া ভোকাতুৰ জনতাৰ ভোক গুচিব।\n(কিছু সংখ্যক তথ্য আন্তঃজাল যোগে প্ৰাপ্ত)\n← কিমান মেগাপিক্সেল কেমেৰাৰে ধুনীয়া হ’ব তোমাৰ হৃদয় ? -(ৰিদিপ কুমাৰ নাথ)\nআক্ষেপ-(অঞ্জনা তামুলী ) →\nএটা সুন্দৰ সম্পাদকীয়। সচাকৈ আমাক সচা অৰ্থত সেউজ বিপ্লৱৰ প্ৰয়োজন। যিয়ে আমাক আত্মনিৰ্ভৰশীল কৰি তুলিব পাৰিব…।\nOne who is weak shall always be exploited and holdingagun apparently can create an illusion of strenght but the basic problems shall never cease to exist.It’s about the intellectual awakening of the entire society which is the only elixir that I can perceive to mitigate our problems. My personal observation and it wasapleasure reading your editorial , rich in content aswell as pertinent.Thanks


আৰ্নেষ্ট হেমিংৱে - অসমীয়া ৱিকিপিডিয়া\n১৯৩৯ চনত আৰ্নেষ্ট হেমিংৱে\n২১ জুলাই, ১৮৯৯\nঅ’ক পাৰ্ক, ইলিনই, আমেৰিকা যুক্তৰাষ্ট্ৰ\n২ জুলাই, ১৯৬১ (৬১ বছৰ)\nকেটচাম, আইডাহ’, আমেৰিকা যুক্তৰাষ্ট্ৰ\nপুলিৎজাৰ বঁটা (১৯৫৩)\nসাহিত্যৰ ন'বেল বঁটা (১৯৫৪)\nআৰ্নেষ্ট হেমিংৱে (ইংৰাজী: Ernest Hemingway) এগৰাকী আমেৰিকান সাংবাদিক, ঔপন্যাসিক, চুটি গল্প লেখক আৰু খেলুৱৈ। আমেৰিকা যুক্তৰাষ্ট্ৰৰ ইলিনই প্ৰদেশৰ অ’ক পাৰ্কত ১৮৯৯ চনৰ জুলাই মাহৰ ২১ তাৰিখে হেমিংৱেৰ জন্ম হয়। তেওঁৰ দেউতাক পেছাত এজন চিকিৎসক আছিল। শৈশৱ কালছোৱাত হেমিংৱেই অধিক সময় কান্ধত বন্দুকটো লৈ হাবিয়ে বননিয়ে আৰু কেতিয়াবা ডাঙৰ মাছ বিছাৰি হ্ৰদ এটাত নাও বায় কটাইছিল। মাথোঁন ১৬ বছৰ বয়সতে তেওঁ গল্প লিখিবলৈ আৰম্ভ কৰিছিল। ডিপ্লমা লোৱাৰ আগতেই তেওঁ সেনাবাহিনীত যোগ দিব বিচাৰিছিল। কিন্তু বাওঁ চকুটো বেয়া হোৱা বাবে তেওঁক সেনাবাহিনীত ভৰ্তি হবলৈ দিয়া নহল। কিন্তু পৰৱৰ্তী সময়ত এজন সাংবাদিক বন্ধুৰ সহায়ত তেওঁ সেনাবাহিনীত সোমায়।\n১৯২৩ চনত হেমিংৱেৰ প্ৰথম গ্ৰন্থ Three Stories and Ten Poems নামৰ এক চুটি গল্প সংকলন প্ৰকাশিত পায়। প্ৰথম অৱস্থাত হেমিংৱেই গল্প লিখি আলোচনীলৈ পঠিয়ালেও সেইবোৰ প্ৰকাশ হোৱা নাছিল। পৰৱৰ্তী সময়ত এইজন লিখকেই ১৯৫২ চনত বিশ্ব সাহিত্যৰ এখন উল্লেখযোগ্য উপন্যাস দ্য অ'ল্ড মেন এণ্ড দ্য ছী ৰচনা কৰি উলিয়াই। এইখনে উপন্যাসে লাভ কৰা বিশ্বজুৰা জনপ্ৰিয়তা লাভ কৰে। ১৯৫৪ চনত এই উপন্যাসখনৰ বাবেই তেখেতে লাভ কৰে সাহিত্যৰ ন'বেল বঁটা।\nসমালোচকসকলৰ মতে দ্য অ'ল্ড মেন এণ্ড দ্য ছী উপন্যাসখন গদ্যত লিখা এখন কাব্যিক উপন্যাস। হেমিংৱেৰ জীৱনৰ সমগ্ৰ অভিজ্ঞতা আৰু জীৱন দৰ্শন এই উপন্যাসখনত পৰিস্ফুট হৈছে। হেমিংৱেই তেখেতৰ সাহিত্যিক জীৱনত অন্যান্য সাহিত্য কৰ্মৰ লগতে মুঠতে ১০খন উপন্যাস, ১৯খন চুটিগল্পৰ সংকলন ৰচনা কৰি থৈ গৈছে। ন'বেল বঁটা পোৱাৰ পিছৰ সাত বছৰ হেমিংৱে নানা ধৰণৰ শাৰীৰিক অসুখ-অশান্তিয়ে আৱৰি ধৰে। এনেদৰেই থাকিয়েই ১৯৬১ চনৰ ২ জুলাইৰ ৰাতিপুৱা তেখেতে নিজকে গুলী মাৰি আত্মহত্যা কৰে।\n(১৯২৬) The Torrents of Spring\n(১৬২৬) The Sun Also Rises\n(১৬২৯) A Farewell to Arms\n(১৯৩৭) To Have and Have Not\n(১৯৪০) For Whom the Bell Tolls\n(১৯৫০) Across the River and into the Trees\n(১৯৫২) দ্য অ'ল্ড মেন এণ্ড দ্য ছী\n(১৯৭০) Islands in the Stream\n(১৯৮৬) The Garden of Eden\n(১৯৯৯) True at First Light\nএই চিহ্নই মৰণোত্তৰভাৱে প্ৰকাশ পোৱা সূচাইছে\n↑ Reynolds (2000), 17–18\n↑ Oliver, Charles. (1999). Ernest Hemingway A to Z: The Essential Reference to the Life and Work. New York: Checkmark Publishing. ISBN 978-0-8160-3467-3. p. 324\n↑ The Editors (25 August 1952). "From Ernest Hemingway to the Editors of Life". Life (Time Inc) খণ্ড 33 (8): 124. ISSN 0024-3019. https://books.google.com/books?id=g1YEAAAAMBAJ&pg=PA124. "Hemingway's work isa27,000-word novel called The Old Man and the Sea.".\n↑ Reynolds (2000), 16\nৱিকিমিডিয়া কমন্সত আৰ্ণেষ্ট হেমিঙৱে সম্পৰ্কীয় মিডিয়া ফাইল।\nৱিকিউক্তিত আৰ্ণেষ্ট হেমিঙৱে সম্পৰ্কীয় উক্তিৰ সংগ্ৰহ।\n"https://as.wikipedia.org/w/index.php?title=আৰ্নেষ্ট_হেমিংৱে&oldid=297104"ৰ পৰা অনা হৈছে\nপুলিৎজাৰ বঁটা বিজয়ী\nএই পৃষ্ঠাখন ১৫ ছেপ্টেম্বৰ, ২০২১ তাৰিখে ১২:৪২ বজাত অন্তিম সংশোধন কৰা হৈছিল।


পগলাৰ এপিটাফ-৩ (আদিত্য ৰঞ্জন দত্ত) - সাহিত্য ডট অৰ্গ\n১) “মোৰ বুকুৰ চোমনিত মুগা পলু পুহিছে কোনে,\nনুনিগছৰ পাতবোৰ যে নাই!\nশাওণৰ এনিশা এনেকৈয়ে আইক পিতায়ে পলুৱাই আনিছিল।”\nআইৰ বয়স চাগে’ তেতিয়ালৈ পোন্ধৰমান হৈছিলেহে। ওৰণি ল’বলৈ আইতাই শিকাইছিল। ককাই শিকাইছিল তামোল কাটিবলৈ। আৰু পিতায়ে! পিতায়ে আইক শিকাইছিল নিশা নিশা জোনৰ পোহৰত চকুলো টুকিবলৈ। এনিশা পিতায়ে আইক কৈছিল, “মই নোখোৱাকৈ ভাত কাহানিও নাখাবি! তোৰ পেটলৈ সোমাই গৈ ভাত উলিয়াই আনিম।” সেই দিন ধৰি আইৰ পেটলৈ আজিও এটাও ভাত সোমোৱা নাই। তাৰপিছত আইৰ উদৰত শগুন হৈ জন্মিছিলোঁ মই।\nকেতিয়াবা খঙতে ঘৰটো জ্বলাই দিম বুলি ভাবো। ডিক্ৰঙৰ এহেজাৰ বানত ডুবি মৰাৰ কথা ভাবো। ভনীজনীৰ গাটো খুৰাইদেৱে লেতেৰা কৰি যোৱাৰ পাছত আইয়ে কান্দি থকা দেখিলে কি ভাবিম নাজানো। পিছদিনা সেইজন খুৰাদেৱৰ ঘৰতে পিতায়ে ৰাতিপুৱা চাহ খাই থকা দেখোঁ। মই একো নাভাবি লাহেকৈ ডিক্ৰঙত বুৰ মাৰোগৈ।\nডিক্ৰঙে মোক সাৱটি লয়। সেই ডিক্ৰঙেই মোক প্ৰেম কৰিবলৈ শিকায়, যৌনতা শিকায়। ডিক্ৰঙৰ কথা শুনিয়েই এদিন পিতাইক কুঠাৰেৰে ঘপিয়াইছিলোঁ। আইয়ে নেদেখা ভাও ধৰিছিল। পিতায়েও গমেই নাপালে আইৰ পেটৰ শগুনটো আজি প্ৰকাণ্ড বাঘ এটা হ’লহি বুলি। পিতাইৰ মৰাশটো ডিক্ৰঙকে দি দিছিলোঁ লুকুৱাই থ’বলৈ। দুসপ্তাহৰ পাছত কেন্দুগুড়ি গাঁৱত বান আহোতে উদ্ধাৰ হৈছিল এটা দুৰ্গন্ধময় মৰাশ। গাঁৱৰ ৰাইজে পিতাইৰ মাংসপিণ্ডৰ টোপোলাটো পুতি থ’লে নদীৰ বালিয়া মাটিত। মই কেতিয়াবা চাওগৈ ঠাইডোখৰ। বুঢ়া শগুন এটা ঠাইডোখৰত মাজে মাজে পৰি থাকে। যেন নদীয়ে বালিখিনি উটুৱাই নিলেই মোৰ পিতাইৰ মৰাশটোত সি মুখ দিব। খং উঠি যায় মোৰ খুউব। মাৰি পেলালো এদিন শগুনটো। আই আৰু ময়ে মিলি খাই পেলালো শগুনটো। আইয়ে মোক বেছিকৈ খং কৰি থাকিবলৈ মানা কৰে, নহ’লে বোলে এদিন মই আইকো খাই পেলাম!\n২) “তোক ভাল পাবলৈ লৈ\nবৰশী বাবলৈ শিকিলো।\nকালি নিশা দলনি পথাৰত কান্ধুলি এজনী শ্বহীদ হ’ল।”\nতোক চাই থাকোতেই তোৰ প্ৰেমত পৰিছিলোঁ। জলপৰী এজনী হৈ ডিক্ৰঙৰ পৰা উঠি আহিছিলি সোঁত ফালি ফালি। তোৰ লিপিত খাই পৰা ব্লাউজত মূৰ থৈ শুইছিলোঁ। বাপেৰে অসংযত অৱস্থাত ধৰা পেলাইছিল আমাক ওচৰৰ চোমনিডৰাত।\nতই মোৰ বুকুৰ মুগা পলু!\nকলহৰ কাণে ঢলা বৰষুণবোৰত আমি খুউব তিতিছিলোঁ। বুজি উঠিছিলোঁ বৰষুণ আৰু প্ৰেমৰ অভিন্ন সম্পৰ্কবোৰৰ কথা। পিছলৈ সেই বৰষুণত কোনো নহাৰ সুযোগ লৈছিলোঁ বন্ধ কোঠাত। তোৰ নাকৰ গৰম উশাহত ভিজিছিল মোৰ বুকু।\nমই বলিয়া হৈছিলোঁ। এদিন নিশা ডিক্ৰঙত দুয়ো জাপ দিছিলোঁ। তই মৰি থাকিলি সাতুৰিব নাজানি। মই বাচিলোঁ কাষৰ নল-খাগৰিত সাৱটি ধৰি। তই উটি গ’লি ডিক্ৰঙত এবুকু স্মৃতি হৈ। পিছদিনা মই বিষ্ণু যজ্ঞ পাতিছিলোঁ। তোৰ নামত শপত লৈছিলোঁ নাস্তিক হোৱাৰ!\nএতিয়া, ৰাতি ৰাতি কেতিয়াবা সাৰ পাওঁ হঠাতে। সাৰ পাই পদুলিলৈ ওলাই গ’লে বকুল জোপাৰ গোন্ধে নাকত ধৰেহি। কেতিয়াবা তই তই যেন লাগে গোন্ধটো। কেতিয়াবা আকৌ দিঠকত বকুল ফুল হৈ নিজেই সৰি ৰওঁ। ময়েই কৈছিলোঁ এসময়ত, “প্ৰেমিক মানুহবোৰ বেছিদিন বিৰহত নাথাকে।”\nআজিও ময়েই ক’লো, “প্ৰেমিক মানুহবোৰে বিৰহত জীয়াই থাকিব নোৱাৰে, সিহঁত পলাই যায় ক’ৰবালৈ”। ময়ো পলাই গ’লো। বকুল জোপাত পুৱালৈ মৰাশ এটা হৈ ওলমি ৰ’লো।